ബൂലോഗ ക്ലബ്ബ്: അങ്കിള് സാം അറിയാന്\nഞാന് സ്വര്‍ഗ്ഗത്തില് പോകുന്നതിനു മുന്‍പ് എനിക്ക് താങ്കളോട് കുറച്ച് കാര്യം പറയാന് ഉണ്ട്. "ലോക സമാധാനം" ഉണ്ടാക്കുവാന് ഇറങ്ങി പുറപ്പെട്ട താങ്കള്, താങ്കളുടെ "പുത്തന് ലോക സമാധാന ആശയം" കാരണം സ്വര്‍ഗ്ഗത്തിലേക്ക് എന്നെ കൂട്ടി കൊണ്ടു പോകാന് വരുന്ന മാലാഖമാരെ കാത്തിരിക്കുന്ന ഈയുള്ളവന്റെ ദീനരോദനത്തിനു പുല്ലുവിലയേ കല്‍പ്പിക്കൂ എന്നു എനിക്കു അറിയാന് പാടില്ലാഞ്ഞിട്ടല്ല.\nഞാന് ഈ കത്ത് താങ്കള്‍ക്കു എഴുതുമ്പോഴും എന്റെയും എന്റെ അമ്മയുടെയും ശവശരീരം അവിടെ നിന്നു നീക്കിയിട്ടില്ല. ശവശരീരം എന്നു കണ്ടപ്പോള് താങ്കള് കരുതും അതു എന്താ അങ്ങിനെ എഴുതാന് എന്ന്. അതെ ഞാന് ഒരു ഗര്‍ഭസ്ഥശിശു ആയിരുന്നു. ഈ ലോകത്തേക്കു വരാന് വെറും ദിവസങ്ങള് മാത്രം ബാക്കി നില്‍ക്കേ ആണ് താങ്കളുടെ നാട്ടിലെ ജനങ്ങള് അവരുടെ സമ്പാദ്യത്തിന്റെ ഒരു പങ്ക് നല്‍കി ഞങ്ങളുടെ നാട്ടില് "സമാധാനം" പുലര്‍ത്താന് വേണ്ടി വേഷം കെട്ടിച്ച് അയച്ചവരില് ഒരുത്തന് എന്റെ അമ്മയുടെ നിറവയറിലേക്ക് നിറയൊഴിച്ചത്. എന്റെ അമ്മ അയാളോട് കേണപേക്ഷിക്കുന്നത് ഞാന് എന്റെ അമ്മയുടെ സുരക്ഷിത കവചത്തില് ഇരുന്നു കൊണ്ട് കേള്‍ക്കുന്നുണ്ടായിരുന്നു. അതും അവര്‍ക്കു വേണ്ടി അല്ലായിരുന്നു. ഭൂമിയിലേക്ക് വരാന് ദിവസങ്ങള് മാത്രമുള്ള എനിക്കു വേണ്ടി ആയിരുന്നു. പക്ഷേ, ആ പട്ടാളക്കാരന് "ഇവന് വലുതാകുമ്പോള് ഞങ്ങള്‍ക്ക് ഭീഷണി ആകും. അത് കൊണ്ട് ഇപ്പോഴെ എല്ലാം തീര്‍ത്ത് തരാം" എന്നു പറഞ്ഞ് കൊണ്ട് എന്റെ അമ്മയുടെ വയറിനു (എന്റെയും) നേര്‍ക്ക് തന്റെ യന്ത്രത്തോക്ക് ഉപയോഗിച്ച് നിറയൊഴിച്ചു. അതില് നിന്നും വിസര്‍ജ്ജിച്ച6വെടിയുണ്ടകള് എന്റെ അമ്മയുടെ വയറും എന്റെ നെഞ്ചുംകൂടും തകര്‍ത്ത് എന്റെ അമ്മയുടെ പുറകുവശവും പിളര്‍ന്ന് പോകാന് അധികം താമസം വേണ്ടി വന്നില്ല. മരണ വെപ്രാളത്തിനിടയിലും എന്റെ അമ്മയുടെ കൈകള് അമ്മയുടെ വയറിനു മേലെ ആയിരുന്നു. എന്നെ അപ്പോഴും അമ്മയുടെ കൈകള് തടവുന്നുണ്ടായിരുന്നു. എന്റെ ജീവന്റെ തുടിപ്പ് എന്റെ അമ്മയുടെ വയറ്റില് അവശേഷിക്കുന്നുണ്ടോ എന്നു അറിയാന് വേണ്ടി....\nഎത്ര പേരുടെ സ്വപ്മങ്ങള് ആണ് താങ്കളും താങ്കളുടെ ആ പട്ടാളക്കാരനും കൂടെ തകര്‍ത്തത്? ഈ ലോകം കാണാനും കേള്‍ക്കാനും അത് ആസ്വദിക്കാനും വെമ്പി നില്‍ക്കുകയിരുന്ന എന്റെ...എന്നെ ചേര്‍ത്ത് പിടിച്ച്, എനിക്ക് ചൂടു നല്‍കി, അമ്മിഞ്ഞ നല്‍കി അതില് നിര്‍വൃതി അടയുന്ന എന്റെ അമ്മയുടെ, എന്നെ വെച്ച് സ്വപ്നങ്ങള് കണ്ടിരുന്ന എന്റെ പിതാവിന്റെ..തങ്ങള്‍ക്ക് ഒരു കൂടപ്പിറപ്പ് വരുന്നു എന്നു സന്തോഷിച്ചിരുന്ന എന്റെ സഹോദരങ്ങളുടെ..അങ്ങിനെ എത്ര പേരുടെ..\nഅങ്കിള് സാം, ഞാന് ഒന്നു ചോദിക്കട്ടെ. താങ്കളും താങ്കളുടെ പട്ടാളവും വല്ല ഉപകരണവും കണ്ടു പിടിച്ചിട്ടുണ്ടോ ഗര്‍ഭസ്ഥ ശിശു ഒരു ഭീകരന് ആണ് എന്നു അറിയാന് വേണ്ടി? കണ്ട് പിടിച്ചിരുന്നു എങ്കില് അത് നേരത്തെ കണ്ടു പിടിക്കണം ആയിരുന്നു. കൃത്യം ആയി പറഞ്ഞാല് 60 കൊല്ലങ്ങള്‍ക്ക് മുന്‍പ് അത് ഉണ്ടാക്കി താങ്കളുടെ പിതാവ് ബുഷ് സീനിയര്‍ക്ക് നല്‍കണം ആയിരുന്നു. അതെ, ഞങ്ങളുടെയും ഈ ലോകത്തിനു മുന്‍പിലും താങ്കള് ആണ് ഭീകരവാദി\nഅങ്കിള് സാം, എന്റെ നാട്ടില് സമാധാനം പുലരുന്നില്ല എന്ന് പറഞ്ഞ് കൊണ്ട് ഞങ്ങള് താങ്കളെയും താങ്കളുടെ പട്ടാളത്തെയും വിളിച്ച് വരുത്തിയതാണോ? ഞങ്ങളുടെ രാജ്യം ഭീകരവാദത്തിനു വളം വെച്ച് കൊടുക്കുന്നു എന്നു പറഞ്ഞ് ഇവിടെ ഉള്ള പാവങ്ങളെ കൊന്നു കൊല വിളിച്ചതിനു ശേഷവും ഈ ലോകത്ത് താങ്കള്‍ക്കും താങ്കളുടെ ഏറാന്മൂളികള്‍ക്കും സമാധാനം ഉണ്ടാക്കാന് കഴിഞ്ഞുവോ? താങ്കളും താങ്കളുടെ ശിങ്കിടികളും എന്റെ രാജ്യത്തേക്ക് വരുന്നതിനു മുന്‍പേ തന്നെ താങ്കളും താങ്കളുടെ സഖ്യ രാജ്യങ്ങളും പിന്നെ താങ്കളുടെ താളത്തിനൊത്ത് തുള്ളുന്ന യു.എന് എന്ന നോക്കുകുത്തിയും ചേര്‍ന്ന് എന്റെ രാജ്യത്തിലെ ലക്ഷകണക്കിനു കുഞ്ഞുങ്ങളെ ഉപരോധം എന്ന പേരു പറഞ്ഞ് പട്ടിണിക്കിട്ട് കൊന്ന്, അവരുടെ സ്വപ്നങ്ങളെയും, ഒരു രാജ്യത്തിന്റെ തന്നെ ഭാവിയും ചവിട്ടി മെതിച്ചില്ലേ?\nഒന്നു ഓര്‍ക്കുക. താങ്കള് പടച്ച് വിട്ട ഒരോ ആയുധവും താങ്കള്‍ക്ക് നേരെ തിരിച്ചടിക്കും. സത്യം എല്ലാ കാലത്തും മൂടി വെക്കാന് താങ്കള്‍ക്കൊ, താങ്കളുടെ പണകൊഴുപ്പ് കൊണ്ടു ഉണ്ടാക്കിയ ശാസ്ത്രത്തിനോ, ശാസ്ത്രഞ്ജന്മാര്‍ക്കോ, താങ്കളുടെ വാലാട്ടികള്‍ക്കൊ സാധിക്കില്ല. ഒരിക്കല് താങ്കള് അല്ലെങ്കില് താങ്കളുടെ പിന്‍ഗാമിയൊ ഇതില് പരിതപിക്കേണ്ടി വരും. ഒന്നു തീര്‍ച്ച, ഈ ലോകത്ത് എത് കോടതി താങ്കള്‍ക്ക് ശിക്ഷ വിധിച്ചില്ലെങ്കില് കൂടി ദൈവത്തിന്റെ കോടതിയില് താങ്കള് പ്രതികൂട്ടില് ആയിരിക്കും. അന്ന് ഞാനും എന്നെ പോലെ ഉള്ള ലക്ഷകണക്കിനു കുട്ടികളും താങ്കള്‍ക്കെതിരെ സാക്ഷി പറയും. ദൈവം താങ്കളെ രക്ഷിക്കട്ടെ എന്നു ഞാന് പറഞ്ഞാല് തന്നെയും ദൈവം താങ്കളെ രക്ഷിക്കുമൊ? അറിയില്ല. എങ്കിലും പറയുന്നു.. ദൈവം താങ്കളെ രക്ഷിക്കട്ടെ..താങ്കള്‍ക്ക് നല്ല ബുദ്ധി ഉണ്ടാകട്ടെ.. നിറുത്തുന്നു.\nബാഗ്ദാദ് തെരുവുകളില് കളിച്ച് നടക്കേണ്ട\nഒരു കുഞ്ഞിന്റെ ആത്മാവ്.\nPosted by മെലോഡിയസ് at 1/03/2007 02:04:00 PM\nഅങ്കിള് സാമും,ബാഗ്ദാദും, ബൂലോകത്തെ മടുപ്പിച്ചു തുടങ്ങിയിരിക്കുന്നു. അതികം ആയാല് ആ മോശയ്ക്ക് വിശന്നപ്പോള് വീഴ്ത്തിയ “മന്ന” എന്ന അമൃത് പോലും സോക്ക്രട്ടീസിനു കൊടുത്ത “ഹെം‌ലോക്” പോലെ വിഷമയമാകും. ഇത്തിരി നേരം വേറെ എന്തെകിലും പറയൂ എന്റെ ബൊലോഗ ഗഡികളേ! ഞാന് ഇതിലെ അഡ്മിന് പവര് മെമ്പറല്ലാണ്ടും പോയീ [ന്റെ ഒരു അഹങ്കാരേ!]. അതോ വിഷയ ദാരിദ്രമാണെങ്കില് നമുക്ക് ആ പഴയ സംഭവന് തുടരാം . യേത്?\n“ഭക്രാനങ്കല് അണക്കെട്ടും, പരിസ്ഥിതി പ്രശ്നങ്ങളും” ന്താ?\n1/03/2007 06:48:00 PM\nവെട്ടാന് വരുന്നപോത്തിനോട് വേദമോതിയിട്ടെന്താ കാര്യം?\n1/03/2007 09:30:00 PM\nനല്ല, വ്യത്യസ്തമായ അവതരണം...\nനല്ല എഴുത്തിന് ബൂലോകത്തില് പ്രോത്സാഹനമില്ല എന്നതിന് തെളിവാണ് ഈ പോസ്റ്റില് കാണുന്ന കമന്‍റുകളുടെ എണ്ണ കുറവ് ... ഞാനൊന്ന് മനസ്സിലാക്കി ഈ ബൂലോകത്തില് നല്ല പോസ്റ്റുകള്‍ക്ക് കമന്‍റുകളില്ല ചപ്രാട്ചി പോസ്റ്റുകള്‍ക്ക് അനാവശ്യ വിവാദമുണ്ടാക്കി അനോണിമാരെങ്കിലും രംഗത്ത് വരും ... പിന്നെ കുറെ പുത്തി ജീവിചമഞ്ഞ് നടക്കുന്ന ചില ബ്ലോഗേര്‍സ്സ് എന്തുമനസ്സിലാവാത്തത് എഴുതിയാലും ... 50 കമന്‍റുകളോളം നന്നായി .. (ആ നന്നായി പറച്ചില് ആത്മാര്‍ത്ഥതയോടല്ല എന്നത് സത്യം) എന്നെഴുതുന്നവര്‍ക്ക് ഇങ്ങനെയുള്ള പോസ്റ്റുകള് കണ്ണീല് പിടിക്കില്ല ... 10 കമന്‍റുകള് പോലും അര്‍ഹമല്ലാത്ത എന്‍റെയൊരു പോസ്റ്റിന് വെറുതെ 145 കമന്‍റുകളോളം എവിടെ പോയി അവരെല്ലാം ...... ഹോ അതു ശരിയാ പണ്ടാരോ പറഞ്ഞിട്ടുണ്ടല്ലോ .. നല്ലത് നായ തിന്നില്ലാന്ന്\n1/04/2007 12:29:00 PM\nനല്ല പോസ്റ്റ്. ഈ സംഭവം ഏതൊരു പട്ടാള ഓപ്പറേഷനിലും കടന്ന് വരാറുള്ള ‘ട്രിഗര്‍ഹാപ്പി’ എന്ന തരത്തില് പെട്ട വെറിയന്മാരായ പട്ടാളക്കാരുടെ ചെയ്തികളാവാം എന്ന് പറയുമ്പോഴും അമേരിക്ക ഇറാക്കിനെ അധിനിവേശിച്ചതിനെ ഞാന് തുറന്നെതിര്‍ക്കുന്നു. നീ പോയി ഒരു ഗര്‍ഭസ്ഥശിശുവിനെ കൊല്ല് എന്ന് ആരും പറഞ്ഞ് കാണില്ല. സമാന സംഭവങ്ങള് ഇന്ത്യന് ആര്‍മിയുടെ കാശ്മീര് ഓപ്പറെഷനിലും ആരോപിക്കപ്പെട്ടിട്ടുണ്ട്.\nപക്ഷെ ഈ കുഞ്ഞ് ഒരു പ്രതീകം മാത്രമാണ് എന്നും ഈ സംഭവം അധിനിവേശത്തിലെ ഒരേട് മാത്രമാണെന്നും ഞാന് മനസ്സിലാക്കുന്നു, സമ്മതിക്കുന്നു. തകര്‍ന്ന് പോയ ഇറാക്കിന്റെ സ്വപ്നങ്ങള് എന്നെ നൊമ്പരപ്പെടുത്തുന്നു.\nഓടോ: പ്രിയ വിചാരം, വിവേകവും വികാരവും കൈകോര്‍ത്ത് പിടിച്ച് ഡിസ്കോയ്ക്ക് പോകാറില്ല. ഇത് നെതര്‍ലാന്റല്ലാത്തത് കൊണ്ട് മാത്രമല്ല അത് എന്ന് താങ്കള്‍ക്ക് മനസ്സിലാവുമല്ലോ.താങ്കളുടെ വാക്കുകളില് വികാരമാണ് വിവേകത്തേക്കാള് മുന്നിട്ട് നില്‍ക്കുന്നത്.\nIts none like so. May be all bloggers fear about the latest DareDevil Warrior Mr.BUSH who will punish the commentor.\n1/04/2007 12:53:00 PM\nഎല്ലാ യുദ്ധങ്ങളിലും നിരപരാധികള് ചത്തൊടുങ്ങുന്നു.\n“കാഷ്വാലിറ്റീസ് ഓഫ് വാര്“ എന്ന പടം കണ്ടിട്ടുണ്ടോ?\nപണ്ട് സദ്ദാം ഷിയകളെ മസ്റ്റാര്‍ഡ് ഗ്യാസിട്ട് കൊന്നപ്പോള് നവദ്വാരങ്ങളിലൂടെയും ചോര വാര്‍ന്നു മരിച്ച ഏതെങ്കിലും ഗര്‍ഭിണിയുടെ വയറ്റിലെ ജീവന് അയാളെ ശപിച്ചു കാണുമോ ആവോ..\nമെലഡിയസ്, ഈ പോസ്റ്റ് ശ്രദ്ധയില് പെടാതെ പോയതാണ്. ഇപ്പോള് വിചാരത്തിന്റേയും, ദില്‍ബുവിന്റേയും ചുവട് വച്ച് ഇവിടെ എത്തി. നന്നായിരിക്കുന്നു. ഇതേ പ്രമേയം ഒരു കവിതാ രൂപത്തിലും ഇന്നലെ രാവിലെ ഒരു ബ്ലോഗില് വന്നിരുന്നു.\n1/04/2007 12:59:00 PM\nഈ പ്രമേയം അധികരിച്ച് ബ്ലോഗില് ഞാന് വായിച്ച ഏറ്റവും നല്ല കവിത ഇതാ ഇവിടെയുണ്ട്!\n1/04/2007 01:27:00 PM\nവിചാ‍രം, നല്ല പോസ്റ്റുകള്‍ക്ക് കമന്റുകള് ഒരുപാട് വരണമെന്ന് വാശി പിടിക്കരുത് പ്ലീസ്. വായിക്കുന്നവരും ഇഷ്ടപ്പെട്ടവരും കമന്റിട്ടേ പറ്റൂ എന്ന് താങ്കളെ ആരാണ് പഠിപ്പിച്ച് വച്ചിരിക്കുന്നത്. ഇതേ കമന്റ് പലയിടത്തും താങ്കള് ഇട്ടു കണ്ടു. ദയവായി കമന്റിനോടുള്ള ഈ സ്നേഹം ഒന്ന് കുറയ്ക്കൂ. കമന്റുകള് പോസ്റ്റുകളുടെ അളവുകോലല്ല ഒരിക്കലും.\nമെലഡിയസ്, നല്ല എഴുത്ത്. മനസ്സില് തട്ടുന്നുണ്ട്. ആഫ്രിക്കയില് പട്ടിണി കിടന്ന് മരിക്കുന്ന അമ്മകളുടെ വയറ്റിലുള്ള കുട്ടികളും ഇതേ കഥ തന്നെയാവും പറയുക, അല്ലേ. അങ്കിള് സാം മാത്രമല്ല, മര്യാദ പഠിക്കേണ്ടവര് ലോകത്ത് പലരുമുണ്ട്. മനുഷ്യത്വത്തിലെ വിലമതിക്കാത്ത എല്ലാവര്‍ക്കുമെതിരേ ആകാമായിരുന്നു ഈ യുദ്ധം എന്ന് തോന്നായ്കയില്ല.\nഓ.ടോ: കമന്റിടാന് വൈകിയത് എന്റെ ഓഫീസില് ബ്ലോഗര് നിരോധിക്കപ്പെട്ടതുകൊണ്ടാണ്ട്. അല്ലാതെ ചളം പോസ്റ്റുകല്‍ക്ക് മാത്രമേ കമന്റിടൂ എന്ന വാശി ഉള്ളത് കൊണ്ടല്ല.\n1/04/2007 03:24:00 PM\nയുദ്ധത്തില് ജയവും, പരാജയവും ഇല്ലെന്നും, മരണം മാത്രമേ ഉള്ളുവെന്നും മനസ്സിലാക്കാന് സ്വേച്ഛാധിപതികള് തയ്യാറാവുന്നില്ല. അതുകൊണ്ടാണ് സൂര്യനെ വെല്ലാന് കഴിയുന്ന തേജസ്സുറ്റ പിഞ്ചു മുഖങ്ങള്, മാതാപിതാക്കളുടെ ജഡങ്ങള് തിരഞ്ഞു നടക്കാന് വിധിക്കപ്പെടുന്നത്. ഈ ഭൂമി ആരുടേയും സ്വന്തമല്ലെന്നും, മതില്‍ക്കെട്ടുകള് തീര്‍ക്കാന് ആര്‍ക്കും അധികാരമില്ലെന്നും മനസ്സിലാക്കുന്ന ഒരു കാലം അത് നൂറ്റാണ്ടുകള്‍ക്കപ്പുറത്താണെങ്കില് പോലും അന്ന് നമുക്ക് സന്തോഷത്തിന്റെ സാഹോദര്യത്തിന്റെ കഥകള് പറയാന് കഴിയും.\nപ്രിയ ദില്‍ബൂ .. ഒരുപക്ഷെ താങ്കളുടെ വീക്ഷണം ശരിയായിരിക്കാം അതിനെ ഞാന് എതിര്‍ക്കുന്നില്ല ( എപ്പോഴും വിവേകത്തേക്കാള് മുന്‍പന്തിയില് വിവേകം നില്‍ക്കണമെന്നില്ല ... ദില്‍ബൂ (സ്നേഹത്തോടെ) താങ്കള് ദേഷ്യപ്പെടാറില്ലേ .. എന്താണ് ദേഷ്യമെന്ന വികാരത്തിന്‍റെ അന്തസത്ത ? ഈ പോസ്റ്റ് വായിച്ചിരിക്കേണ്ടതുണ്ട് കാരണം ചില യാഥാര്‍ഥ്യങ്ങള് നമ്മുക്ക് മുന്‍പില് അവതരിപ്പിച്ചിരിക്കുന്ന് അതിനെ കണ്ണടക്കരുത് എന്നുപറഞ്ഞപ്പോള് ഇത്തിരി വിവേകം പോയി ( പുത്തി ജീവികള് എന്തുപറഞ്ഞാലും അതുസഹിക്കണമെന്ന് ദില്‍ബു വരികള്‍ക്കിടയില് പറയുന്നു).\nജിത്തു .. കമന്‍റുകള് അംഗീകാരമാണ് അതിന് കാജാ ബീഡിയുടെ തലപ്പാവ് പോലെയുള്ളതെല്ലെങ്കിലും ( ഞാന് ഓടി .. ഞാന് ഈ നാട്ടുക്കാരനല്ലേ...)\nഇനിയും ഈ പോസ്റ്റ് വായിക്കേണ്ടിയിരിക്കുന്നു\n1/05/2007 04:25:00 AM\nതനിക്കിഷ്ടപ്പെട്ട ഒരു പോസ്റ്റില് മറ്റുള്ളവര് കമന്റിയില്ലെങ്കില് (കാരണം എന്തുമാകട്ടെ)\nഅവരെ കുറ്റം പറയുകയും , പൊതുസ്വഭാവം മോശമന്നു പറയുകയും...\nതുടക്കത്തില്‍ക്കണ്ട ആ ഒരു പക്വത വിചാരത്തിന് നഷ്ടപ്പെടുന്നുവോ?\nആളുകള് ഇഷ്ടമുള്ളത് ചെയ്യട്ടെ..ഏത് മോശം ഏത് ശരി എന്നൊക്കെ എന്തിന് നോക്കണം?\nതാങ്കളുടെ അഭിപ്രായം പറയൂ, അത് പോരെ?\n“ഓ.ടോ : എന്റെ ഒരു ബന്ധു ചിലപ്പോള് ചില ഇംഗ്ലീഷ് പാട്ട് കൊണ്ടു വരും..കേള്‍ക്ക് ഉഗ്രനാ സൂപ്പറാ എന്നൊക്കെപ്പറഞ്ഞ്.\nകേട്ടിട്ട് ഞാന് പകുതിയാകുമ്പോളേ നിര്‍ത്തും. പരമബോറ്. പട്ടി ഇതിലും ഭേഷായി ഓരിയിടും.\nഇഷ്ടപ്പെട്ടില്ല എന്ന് പറഞ്ഞാ പിന്നെയവന് പരിഭവം, പിണക്കം, എനിക്ക് സ്റ്റാന്‍ഡേര്‍ഡില്ല....\nഅവന് ആള് സില്ലിയാണ്. ഞാന് മൈന്‍ഡാറീല്ല.”\nപ്രിയ അരവിന്ദാ ... ബഹു:താങ്കള് പുത്തിജീവിയാണറിയില്ല സോറി .. ഇപ്പോള് ആരാ വികാരജീവിയായത് ഞാനോ അരവിന്ദനോ ? ( വികാരം കൊണ്ടു തിളക്കല്ലേ അരവിന്ദാ കൂള് ഡൌണ് ... കൂള് യാര് അമേരിക്കയോടിത്ര പ്രതിബദ്ധത വേണോ . അവരുടെ ശമ്പളം പറ്റുന്ന എനിക്ക് പോലും ഇത്രയില്ലല്ലോ .. കൂള് സുഹൃത്തേ...കൂള്\n( ഈ പോസ്റ്റ് നല്ലത് എന്ന് പറഞ്ഞവരെല്ലാം പൊട്ടന്മാരും എതിര് പറഞ്ഞ അരവിന്ദാതികളെല്ലാം പുത്തി ജീവികളുമെന്നാണോ താങ്കള് വിവക്ഷിക്കുന്നത് അങ്ങനെയെങ്കില് അങ്ങനെ പിന്നെ------- ഒന്നും നല്ലത് തിന്നില്ലല്ലോ അല്ലേ അരവിന്ദാ )\n1/05/2007 11:42:00 AM\nഎന്റെ പ്രിയപ്പെട്ട സുഹൃത്തുകളേ,\nഈ ബ്ലോഗ്-വാര് ഒന്ന് നിര്‍ത്താമോ?\nഇത് ബോലോഗത്തിലെ ഒരു സ്ഥിരം പരിപാടിയായിട്ടുണ്ട്. “ഉണക്കമീന്‍ചുട്ടതും പരിപ്പുകറിയും” എന്നൊരു പോസ്റ്റിടും. അതില് “ആനപ്പിണ്ടത്തെക്കുറിച്ച് പറയാന് ആരെങ്കിലും വരും, ഓനെ കൊല്ലാന് കുറുവടിയും കുന്തവുമായി വേറെ ചില കൂട്ടര്. ബ്ലോഗ് മൂപ്പരെന്ന് ചിലര്, റെബലുകളെന്ന് മറ്റുചിലര്, കൂട്ടം തിരിഞ്ഞ് തല്ലാന് വേണ്ടിമാത്രം ചിലര്(വ്യക്തിഹത്യക്ക് താല്‍പ്പര്യമില്ലാത്തതിനാല് പേരുകള് വിളമ്പുന്നില്ലാ), “നീ അന്ന് അവിടെ ഇട്ട കമെന്റിന് ഇന്നാ ഇന്ന് ഇവിടെ മറുപടി” എന്നും പറഞ്ഞ് ഹാലിളകി മറ്റുചിലര്. മാര്‍ക്കറ്റും,നിയമസഭയുമാണ് ഭേതം എന്ന് തോന്നിപ്പോകുന്നു ഗഡികളേ!!!\nസഹതാപം തോന്നാറുണ്ട് പലപ്പോഴും.\nനല്ല ഭാഷ,നല്ല അവതരണം. പക്ഷെ, കുട്ടി ചാപിള്ളയായിപ്പോയി.\nഈ കഴിവ് നല്ല വിഷയങ്ങളിലെക്ക് വരട്ടെ.\nഈ വിഷയത്തിന്റെ മടുപ്പാണ് ചിത്രകാരനെ ഇതെഴുതിക്കുന്നത്.\nസെന്റിമെന്റ്സുണ്ടാക്കുന്നതിനുവേണ്ടി മെലഡിയസ് ഒരു ഗര്‍ഭസ്ഥ ശിശുവിനേയും അതിന്റെ അമ്മയേയും കോന്നിരിക്കുന്നു. ഇത്രക്കു ക്രൂരയാ/നാ/കരുത്...പ്ലീസ്...!!!\nതംബാനൂരില് കുട്ടികളുടെ ദേഹത്ത് മുറിവുണ്ടാക്കി ഭിക്ഷക്കിരിക്കുന്ന ഭിക്ഷതൊഴിലാളി സ്ത്രീകളെ കണ്ടിട്ടുണ്ട്.\nഅതുപോലോരു പ്രകടനമായിപ്പോയി പ്രിയ മെലഡിയസ് !\nഇങ്ങനെ അന്താരാഷ്ട്ര ഗീര്‍വാണങ്ങളില് മുഴുകാതെ നമ്മുടെ നാട്ടിലെ പറംബുകിളക്കുകയോ, കുളം നന്നാക്കുകയോ.....മട്ടൊ ചെയ്തിരുന്നെങ്കില് നമ്മുടെ നാടും ഒരു അമേരിക്കയായേനെ !\nചിത്രകാരന് വെറുതെ പറഞ്ഞെന്നെയുള്ളു. ചന്ദ്രനെ കല്ലെറിഞ്ഞു വീഴ്ത്താനായില്ലെങ്കിലും അടുത്ത ഇലക്ഷന് രണ്ടു മുസ്ലീം വോട്ടുകിട്ടുമെങ്കില് സഗതി നല്ലതാ....(സത്യം സമ്മതിച്ചൂടെ)\nപറയാനുള്ളതെല്ലാം ഭംഗിയായ് അവതരിപ്പിച്ചിരിക്കുന്നു.\nമനുഷ്യത്വത്തിനെതിരെ കൊഞ്ഞനം കാണിക്കുന്ന എല്ലാ കാട്ടാളന്മാര്‍ക്കും എതിരെയുള്ള പോരാട്ടം അധികം വൈകാതെ ഉണ്ടാകട്ടെയെന്ന് നമുക്ക് പ്രതീക്ഷിക്കാം.\n1/06/2007 08:34:00 AM\nവെറുതെ വേണ്ടാത്തത് പറയല്ലേ ചിത്രകാരാ, പറംബ് കിളക്കുകയും കുളം നന്നാക്കുകയും ചൈതാല് ഇന്ത്യ യേ ആകൂ, അമേരിക ആകണമെങ്കില് ചില്ലറ കുണ്ടായിസവും പിടിച്ച് പറിയും ഒക്കെ വേണ്ടേ - എന്റെ പൊന്നു ചിത്രകാരാ...\n1/06/2007 08:36:00 AM\nമെലഡിയസ്, നന്നായി താങ്കളുടെ അവതരണം. കമന്റാന് വൈകിയത് വായിക്കാന് വൈകിയതു കൊണ്ടു മാത്രമാണ്.\nഎല്ലാവരും നിസംഗതയോടെ കാണുന്ന, അല്ലെങ്കില് ഈ പരിദേവനങ്ങള്‍ക്ക് പ്രസക്തിയില്ലെന്നു കരുതുന്ന വേദനിപ്പിക്കുന്ന യാഥാ‍ര്‍ത്ഥ്യങ്ങള്....\nഒരു കാര്യം പറഞ്ഞോട്ടെ...ലോകത്ത് ദശലക്ഷങ്ങളെ കൊന്നൊടുക്കുന്നത് മതത്തിന്റെയും വിശ്വാസത്തിന്റെയും പേരിലാണ്, അതിനാല് മതങ്ങളോട് വെറുപ്പാണ് എന്ന് ഈയിടെ ഒരാള് പറഞ്ഞു...ആണോ? മതത്തിന്റെയും വിശ്വാസത്തിന്റെയും പേരിലാണോ ഈ അരും കൊലകളൊക്കെ? രാഷ്ട്രീയത്തിന്റെ അധികാരത്തിന്റെയും പേരിലുള്ള പടയൊരുക്കത്തിലല്ലേ ലോകചരിത്രത്തില് കോടാനു കോടി നിരപരാധികളുടെ ജീവന് പൊലിഞ്ഞത്?\n1/06/2007 10:52:00 AM\nസത്യത്തെ മുറം കൊണ്ട് മറച്ചു വക്കാന് ആര്‍ക്കും കഴിയില്ല, 1400 വര്‍ഷങ്ങളായി എന്തുകൊണ്ട് ക്രൈസ്തവ ഇവാഞ്ചലിസ്റ്റുകളും, സയണിസ്റ്റുകളും, അധികാരിവര്‍ഗ്ഗവും ഇസ് ലാമിനെതിരില് നീങ്ങുന്നു എന്നതിന്റെ കേവല സമവാക്യം മനസ്സിലാക്കിയാല് ലോകത്ത് ഇന്നു നടന്നുകൊണ്ടിരിക്കുന്ന യാധാര്‍ത്ഥ്യങ്ങള് വസ്തുതകളായി നമുക്ക് മനസ്സിലാക്കാന് കഴിയും, പിന്നെ കുളം തോണ്ടാനും, പറമ്പു കിളക്കാനും കഴിവുള്ളവര് അത് ചെയ്തോട്ടെ, എല്ലാവരെയും അതിന` ആവശ്യമില്ലല്ലോ, ഈ പ്രതിഷേധങ്ങളെല്ലാം ഒരു പ്രതീകമാകട്ടെ...നാളെ നമ്മുടെ നാട്ടിലും ഇതൊന്നും സംഭവിച്ചുകൂടായ്കയില്ലല്ലോ? അന്ന് ഈ കുളം തോണ്ടുന്നവര് കുലം തോണ്ടികളാകില്ല എന്നാരു കണ്ടു?\n1/06/2007 11:20:00 AM\nഇത് ഇവിടെ പോസ്റ്റ് ചെയ്ത് ഞാന് ആ വഴിക്കു പോയി. മന:പൂര്‍വ്വം അല്ല. ക്ലാസ് വീണ്ടും തുടങ്ങി. അതിന്റെ ഓരോ തിരക്കുകള് കാരണം ഇതില് കേറി നോക്കാന് അല്‍പം താമസിച്ചു.\nവിവി : താങ്കള്‍ക്ക് പഴയത് എന്നു തോന്നുന്ന വിഷയം ചിലപ്പോള് എനിക്കു പുതിയത് ആയി തോന്നും. മറിച്ചും സംഭവിക്കാം. എന്നാലും എന്നെ കൊണ്ട് ആകുന്നത് പ്ലെ അടുത്ത തവണ നന്നാക്കാന് ശ്രമിക്കും. അഭിപ്രായത്തിനു നന്ദി.\nഷാനവാസ്: ഇന്നത്തെ കാലത്ത് വെട്ടാന് വരുന്ന പോത്തിനെ തിരിച്ച് വെട്ടണം ( കയ്യില് ആയുധം ഉണ്ടെങ്കില്, അല്ലെങ്കില് വേറെ വഴി നോക്കണം) എന്നാണു എന്റെ അഭിപ്രായം.\nദില്‍ബാ: എല്ലായിടത്തും കാണും ഒരോന്ന്. കാഷ്മീരിലും ഇതൊക്കെ സംഭവിക്കുന്നുണ്ട്. അല്ലെങ്കില് സംഭവിച്ചിരിക്കാം. എന്തായാലും എന്റെ മനസ്സില് ഉള്ളത് ദില്‍ബാസുരനും മനസിലായല്ലൊ. അഭിപ്രായത്തിനു നന്ദി.\nഅരവിന്ദ്: ഇറാനെയും ഷിയാക്കളെയും വരുതിയില് നിറുത്താന് അന്ന് ഇറാക്കിനൊപ്പം അമേരിക്ക കൂടെ ഉണ്ടായിരുന്നു എന്നു കൂടെ ഓര്‍ക്കുക.\nകുറുമാന്. അഭിപ്രായത്തിനു നന്ദി.\nശ്രീജിത്ത് : അഭിപ്രായത്തിനു നന്ദി. ശ്രീജിത്ത് വിചാരത്തിനോട് പറഞ്ഞ അഭിപ്രായത്തോട് യോജിക്കുന്നു. ഇവിടെ പലരും വരുന്നുണ്ട്. പലരും ജോലിക്കിടയില് നിന്നു ഒക്കെ ആകും കയറി വരുന്നത്. അവര്‍ക്കൊക്കെ കമന്റ് ഇടാന് സമയം കിട്ടി കൊള്ളണം എന്നില്ല. ഇതാണു എന്റെ വ്യക്തിപരമായ അഭിപ്രായം. പക്ഷേ നല്ലത് കണ്ടാല് അതിനെ അഭിനന്ദികുന്നതും നല്ലത് തന്നെ.\nആഫ്രിക്കയില് എന്നു അല്ല. ഈ ലോകത്ത് നടക്കുന്ന പല അരുതായ്മയുടെയും ഉറവിടം അമേരിക്കന് നയങ്ങള് ആണു എന്നു നോക്കിയാല് മനസിലാകും. അതില് പെട്ട് പോകുന്നത് ഒന്നും അറിയാത്ത കുറെ ആളുകളും ( വായിച്ചിട്ട് ഞാന് ഒരു അമേരിക്കന് വിരോധി ആണു എന്നു തോന്നണ്ട. അമേരിക്കയോടോ, അവിടുത്തെ ജനങ്ങളോടൊ അല്ല..അമേരിക്കന് നയങ്ങളോട് ആണു എന്റെ എതിര്‍പ്പ് )\nചിത്രകാരന്: അഭിപ്രായത്തിനു നന്ദി. ഞാന് കണ്ടതും അല്ലെങ്കില് കേട്ടതും ആയിട്ടു വരുന്നത് ഞാന് കുത്തി കുറിക്കുന്നു. ചിലപ്പോള് അത് സെന്റിമെന്റ്സ് ആകാം. മനുഷ്യനു എപ്പോഴും ഒരു വികാരം അല്ലല്ലോ ഉള്ളത്. പിന്നെ, പറമ്പ് കിളക്കുന്ന കാര്യം. ഒന്ന് രണ്ട് തവണ ഞാന് അത് നോക്കിയതാ. എന്റെ പറമ്പില് പണി എടുക്കുന്ന കാര്‍ത്ത്യ ചേട്ടന് ചോദിച്ചു " അറിയാവുന്ന പണി എടുത്താല് പോരെ മോനേ" എന്നു. അന്നത്തൊടെ അത് ഞാന് നിര്‍ത്തി. ഇലക്ഷനു നില്‍ക്കണം എന്നു ആഗ്രഹം ഇല്ലാതില്ല. പക്ഷെ അതിനു വോട്ട് പിടിക്കാന് നമ്മട നാട്ടില് തന്നെ കാക്കതൊള്ളായിരം കാര്യം ഇല്ലേ ചിത്രകാരാ.\nയുവശബ്ദം: അഭിപ്രായത്തിനു നന്ദി.\nസിയ: അഭിപ്രായത്തിനു നന്ദി. ഒരിക്കലും ഞാന് മതങ്ങളെ കുറ്റം പറയില്ല. ഏത് മതവും ആക്രമണങ്ങള്‍ക്ക് ആഹ്വാനം ചെയ്യുന്നില്ല. ചിലരുടെ വ്യക്തി താല്‍പര്യങ്ങള്‍ക്ക് വേണ്ടി അത് വളചൊടിക്കുന്നു. അതാണു നമ്മള് തിരിച്ച് അറിയേണ്ടതും എന്നല് നാം തിരിച്ചറിയപ്പെടാതെ പോകുന്നതും.\nകമന്റ് ചെയ്ത എല്ലാവര്‍ക്കും ഒരിക്കല് കൂടെ നന്ദി. വിമര്‍ശനങ്ങളെയും അഭിനന്ദനങ്ങളെയും ഒരു പോലെ സ്വീകരിക്കുന്നു.\nഇബ്നു സുബൈര്: ഞാന് സിയാക്ക് ഉള്ള മറുപടിയില് പറഞ്ഞിരുന്നു. മതം ഇപ്പോള് ചിലരുടെ വ്യക്തി താല്‍പര്യങ്ങള്‍ക്ക് വേണ്ടി വളചൊടിക്കുന്നു. അതില് ഇസ്ലാം, ക്രിസ്ത്യന്. ഹിന്ദു എന്നൊന്നും ഇല്ല. എല്ലവരിലും അത് കാണും. പക്ഷെ ഇന്ന് എറ്റവും കൂടുതല് ആക്രമണങ്ങള് നടത്തുന്നതും ആരോപിക്കപ്പെടുന്നതും ഇസ്ലാമിനെതിരെ ആണു എന്നു മാത്രം.\n1/06/2007 12:21:00 PM\nഈ പോസ്റ്റിന് ഞാന്, ഈ പാട്ട് ഡെഡിക്കേറ്റ് ചെയ്യുന്നു... :)


കൈയിലെ കുറുക്കൻ പച്ചകുത്തൽ, ശേഖരണം, അർത്ഥം | പച്ചകുത്തൽ\nThe കുറുക്കൻ പച്ചകുത്തൽ ഇന്നത്തെ ക്രമം. രോമങ്ങളുടെ നിറവും തലയുടെയും വാലിന്റെയും ആകൃതിയാൽ സവിശേഷതകളുള്ള ഈ ഭംഗിയുള്ള കൊച്ചു മൃഗങ്ങൾ ശരീരകലയുടെ ലോകത്ത് ഒരു പ്രധാന ഇടം നേടി. ഞങ്ങൾ അവരെക്കുറിച്ച് സംസാരിക്കുന്നത് ഇതാദ്യമല്ല പച്ചകുത്തൽ, പക്ഷേ അതെ കൈയിൽ കുറുക്കൻ പച്ചകുത്തൽ.\nടാറ്റൂ സ്റ്റുഡിയോയിലൂടെ കടന്നുപോകുന്ന വലിയൊരു വിഭാഗം ആളുകൾ അവരുടെ കൈകളിൽ പച്ചകുത്താൻ ആഗ്രഹിക്കുന്ന ഡിസൈൻ പകർത്താൻ തീരുമാനിക്കുന്നു. കൈത്തണ്ട മുതൽ തോളിൽ വരെ, സ്വന്തം കൈയും വിരലുകളും പോലും പച്ചകുത്താനുള്ള പ്രിയപ്പെട്ട സ്ഥലങ്ങളാണ്. ടാറ്റൂ എത്രമാത്രം വിവേകപൂർവ്വം ആയിരിക്കണമെന്ന് നിങ്ങൾ ആഗ്രഹിക്കുന്നു, അതുപോലെ തന്നെ അതിന്റെ വലുപ്പവും മറ്റ് നിരവധി പ്രശ്നങ്ങളും എല്ലാം ആശ്രയിച്ചിരിക്കും.\nThe കൈയിലെ കുറുക്കൻ ടാറ്റൂകൾ വളരെ മനോഹരമായി കാണപ്പെടുന്നു. ഈ ലേഖനത്തോടൊപ്പമുള്ള ഗാലറിയിൽ നിങ്ങൾക്ക് ഒരു കുറുക്കനെ പച്ചകുത്താൻ ആഗ്രഹിക്കുന്നുവെങ്കിൽ നിങ്ങളുടെ അടുത്ത ടാറ്റൂവിനായി ആശയങ്ങൾ എടുക്കാൻ അനുവദിക്കുന്ന വൈവിധ്യമാർന്ന സമാഹാരം നിങ്ങൾക്ക് കണ്ടെത്താൻ കഴിയും. ഒരു റിയലിസ്റ്റിക് അല്ലെങ്കിൽ സെമി-അമൂർത്ത ശൈലിയിലായാലും, നിറത്തിലായാലും കറുപ്പും വെളുപ്പും ആണെങ്കിലും കുറുക്കൻ ടാറ്റൂകൾ ഭുജത്തിൽ നന്നായി കാണപ്പെടുന്നു.\nസമീപ വർഷങ്ങളിൽ, കുറുക്കൻ ടാറ്റൂ ഡിസൈനുകൾ ഏതാണ്ട് തികഞ്ഞ സർക്കിളിൽ ജനപ്രിയമായി. ശക്തിയും .ർജ്ജവും പകരാൻ മാന്യമായ അളവുകളുള്ള കുറുക്കന്റെ തലയിൽ പച്ചകുത്താൻ ഇഷ്ടപ്പെടുന്നവരുമുണ്ട്. എന്നാൽ അവർ എന്താണ് അർത്ഥമാക്കുന്നത്? ദി കൈയിലെ കുറുക്കൻ ടാറ്റൂകളുടെ അർത്ഥം വിശകലനം ചെയ്ത സംസ്കാരത്തെ ആശ്രയിച്ച് ഇതിന് വ്യത്യസ്ത അർത്ഥങ്ങളുണ്ട്. പൊതുവായി പറഞ്ഞാൽ, കുറുക്കൻ ഫലഭൂയിഷ്ഠത, വിജയം, കൃഷി, പൊരുത്തപ്പെടുത്തൽ എന്നിവയുടെ പ്രതീകമാണെന്ന് നമുക്ക് പറയാൻ കഴിയും.\nകൈയിലെ ഫോക്സ് ടാറ്റൂകളുടെ ഫോട്ടോകൾ\nലേഖനത്തിലേക്കുള്ള പൂർണ്ണ പാത: പച്ചകുത്തൽ » ടാറ്റൂകളുടെ തരങ്ങൾ » അനിമൽ ടാറ്റൂകൾ » കൈയിലെ കുറുക്കൻ ടാറ്റൂകളുടെ ശേഖരണവും അവയുടെ അർത്ഥത്തിന്റെ വിശദീകരണവും\nപിന്നിൽ മെർമെയ്ഡ് ടാറ്റൂ ഡിസൈനുകളുടെ ശേഖരണം


February 2017 – BOOK OF SOLITUDE\nFebruary 17, 2017 VM AbyLeaveacomment\nഒരു നോവല് വായിച്ച് അത് നല്ലതാണോ ചീത്തയാണോ എന്ന് പറയാനുള്ള കഴിവ് എനിക്ക് നഷ്ടപ്പെട്ടെന്ന് തോന്നുന്നു. ഒരു വായനക്കാരന് ഒരു നോവലില് നിന്ന് എന്താണ് നല്ലതെന്ന് പറയുക. അനുഭവമാണോ? ചില പേജുകളാണോ?\nഹരുകി മുറകമിയെ വായിക്കുന്നവര് നോര്‍വീജിയന് വുഡില് നിന്നും തുടങ്ങണമെന്ന് എനിക്ക് ഉപദേശം തന്നത് മുറകമി വെബ്‍സൈറ്റ് തന്നെയാണ്. 386 പേജുകളാണ് ഇംഗ്ലീഷില് ഈ പുസ്തകം. കെഎസ്ആര്‍ടിസി ബസ്സുകളുടെ വിന്‍ഡോ സീറ്റിലിരുന്നാണ് നോര്‍വീജിയന് വുഡ് ഞാന് വായിച്ചു തീര്‍ത്തത്.\n386 പേജുകള് നല്ലൊരു എക്സ്ക്യൂസ് ആണ്. ചില പേജുകള് നിങ്ങള്‍ക്ക് വായിക്കാതെ വിടാം. ചില അധ്യായങ്ങള് കണ്ടില്ലെന്ന് നടിക്കാം. എന്നിട്ടും കഥ മനസിലാകുന്നുണ്ടെങ്കില് എഴുത്തുകാരനെ മനസില് പ്രാകുകയും ചെയ്യാം.\nപക്ഷേ, ഞാന് എല്ലാ പേജുകളും വായിച്ചാണ് 386ല് എത്തിയത്.\nനോര്‍വീജിയന് വുഡ് ഓര്‍മ്മകളുടെ ഒരു കൂമ്പാരമാണ്. ഒരു നീണ്ട ഫ്ളാഷ് ബാക്ക്. നീണ്ട ഫ്ലാഷ് ബാക്ക് എന്നു പറയുമ്പോള് ഇതുവരെ നിങ്ങള് പരിചയിച്ച ഫ്ലാഷ് ബാക്കുകള് ഓര്‍ക്കരുത്. അതിലും വലുതാണിത്. വലുതെന്ന് പറ‍ഞ്ഞാല്, ഒരു മധ്യവയസ്കനെ അയാളുടെ ചെറുപ്പത്തിലേക്ക് തിരിച്ചു ചെന്നെത്തിക്കാന് ശക്തമായ അത്രയ്ക്ക് വലിയ ഒരു ഫ്ലാഷ് ബാക്ക്. ഒരു ടൈം ട്രാവല് പോലെ.\nഒരു വിമാനത്തില് വെച്ച് ടോറു വാറ്റനബെ അയാളുടെ കോളേജ് കാലം ഓര്‍ത്തെടുക്കുകയാണ്. അയാള് പ്രണയിച്ച രണ്ട് സ്ത്രീകള് നഓക്കോയും മിഡോറിയും. അയാള് ശരീരം പങ്കിട്ട മറ്റു സ്ത്രീകള്. കഥയ്ക്ക് ഒടുവില് അയാളെ പ്രാപിക്കുന്ന റീക്കോയെന്ന സ്ത്രീ. വാറ്റനബെയുടെ സ്ത്രീകളാണ് നോര്‍വീജിയന് വുഡില് മുഴുവന്.\nനഓക്കോ മനോഹരമായി കഥകള് പറയുന്ന പെണ്ണാണ്. അവള് ഒരാളെ സ്നേഹിച്ചിരുന്നു. അവന് അകാലത്തില് മരണപ്പെട്ടു. സൗഹൃദം വാറ്റനബെയെ അവളോട് അടുപ്പിക്കുന്നു. അത് രതിയാക്കി മാറ്റിയെടുക്കാന് അയാള്‍ക്ക് അധികം പണിപ്പെടേണ്ടി വരുന്നില്ല. പിന്നീടുള്ള വഴിയില് അയാള് നിരവധി സ്ത്രീകളെ കാണുന്നുണ്ടെങ്കിലും അയാളുടെ ഹൃദയം എപ്പോഴും നഓക്കോയുടെ സമീപത്തായിരുന്നു.\nമനസ് നഷ്ടപ്പെട്ട നഓക്കോ ചിത്തരോഗാശുപത്രിയിലേക്ക് പോകുമ്പോള് അയാള് മിഡോറിയെ കണ്ടുമുട്ടുന്നു. അവള് സംശയങ്ങള്‍ക്ക് അറുതിയില്ലാത്തവളാണ്. അവളുടെ അശ്ലീല സംശയങ്ങള് കാമുകനെ ദേഷ്യം പിടിപ്പിക്കുന്നു. ലോകത്തോട് തന്നെ അന്യതാഭാവം പുലര്‍ത്തുന്ന വാറ്റനബെയെ അവള് കാമിക്കുന്നു. അവള്‍ക്ക് അവന്‍റെ ശരീരത്തിലൂടെ മനസിലേക്ക് കയറാനാണ് താല്‍പര്യം.\nപക്ഷേ, മിഡോറിയെ കാണുമ്പോഴെല്ലാം വാറ്റനബെ കലഹങ്ങളിലായിരുന്നു. അയാള് നഓക്കോയെക്കുറിച്ച് ഓര്‍ക്കുമ്പോള്, അവള്‍ക്ക് കത്തെഴുതുമ്പോള്, സുഹൃത്ത് നഗസാവയെ കാണുമ്പോള് എല്ലാം അപ്രതീക്ഷിതമായി മിഡോറി രംഗപ്രവേശം ചെയ്യുന്നു. അവളോടുള്ള സ്നേഹം അയാള് ജനിപ്പിച്ചെടുക്കുന്നതാണ്.\nനഓക്കോയുടെ ഹൃദയത്തിലേക്കുള്ള വാറ്റനബെയുടെ വഴിയാണ് റീക്കോ. അവള് മനോഹരമായി പിയാനോ വായിക്കുന്നു. അതിനേക്കാള് ആശ്ചര്യമുണ്ടാക്കുന്നതാണ് അവളുടെ ജീവിത കഥ. അത് മനസിലാകുന്നത് വാറ്റനബെക്ക് മാത്രമാണ്. ഒടുവില് റീക്കോയുടെ ശരീരത്തില് പങ്കുചേരുന്നതാണ് നീതിയെന്ന് വാറ്റനബെ തിരിച്ചറിയുന്നുണ്ട്.\nഉദ്വേഗജനകമല്ല മുറകമിയുടെ സാഹിത്യം. ലോകത്തിന്‍റെ മെല്ലെപ്പോക്കാണ് അയാളുടെ വിഷയം. പലരും പ്രശംസിക്കുന്നതുപോലെ എഴുത്തിലെ താളമാണ് മുറകമിയുടെ ശക്തി. ഒരു കൊച്ചു കല്ലായാല്‍പ്പോലും അതിനെ മുറകമി വര്‍ണിക്കാന് തുടങ്ങിയാല് അത് വായിക്കാതിരിക്കാന് കഴിയില്ല.\nഒഴുക്കാണ് ജീവിതമെന്ന വലിയ വെളിപാടാണ് നോര്‍വീജിയന് വുഡ്.\nPhoto: http://hamsapsukebe.blogspot.in (Screen grab from Norwegian Wood, The Film)\nNotes from the unknown\nFebruary 17, 2017 February 17, 2017 VM AbyLeaveacomment\n…When the two men came face to face, He was afraid to stand-up for his cause. He knew he was right. but more than the righteousness of the situation, he was drawn to his basic trait – To escape, the fear of facing the world, an emotion which embedded in him like the web ofaspider, exhausting and pulling back.\nLater, He admitted it;\n“I’m an over-protected, spoiled son ofagovernment official, whose only wish in life was to buildaconcrete house with four walls that will keep the outside world from meddling into our lives. I want to thank my Daddy for gifting me the most miserable childhood I can imagine”\nThat’s how I ended up liking this boy!\nFeatured Image: Ralph in Lord of the Flies. A symbol of childhood, insecurities and ‘lose of innocence’ as Mr. William Golding puts it\nFebruary 16, 2017 February 17, 2017 VM AbyLeaveacomment\nരണ്ടോ മൂന്നോ ആഴ്ച്ചകൾക്കിടയിൽ പ്രത്യേകിച്ച് കാരണങ്ങളില്ലാതെ, ഒന്നും ആവശ്യപ്പെടാനല്ലാതെ ചില ഫോൺകോളുകൾ എനിക്ക് വരും.\nഎന്താണ് വേണ്ടതെന്ന് ചോദിച്ചാൽ പറയും; “ഒന്നുമില്ല. വെറുതെ വിളിച്ചതാണ്. കുറച്ചായിട്ട് വിവരമൊന്നുമില്ലല്ലോ. അതുകൊണ്ട്…”\nഇത്തരം സത്യസന്ധമായ സന്ദർഭങ്ങൾ എന്നെ എളുപ്പം വേദനിപ്പിക്കുന്നത് കൊണ്ട് അധികനേരം ഫോണിൽ സംസാരിക്കാൻ എനിക്ക് കഴിയാറില്ല.\nഎന്തെങ്കിലുമൊക്കെപ്പറഞ്ഞ് വേഗം ഞാൻ സംസാരം അവസാനിപ്പിക്കും, വയറ്റിൽ ഉരുണ്ടുകൂടിക്കഴിഞ്ഞ ചിത്രശലഭങ്ങളുടെ ചിറകടി നിയന്ത്രിക്കാൻ ഞാൻ പാടുപെടും.\nതിരിച്ച് ഒന്നും ആവശ്യപ്പെടുന്നില്ലെങ്കിൽക്കൂടി മറ്റൊരാളുടെ കരുതലിനെ ഞാൻ അത്രയേറെ ഭയപ്പെടുന്നുണ്ട്.\nവൈകീട്ട് ഫോർട്ടുകൊച്ചിയിലോ, പാർക്കിലോ വച്ച് കാണാം, നേരമുണ്ടാകുമോ എന്ന് നിങ്ങൾ ചോദിക്കുമ്പോൾ;\n“ഇല്ല, ഓഫീസിൽ എനിക്ക് തിരക്കാണ്” എന്ന് ഞാൻ പറയുന്ന മറുപടിയുടെ അർഥം അതാണ്.\nഅപ്രതീക്ഷിതമായി ഇംപീരിയിൽ ടവറിന് മുൻപിൽ പ്രത്യക്ഷപ്പെട്ട്, “ഇറങ്ങി വരൂ” എന്ന ചിലരുടെ വിളിയിൽ എനിക്ക് സന്തോഷം തോന്നുന്നതും അതുകൊണ്ട് തന്നെ.\nവീണ്ടും അൽബേർ കമ്യുവിനെ ഓർക്കാം…\n“സാധരണക്കാരായിരിക്കാൻ ചിലർ ചെലവാക്കുന്ന അസാധാരണ ഊർജ്ജത്തെക്കുറിച്ച് നിങ്ങൾക്ക് അറിയില്ല”


ജനാദ്രിയ ഉത്സവ സമയത്തിൽ മാറ്റം; ഉദ്ഘാടന ചടങ്ങിൽ സുഷമ സ്വരാജ് പങ്കെടുക്കും- Janadriyah festival time change inaguration sushma swaraj\nജനാദ്രിയ ഉത്സവ സമയത്തിൽ മാറ്റം; ഉദ്ഘാടന ചടങ്ങിൽ സുഷമ സ്വരാജ് പങ്കെടുക്കും\nഅതിഥി രാജ്യങ്ങൾക്കായി അനുവദിക്കുന്ന വിശാലമായ പവലിയനിൽ ഇന്ത്യയുടെ വിവിധ സ്റ്റാളുകൾ ഒരുക്കങ്ങൾ പൂർത്തിയാക്കി\nFebruary 4, 2018 11:19:43 am\nറിയാദ്: സൗദി അറേബ്യയുടെ മുപ്പത്തി രണ്ടാമത് ദേശീയ പൈതൃകോത്സവം ഫെബ്രുവരി7ന് രാവിലെ 11 മുതൽ ആരംഭിക്കും. മുൻ വർഷങ്ങളിൽ വൈകീട്ട് നാല് മണി മുതലായിരുന്നു നഗരയിലേക്ക് പ്രവേശനം അനുവദിച്ചിരുന്നത്. എന്നാൽ ഈ വർഷം തുടക്കം മുതൽ അവസാനം വരെ എല്ലാ ദിവസവും രാവിലെ 11 മുതൽ രാത്രി 11 വരെയായിരിക്കും പരിപാടികൾ നടക്കുക. ഉദ്ഘാടന ചടങ്ങിൽ പങ്കെടുക്കാൻ വിദേശകാര്യ മന്ത്രി സുഷമ സ്വരാജ് എത്തും.\nഅതിഥി രാജ്യങ്ങൾക്കായി അനുവദിക്കുന്ന വിശാലമായ പവലിയനിൽ ഇന്ത്യയുടെ വിവിധ സ്റ്റാളുകൾ ഒരുക്കങ്ങൾ പൂർത്തിയാക്കി. സൗദി ഭരണാധികാരി സൽമാൻ രാജാവിന്റെ രക്ഷാകർതൃത്വത്തിൽ അരങ്ങേറുന്ന ഉത്സവത്തിൽ വിവിധ രാജ്യങ്ങളുടെ നയതന്ത്ര പ്രതിനിധികൾ പങ്കെടുക്കും. സൗദി അറേബ്യയുടെ വിവിധ ഗ്രാമങ്ങളിൽ കർഷകരും കാർഷികവിളകളും കലാ രൂപങ്ങളും പ്രദർശനത്തിനെത്തും. പുരാതന അറേബ്യ പുനർജനിക്കുന്ന ഉത്സവ നഗരിയി സ്വദേശികളെയും വിദേശികളെയും ഒരുപോലെ ആകർഷിക്കും. അതിഥി രാജ്യമായതിനാൽ ഇത്തവണ ഇന്ത്യൻ പ്രവാസികൾ നഗരിയിലേക്ക് കൂടുതലെത്തും. വിവിധ സംസ്ഥാങ്ങളിൽ നിന്നുള്ള സംഘടനാ പ്രവർത്തകരും നേതാക്കളും ഇതിനായി വലിയ ഒരുക്കങ്ങളാണ് നടത്തുന്നത്.\nഉത്സവത്തിന് ഒരുക്കങ്ങൾ തകൃതിയായി നടക്കുന്നുണ്ട്. പൊലീസിന്റെയും നാഷണൽ ഗാർഡിന്റെയും മറ്റ് ബന്ധപ്പെട്ട വകുപ്പുകളുടെയും കനത്ത സുരക്ഷാ വലയത്തിലാണ് ഉത്സവം പുരോഗമിക്കുക. സന്ദർശകർക്ക് സഹായവും സേവനവും നൽകാൻ ഉത്സവ നഗരിക്ക് അകത്തും പുറത്തും സൗദി ആരോഗ്യ മന്ത്രാലയത്തിന്റെ കീഴിൽ ഡോക്ടർമാരും, സുരക്ഷാ സേനയുടെ കീഴിൽ വഴി കാണിക്കാനും, നിർദേശങ്ങൾ നൽകാനും മാർഗ്ഗ നിർദേശകരുമുണ്ടാകും.\nWeb Title: Janadriyah festival 2018 time change inaguration sushma swaraj


ഇന്ത്യയില് 64,553 പേർക്ക് കൂടി കോവിഡ്; 1007 മരണം | Malayalam News\nഇന്ത്യയില് 64,553 പേർക്ക് കൂടി കോവിഡ്; 1007 മരണം\nന്യൂദൽഹി- രാജ്യത്ത് 24 മണിക്കൂറിനിടെ 64,553 പേര്‍ക്കു കൂടി കോവിഡ്19 സ്ഥിരീകരിക്കുകയും 1007 പേര് മരിക്കുകയും ചെയ്തു.\nഇതോടെ രാജ്യത്തെ ആകെ കോവിഡ് ബാധിതരുടെ എണ്ണം 24,61,191 ആയി. 17,51,556 പേര് രോഗമുക്തി നേടി. 48,040 പേര്‍ക്കാണ് കോവിഡ് മൂലം രാജ്യത്ത് ഇതുവരെ ജീവന് നഷ്ടമായതെന്നും ആരോഗ്യമന്ത്രാലയം അറിയിച്ചു. 6,61,595 ആക്ടീവ് കേസുകളാണ് നിലവിലുള്ളത്.\nഓഗസ്റ്റ് 13 വരെ 2,76,94,416 സാമ്പിളുകളാണ് പരിശോധിച്ചതെന്ന് ഇന്ത്യന് കൗണ്‍സില് ഓഫ് മെഡിക്കല് റിസര്‍ച്ച് വെളിപ്പെടുത്തി. വ്യാഴാഴ്ച മാത്രം 8,48,728 സാമ്പിളുകളാണ് പരിശോധിച്ചതെന്നും ഐസിഎംആര് കണക്കുകളില് പറയുന്നു.\n09/27/2020 - 13:45\nഭാഗ്യലക്ഷ്മിയെയും സംഘത്തെയും അഭിനന്ദിക്കുന്നു-ഫെഫ്ക


നാസിക്കിലെ ഹോം ലോണ്, ₹ 3.5 കോടി വരെയുള്ള ഹോം ലോണ് പ്രയോജനപ്പെടുത്തുക | ബജാജ് ഫിന്‍സെര്‍വ്\nനാസിക്കിലെ ഹോം ലോൺ\nകൃഷി, വൻകിട വ്യവസായങ്ങൾ, കയറ്റുമതി, വൈൻ വ്യവസായം എന്നിവയിൽ നിന്ന് നാസിക് നഗരം വരുമാനം ഉണ്ടാക്കുന്നു. മഹാരാഷ്ട്രയിലെ നാലാമത്തെ വലിയ നഗരമാണിത്.\nനാസിക്കിൽ ബജാജ് ഫിൻസെർവിൽ നിന്ന് ഹോം ലോൺ സ്വന്തമാക്കി ഈ നഗരത്തിൽ നിങ്ങളുടെ സ്വപ്‌ന ഭവനം നിർമ്മിക്കൂ. ഫണ്ടുകൾക്കായി അപേക്ഷിക്കുന്നതിന് നിങ്ങൾക്ക് ഓൺലൈനിൽ അപേക്ഷിക്കാം അല്ലെങ്കിൽ ഞങ്ങളുടെ ഏതെങ്കിലും 10 ബ്രാഞ്ചുകൾ സന്ദർശിക്കാം.\nഏതാനും ക്ലിക്കുകളിൽ നിങ്ങൾക്ക് ഓൺലൈനിലും അപേക്ഷിക്കാം.\nനിങ്ങളുടെ നിലവിലുള്ള ബജാജ് ഫിൻസെർവ് ഹോം ലോണിൽ മിതമായ പലിശ നിരക്കിൽ രൂ. 1 കോടി വരെയുള്ള ലളിതമായ ടോപ്പ് അപ്പ് ലോൺ നിങ്ങൾക്ക് ഇപ്പോൾ ആസ്വദിക്കാം.\nലളിതമായ റീപേമെന്‍റിന് ഒരു ഫ്ലെക്സി ഹൈബ്രിഡ് ഹോം ലോൺ ഉപയോഗിക്കുക. ഉപയോഗിച്ച ഫണ്ടുകളിൽ മാത്രം പലിശ അടയ്ക്കുക.\nഞങ്ങളിൽ നിന്ന് ഹോം ലോൺ ലഭ്യമാക്കുമ്പോൾ കുറച്ച് ഡോക്യുമെന്‍റുകൾ മാത്രം സമർപ്പിച്ച് ലോൺ പ്രോസസ്സിംഗ് ത്വരിതപ്പെടുത്തുക.\nസീറോ ഫോർക്ലോഷർ ചാർജ്\nബജാജ് ഫിന്‍സെര്‍വില്, ഒരു പ്രോപ്പര്‍ട്ടി ഉടമ എന്ന നിലയില് ഫൈനാന്‍ഷ്യല്, ലീഗല് റിപ്പോര്‍ട്ട് സംബന്ധിച്ച വിശദമായ റിപ്പോര്‍ട്ട് നേടുക. കൂടുതൽ വിവരങ്ങൾക്ക് ഇവിടെ ക്ലിക്ക് ചെയ്യുക.\n3 മാസത്തെ പലിശ ഗ്രേസ് പിരീഡ്\nനിങ്ങളുടെ പ്രയോജനത്തിന്3മാസത്തെ നോൺ-റീപേമെന്‍റ് കാലയളവ് ഉപയോഗിക്കുക. കാലയളവിൽ പിന്നീട് അത് ക്രമീകരിക്കുക.\nഞങ്ങളുടെ ഫ്ലെക്സി ഹൈബ്രിഡ് ഹോം ലോൺ ഉപയോഗിച്ച് നിങ്ങളുടെ ലോൺ അക്കൗണ്ട് മാനേജ് ചെയ്യൂ, ആദ്യ കാലയളവിൽ പലിശ മാത്രം അടയ്ക്കൂ.\nകുംഭമേളയുടെ ഇരിപ്പിടം എന്ന നിലയിൽ നാസിക്ക് പ്രശസ്തമാണ്. ഇന്ത്യയുടെ വൈൻ ക്യാപിറ്റൽ എന്നും ഈ നഗരത്തിന് വിളിപ്പേരുണ്ട്, കൂടാതെ ഹരിഹർ ഫോർട്ട്, വിഹിഗാവ് വെള്ളച്ചാട്ടം, സീത ഗുംഫ, അഞ്ജനേരി ഹിൽസ്, ദൂദ്സാഗർ വെള്ളച്ചാട്ടം, ത്രിംഗൽവാഡി കോട്ട, ത്രയംബകേശ്വര ക്ഷേത്രം, തുടങ്ങി നിരവധി ആകർഷണങ്ങളുണ്ട്.\nനാസിക്കില് ബജാജ് ഫിന്‍സെര്‍വില് നിന്ന് ഒരു ഹോം ലോണ് നേടുകയും നിങ്ങളുടെ ഹൗസിങ്ങ് ആവശ്യങ്ങള് എളുപ്പത്തില് നിറവേറ്റുകയും ചെയ്യുക. മത്സരക്ഷമമായ പലിശ നിരക്കിലും ലളിതമായ യോഗ്യതാ മാനദണ്ഡങ്ങളിലും ഞങ്ങൾ ഹോം ലോണുകൾ നൽകുന്നു.\nഈ ഹോം ലോണിന് ഓൺലൈനായി അപേക്ഷിക്കുക അല്ലെങ്കിൽ ആവശ്യമായ ഔപചാരികതകൾക്ക് വേഗത്തിലുള്ള സഹായത്തിനായി ഞങ്ങളുടെ ഏതെങ്കിലും ഏറ്റവും അടുത്തുള്ള ബ്രാഞ്ചുകൾ സന്ദർശിക്കുക.\nനിങ്ങൾക്ക് ഇതിനകം ഒരു ഹോം ലോൺ ഉണ്ടെങ്കിൽ, ഞങ്ങളുടെ ആകർഷകമായ ആനുകൂല്യങ്ങൾ ആസ്വദിക്കാൻ റീഫൈനാൻസിംഗ് തിരഞ്ഞെടുക്കുക.\nനാസിക്കിൽ ഹോം ലോൺ ലഭിക്കുന്നതിന് ഈ യോഗ്യതാ മാനദണ്ഡം നിറവേറ്റുക. തുടർന്ന്, നിങ്ങൾക്ക് ലോണായി ലഭിക്കുന്ന തുക കണ്ടെത്താൻ ഞങ്ങളുടെ ഹോം ലോൺ യോഗ്യതാ കാൽക്കുലേറ്റർ ഉപയോഗിക്കുക.\nഈ ആവശ്യങ്ങൾ നിറവേറ്റുന്നതിന് പുറമെ, ഫണ്ടുകൾ പ്രയോജനപ്പെടുത്താനുള്ള നിങ്ങളുടെ യോഗ്യത വർദ്ധിപ്പിക്കുന്നതിന് ഏതെങ്കിലും അധിക വരുമാന സ്രോതസ്സുകൾ പ്രഖ്യാപിക്കുന്നുവെന്ന് ഉറപ്പാക്കുക.\nബജാജ് ഫിന്‍സെര്‍വ് അതിന്‍റെ പലിശ നിരക്കുകളും അധിക ചാര്‍ജ്ജുകളും സംബന്ധിച്ച് സുതാര്യമാണ്. നിങ്ങളുടെ ഫൈനാൻസ് മികച്ച രീതിയിൽ പ്ലാൻ ചെയ്യാൻ അപേക്ഷിക്കുന്നതിന് മുമ്പ് ഞങ്ങളുടെ നിരക്കുകളെക്കുറിച്ച് കണ്ടെത്തുക.


Keerthy Suresh films: സായ് പല്ലവിയെപ്പോലെ കീര്‍ത്തി സുരേഷും? ഗ്ലാമറസ് വേഷങ്ങളോട് മുഖം തിരിച്ച് താരപുത്രി? - keerthy suresh stand on glamour roles in films | Samayam Malayalam\nkeerthy suresh stand on glamour roles in films\nസായ് പല്ലവിയെപ്പോലെ കീര്‍ത്തി സുരേഷും? ഗ്ലാമറസ് വേഷങ്ങളോട് മുഖം തിരിച്ച് താരപുത്രി?\nBibin Babu | Samayam Malayalam | Updated: 01 Dec 2019, 05:25:00 PM\nബോളിവുഡിൽ ഉൾപ്പെടെയുള്ള നിരവധി ചിത്രങ്ങളിൽ താരം അഭിനയിക്കുന്നുണ്ട്\nതാരപുത്രികളില് പ്രധാനികളിലൊരാളാണ് കീര്‍ത്തി സുരേഷ്. മലയാളത്തിലൂടെ തുടക്കം കുറിച്ച് തമിഴിലും തെലുങ്കിലേക്കുമൊക്കെ പ്രവേശിച്ച താരത്തിന് ശക്തമായ ആരാധകപിന്തുണയാണ് ലഭിച്ചുകൊണ്ടിരിക്കുന്നത്. എല്ലാതരം കഥാപാത്രങ്ങളേയും അവതരിപ്പിക്കാന് തനിക്ക് കഴിയുമെന്ന് തെളിയിച്ച കീര്‍ത്തി ഇതിനകം തന്നെ മികച്ച നടിക്കുള്ള ദേശീയ പുരസ്‌കാരവും സ്വന്തമാക്കിയിരുന്നു. അമ്മയ്ക്ക് പിന്നാലെയായെത്തിയ മകള് ഓരോ നേട്ടവും കീഴടക്കി മുന്നേറുകയാണ്. അന്യഭാഷയിലെത്തിയതോടെയാണ് താരപുത്രിയുടെ കരിയര് മാറി മറിഞ്ഞത്. സിനിമ സ്വീകരിക്കുന്നതിന് മുന്നോടിയായുള്ള കീര്‍ത്തിയുടെ നിബന്ധനകള് നിര്‍മ്മാതാക്കളെ വെട്ടിലാക്കുന്നുണ്ടെന്നുള്ള വിവരങ്ങളാണ് ഇപ്പോള് പുറത്തുവന്നിട്ടുള്ളത്.\nAlso Read: കിറുക്കുള്ള സുഹൃത്തുക്കള്‍ക്കൊപ്പമുള്ള മനോഹര നിമിഷങ്ങള്! അതീവ ഗ്ലാമറസായി റായി ലക്ഷ്മി; ചിത്രങ്ങള്\nഗ്ലാമറസ് പ്രകടനങ്ങളോട് താല്‍പര്യമില്ലെന്ന് നേരത്തെ തന്നെ കീര്‍ത്തി പറഞ്ഞിരുന്നു. അത്തരത്തിലുള്ള രംഗങ്ങളില് അഭിനയിക്കേണ്ടതില്ലെന്ന തീരുമാനത്തിലാണ് താരം. മഹാനടിയിലൂടെ തെലുങ്ക് ജനതയുടെ ഹൃദയത്തില് ഇടം പിടിച്ച താരത്തിന്റെ നിലപാടില് അണിയറപ്രവര്‍ത്തകര് ആശങ്കയിലാണ്. നടിയുടെ വളര്‍ച്ചയെ ഇത് ബാധിച്ചേക്കുമെന്നും മികച്ച അവസരങ്ങള് നഷ്ടമാവുന്നതിലേക്ക് നയിക്കുമെന്നുമുള്ള വിലയിരുത്തലുകളും പുറത്തുവന്നിട്ടുണ്ട്. കഥാപാത്രത്തിന്റെ പൂര്‍ണ്ണതയ്ക്കായി ചില വീട്ടുവീഴ്ചകള് ചെയ്യുന്നതിലെന്താണ് പ്രശ്‌നമെന്നാണ് ഒരുവിഭാഗത്തിന്റെ ചോദ്യം.\nAlso Read: അങ്ങനെയുള്ളത് മാത്രം സ്വീകരിക്കുക! അച്ഛന് തന്ന ഉപദേശത്തെക്കുറിച്ച് അര്‍ജുന് അശോകന്!\nസാവിത്രിയില് അഭിനയിക്കുന്നതിനിടയില് നേരിട്ട ബുദ്ധിമുട്ടുകളെക്കുറിച്ചും താന് നടത്തിയ പ്രയത്‌നങ്ങളെക്കുറിച്ചുമൊക്കെ മുന്‍പ് കീര്‍ത്തി തുറന്നുപറഞ്ഞിരുന്നു. സാവിത്രി അമ്മയെ മനോഹരമാക്കുന്നതിന് സഹായിച്ചത് അവരുടെ മകളാണ്. ശക്തമായ പിന്തുണയായിരുന്നു അവരില് നിന്നും ലഭിച്ചത്. സിനിമയ്ക്ക് പിന്നില് പ്രവര്‍ത്തിച്ചവരോടും നന്ദിയും കടപ്പാടുമുണ്ടെന്നും താരപുത്രി പറഞ്ഞിരുന്നു. കീര്‍ത്തി അഭിനയമാണ് തിരഞ്ഞെടുത്തതെങ്കില് സഹോദരിയായ രേവതി സംവിധാനത്തിലാണ് താല്‍പര്യം പ്രകടിപ്പിച്ചത്. അധികം വൈകാതെ സ്വന്തം സിനിമയുമായി ചേച്ചി എത്തുമെന്നും താരപുത്രി മുന്‍പ് പറഞ്ഞിരുന്നു.\nAlso Read: 'ഉള്ളിൽ തീയുള്ള കലാകാരനെ ഒരു സംഘടനക്കും വിലക്കാനാവില്ല'; ഷെയ്ൻ നിഗം വിഷയത്തിൽ ജോയ് മാത്യു!\nനാളുകള്‍ക്ക് ശേഷം മരക്കാര് അറബിക്കടലിന്റെ സിംഹത്തിലൂടെ താരപുത്രി മലയാളത്തിലേക്ക് തിരിച്ചെത്തുകയാണ്. മോഹന്‍ലാല്-പ്രിയദര്‍ശന് കൂട്ടുകെട്ടില് പുറത്തിറങ്ങുന്ന ചിത്രത്തിനായി താരപുത്രന്‍മാരും താരപുത്രികളും ഒത്തുചേരുന്നുണ്ട്. പ്രണവ് മോഹന്‍ലാല്, കല്യാണി പ്രിയദര്‍ശന്, കീര്‍ത്തി സുരേഷ്, സിദ്ധാര്‍ത്ഥ്, രേവതി, അനി ശശി തുടങ്ങിയവരാണ് ക്യാമറയ്ക്ക് മുന്നിലും പിന്നിലുമായി അണിനിരക്കുന്നത്.\nAlso Watch: ഒരു ഞായറാഴ്ച എന്ന ശ്യാമപ്രസാദ് ചിത്രത്തിൻ്റെ വിശേഷങ്ങളുമായി നായിക മേഘ തോമസ്\nകിറുക്കുള്ള സുഹൃത്തുക്കള്‍ക്കൊപ്പമുള്ള മനോഹര നിമിഷങ്ങള്! അതീവ ഗ്ലാമറസായി റായി ലക്ഷ്മി; ചിത്രങ്ങള്‍ആര്‍ട്ടിക്കിള് ഷോ\nസായ് പല്ലവി കീർത്തി സുരേഷ് Keerthy Suresh films keerthy suresh keerthy glamour roles\nWeb Title : keerthy suresh stand on glamour roles in films


ജനശക്തി ന്യൂസ്: മഹാത്മാഗാന്ധി സര്‍വകലാശാല രജതജൂബിലി യുവജനോത്സവത്തില് എറണാകുളം മഹാരാജാസ് കോളജ് കിരീടം നേടി.\nമഹാത്മാഗാന്ധി സര്‍വകലാശാല രജതജൂബിലി യുവജനോത്സവത്തില് എറണാകുളം മഹാരാജാസ് കോളജ് കിരീടം നേടി.\nകലോത്സവത്തില് എസ് അഞ്ജലിദേവി കലാതിലകവും, രഘു സി നാരായണന് പ്രതിഭയുമായി.\nമഹാത്മാഗാന്ധി സര്‍വകലാശാല രജതജൂബിലി യുവജനോത്സവത്തില് എറണാകുളം മഹാരാജാസ് കോളജ് കിരീടം നേടി. കലോത്സവത്തില് എസ് അഞ്ജലിദേവി കലാതിലകവും, രഘു സി നാരായണന് പ്രതിഭയുമാകുമെന്നുറപ്പായി.\nശക്തമായ നാടോടിനൃത്തം മത്സരഫലം പുറത്തുവന്നതോടെയാണ് കലാതിലകം, കലാപ്രതിഭ പട്ടങ്ങള് തീരുമാനിക്കപ്പെട്ടത്. കോട്ടയം സിഎംഎസ് കോളജിലെ ഒന്നാം വര്‍ഷ ബിരുദ വിദ്യാര്‍ഥിനിയാണ് അഞ്ജലി റാന്നി. ഭരതനാട്യം, മോഹിനിയാട്ടം എന്നിവയില് ഒന്നാംസ്ഥാനവും, നാടോടിനൃത്തത്തില് രണ്ടാംസ്ഥാനവും നേടി 13 പോയിന്റുകളോടെയാണ് അഞ്ജലി കലാതിലകമായത്.\nഎറണാകുളം മഹാരാജാസിലെ ഒന്നാംവര്‍ഷ ബിരുദ വിദ്യര്‍ഥിയാണ് കലാപ്രതിഭ പട്ടമണിയുന്ന രഘു. 18 പോയിന്റുമായാണ് രഘു ആണ്‍കുട്ടികളില് വ്യക്തിഗത പോയിന്റു നിലയില് മുന്നിലെത്തിയത്.\nസെന്റ് തെരേസാസ് കോളജിനെ രണ്ടാം സ്ഥാനത്തേക്കും, തൃപ്പൂണിത്തുറ ആര്‍എല്‍വി കോളജിനെ മൂന്നാംസ്ഥാനത്തേക്കും പിന്തള്ളിയാണ് മഹാരാജാസ് കിരീടത്തിലേക്കു നീങ്ങുന്നത്.\n11:51 PM, September 29, 2007


experimental township tamilnadu എല്ലാവരും തുല്യരായ ആദർശലോകം; മാനവ ഐക്യത്തിന്റെ നഗരം ഓറോവിൽ\nഓറോവിൽ എന്ന ഫ്രഞ്ച് പദത്തിന്റെ അർത്ഥം പുലരിയുടെ നഗരമെന്നാണ്. ജാതിയുടെയും മതത്തിന്റെയും വർണ്ണത്തിന്റെയും വേലിക്കെട്ടുകൾ പൊളിച്ച് മനുഷ്യനെ മനുഷ്യനായി മാത്രം കാണുന്ന ഒരിടം. മനുഷ്യർ തമ്മിൽ ഐക്യപ്പെട്ടാൽ ചെയ്ത് തീർക്കുവാൻ കഴിയുന്നത് അത്ഭുതങ്ങളാണെന്ന് ആളുകളെ ഓർമിപ്പിക്കുന്ന ഒരിടം. സമത്വത്തിന്റെ ആശയം മുന്നിൽ നിർത്തി പോരാടുന്ന ഓറോവിൽ ഇന്ന് ലോകത്തിനു അത്ഭുതമാണ്. തമിഴ്നാട്ടിലെ വില്ലുപുരത്തിനു സമീപം പോണ്ടിച്ചേരിയോട് ചേർന്ന് സ്ഥിതി ചെയ്യുന്ന ഓറോവിൽ ഒരു ആഗോള നഗരമാണ്. വിവിധ രാജ്യങ്ങളിൽ നിന്നുള്ളവർ ഒരേ മനസ്സോടെ കഴിയുന്ന സ്ഥലമാണ് ഇവിടം.\nപുലരിയുടെ ഈ നഗരം പ്രതീക്ഷയുടെ പുതിയ പ്രകാശം പൊഴിക്കുന്നു. ഓറോവിൽ എത്തിയാൽ ആദ്യം കാണേണ്ട ഇടങ്ങളിലൊന്നാണ് മാത്രി മന്ദിർ. സുവർണ്ണ നിറത്തിലുള്ള ഒരു ഗോളം പോലെ തോന്നിക്കുന്ന ഇതിന്റെ വിസ്മയങ്ങൾ അറിയണമെങ്കിൽ അതിനുള്ളിലേക്ക് കയറണം. യോഗ, ധ്യാനം, ആത്മീയമായ സമ്മേളനങ്ങൾ തുടങ്ങിയവയ്‌ക്കായി നിർമ്മിച്ചിരിക്കുന്ന ഒരു ക്ഷേത്രമാണിത്. മൂടി നിൽക്കുന്ന നിശബ്തതയാണ് ഇതിന്റെ പ്രത്യേകത.\nഓറോവില്ലിനോട് ചേർന്നു സ്ഥിതി ചെയ്യുന്ന ബൊട്ടാണിക്കൽ ഗാർഡൻ ഇവിടെ എത്തുന്നവരുടെ പ്രധാന ആകർഷങ്ങളിലൊന്നാണ്. ഇതിനോട് ചേർന്ന് ഒരു പരിസ്ഥിതി പഠന കേന്ദ്രവും സ്ഥിതി ചെയ്യുന്നുണ്ട്.\nസാധാരണ ഭൂമിയെ കാടുകളാക്കി മാറ്റി പ്രകൃതിയോടുള്ള കടമ കാണിക്കുന്നവർ കൂടിയാണ് ഇവിടെ ഉള്ളവർ. പ്രത്യേകം പരിശീലനം ലഭിച്ച ആളുകളുടെ നേതൃത്വത്തിലാണ് ഇവിടെ നവവൽക്കരണ പ്രവർത്തങ്ങൾ നടക്കുന്നത്.\nവിവിധ രാജ്യങ്ങളിൽ നിന്നുള്ളവർ ജാതിയുടെയോ മതത്തിന്റെയോ വർണ്ണത്തിന്റെയോ ഒന്നും വ്യത്യാസമില്ലാതെ ഒരു പോലെ ജീവിക്കുന്ന സ്ഥലമാണിത്. അത് കൊണ്ട് ഇവിടെ വ്യത്യസ്തങ്ങളായ സംസ്കാരത്തിന്റെ കൂടി ചേരലുകൾ കാണുവാൻ സാധിക്കും.\nസാധാരണ ഗതിയിൽ ഇവിടെയുള്ളവർ ഒരുമിച്ചുകൂടി തങ്ങളുടെ നാടിനെക്കുറിച്ച് പറയുവാനും മറ്റുള്ളവരുടെ സംസ്കാരങ്ങളെ അറിയുവാനും ശ്രമിക്കുന്നു . ഓറോവിൽ ഒരു ലോക മാനുഷിക സാഹോദര്യ നഗരം ആണ്.\nStory Highlights – Auroville isauniversal city in the making in south-India dedicated to the ideal of human unity\nRead more on: experimental | TAMILNADU | township


Electricity charges may hike-വൈദ്യുതി നിരക്ക് വർദ്ധന പരിഗണനയിലെന്ന് മന്ത്രി എം.എം.മണി\nശബരിമല മണ്ഡലകാലം: മുഖ്യമന്ത്രി വിളിച്ച ഉന്നതതല യോഗം ഇന്ന്\nനിയമസഭയിലാണ് വൈദ്യുതി മന്ത്രി ഇക്കാര്യം അറിയിച്ചത്.\nതിരുവനന്തപുരം: സംസ്ഥാനത്ത് വൈദ്യുതി നിരക്ക് വർദ്ധിപ്പിക്കുന്നത് വൈദ്യുതി റെഗുലേറ്ററി കമ്മീഷന്റെ പരിഗണനയിലാണെന്ന് മന്ത്രി എം.എം.മണി. ഇത്തവണ മഴ കുറഞ്ഞതും വൈദ്യുതി ഉപഭോഗം കൂടിയതുമാണ് നിരക്ക് വർദ്ധിപ്പിക്കുന്നത് ആലോചിക്കാൻ കാരണമെന്ന് മന്ത്രി പറഞ്ഞു. നിയമസഭയിലാണ് വൈദ്യുതി മന്ത്രി ഇക്കാര്യം അറിയിച്ചത്.\nവൈദ്യുതി ബോർഡിന്റെ വരവ് ചെലവ് കണക്കുകൾ പരിശോധിച്ച് റവന്യു കമ്മി എത്രയുണ്ടെന്ന് കൂടി നോക്കിയായിരിക്കും റെഗുലേറ്ററി കമ്മിഷൻ താരിഫ് പരിഷ്‌കരണം നടത്തുക. നിരക്കു വർദ്ധന പരിഗണിക്കുമ്പോൾ ലാഭ നഷ്‌ട കണക്കു കൂടി കണക്കിലെടുക്കാനാണ് സാധ്യത. വൈദ്യുതി ബോർഡിന്റെ വരവ്-ചെലവ് കണക്കുകൾ നോക്കി കേന്ദ്ര മാനദണ്ഡങ്ങൾക്ക് അനുസൃതമായാട്ടായിരിക്കും നിരക്ക് നിശ്ചയിക്കുന്നത്.\nകഴിഞ്ഞ യുഡിഎഫ് സർക്കാർ അഞ്ചു വർഷത്തിനിടെ മൂന്നു തവണ വൈദ്യുതി നിരക്ക് വർദ്ധിപ്പിച്ചിട്ടുണ്ടെന്നും എം.എം.മണി സഭയിൽ പറഞ്ഞു.\nവെളളക്കെട്ടിൽ വീണ കാട്ടാന ചരിഞ്ഞു\nവൈദ്യുതി ബിൽ 2000 ആണോ, എങ്കിൽ ഓൺലൈൻ മാത്രം; ഗാർഹികേതര ഉപയോക്താക്കൾക്ക് പുതിയ ചട്ടം\n‘പ്രളയം വരും, കുറേപ്പേര് മരിക്കും, പക്ഷെ ജീവിതയാത്ര തുടരും’; വിവാദമായി എംഎം മണിയുടെ പ്രസ്താവന\n‘അടിച്ചു പറത്താൻ മാത്രമല്ല ചേർത്ത് പിടിക്കാനും അറിയാം’; ഇന്ത്യൻ നായികയ്ക്ക് ക്രിക്കറ്റ് ലോകത്തിന്റ കൈയ്യടി\nകാട്ടുതീയില് നിന്നും ശ്രുതി ഹാസന് രക്ഷപ്പെട്ടത് ഒറ്റദിവസത്തിന്റെ വ്യത്യാസത്തില്


ഗുരുവായൂർ പൂജാവിധി കള്\nസമ്പാദനം-രവീന്ദ്രന് നായര്-ജ്യോതിഷ് അലങ്കാര്.\n5 മലർനിവേദ്യവും വിഗ്രഹാലങ്കാരവും\n7 എതിരേറ്റ് പൂജ\n8 കാലത്തെ ശീവേലി\n12 വൈകീട്ടത്തെ ശീവേലി\n14 അത്താഴ പൂജ\n16 തൃപ്പുകയും ഓലവായനയും\nശീവേലി കഴിഞ്ഞാൽ തൃപ്പുക എന്ന ചടങ്ങാണ്. ചന്ദനം, അഗരു, ഗുൽഗുലു തുടങ്ങിയ സുഗന്ധദ്രവ്യങ്ങൾ പൊടിച്ചുള്ള വെള്ളിപാത്രത്തിൽ വെച്ചിട്ടുള്ള നവഗന്ധ ചൂർണ്ണമാണ് തൃപ്പുകയ്ക്ക് ഉപയോഗിക്കുന്നത്. സൗരഭ്യം നിറഞ്ഞ ധൂമം ശ്രീകോവിലിനകത്തേക്ക് പ്രവേശിക്കുന്നു. തൃപ്പുക നടത്തുന്നത് അന്നത്തെ ശാന്തിയേറ്റ നമ്പൂതിരിയായിരിയ്ക്കും. തൃപ്പുക കഴിഞ്ഞാൽ അന്നത്തെ വരവുചെലവു കണക്കുകൾ 'പത്തുകാരൻ' എന്ന സ്ഥാനപ്പേരുള്ള കഴകക്കാരൻ വാര്യർ ഓലയിൽ എഴുതി, വായിച്ചതിനു ശേഷം തൃപ്പടിമേൽ സമർപ്പിക്കുന്നു.\n9.00 മുതൽ 9.15 വരെയാണിത്. ശാന്തിയേറ്റ നമ്പൂതിരി നട അടയ്ക്കുന്നു, മേൽശാന്തിയുടെ ഉത്തരവാദിതത്തിൽ താഴിട്ടുപൂട്ടുന്നു.\nനിർമ്മാല്യം മുതൽ തൃപ്പുക വരെയുള്ള ഈ ചടങ്ങുകൾക്ക് 12 ദർശനങ്ങൾ എന്നു പറയുന്നു. ഈ പന്ത്രണ്ട് ദർശനങ്ങളോടുകൂടിയാവണം ക്ഷേത്രത്തിലെ ഭജനമിരിക്കൽ.\nവിശേഷദിവസങ്ങളിൽ ഇതിന് മാറ്റം വരും, വിശേഷിച്ച് വിഷു, ഉത്സവം, ഗുരുവായൂർ ഏകാദശി, അഷ്ടമിരോഹിണി, തിരുവോണം തുടങ്ങിയ ദിവസങ്ങളിൽ. ക്ഷേത്രത്തിൽ ഉദയാസ്തമനപൂജ നടക്കുന്ന ദിവസവും മാറ്റങ്ങൾ വരും, അതും മിക്ക ദിവസവും ബുക്കിംഗ് ചെയ്യപ്പെട്ടവയാണ് .\n18 പൂജകൾ നടക്കുന്നതിനാൽ അർദ്ധരാത്രി മാത്രമേ അന്നൊക്കെ നടയടയ്ക്കൂ. വിളക്കുള്ള ദിവസം നടയടച്ചുകഴിഞ്ഞേ തൃപ്പുക നടത്താറുള്ളൂ. എന്നാൽ അവസാനം പറഞ്ഞ കാര്യം മാറ്റാൻ ചില തയ്യാറെടുപ്പുകൾ ദേവസ്വം നടത്തിവരുന്നുണ്ട്.\nസൂര്യചന്ദ്രഗ്രഹണങ്ങളുള്ള ദിവസങ്ങളിലും ഈ ചടങ്ങിനു മാറ്റം വരാറുണ്ട്. ഇപ്പോൾ അതിവിശിഷ്ടമായ ഉണ്ണിക്കണ്ണന്റ ഗുരുവായൂർ പൂജാവിധിയെ പറ്റി സാമാന്യ ജ്ഞാനം ലഭിച്ചിരിക്കുമല്ലോ.\nRajiv warriorodu kadappadu(Facebook)


വർഷങ്ങൾക്ക് മുമ്പ് ഷൂട്ട് ചെയ്ത വിയറ്റ്നാം കോളനിയൊക്കെ വച്ചു നോക്കുമ്പോൾ പരമ ദയനീയമെന്ന് മാലിക്കിനെതിരെ സന്ദീപ് വാര്യർ | Newsthen l The news interactive\nHome/LIFE/വർഷങ്ങൾക്ക് മുമ്പ് ഷൂട്ട് ചെയ്ത വിയറ്റ്നാം കോളനിയൊക്കെ വച്ചു നോക്കുമ്പോൾ പരമ ദയനീയമെന്ന് മാലിക്കിനെതിരെ സന്ദീപ് വാര്യർ\nഫഹദ് ഫാസില് നായകനായ മാലിക് സിനിമ പുറത്തിറങ്ങിയതിന് പിന്നാലെ ചിത്രത്തിന്‍റെ രാഷ്ട്രീയത്തിനെതിരെ കടുത്ത വിമര്‍ശനമാണ് സമൂഹ മാധ്യമങ്ങളില് ഉയരുന്നത്. ചിത്രത്തിന്റെ മേക്കിങ്ങിനെ ട്രോളി ബി.ജെ.പി സംസ്ഥാന വക്താവ് സന്ദീപ് ജി. വാര്യര് രംഗത്തെത്തി.\nവർഷങ്ങൾക്ക് മുമ്പ് ഷൂട്ട് ചെയ്ത വിയറ്റ്നാം കോളനി എന്ന ചിത്രമൊക്കെ വച്ചു നോക്കുമ്പോൾ ‘മാലിക്കി’ന്റെ ആർട്ട് വർക്ക് പരമ ദയനീയമാണ് എന്നാണ് സന്ദീപ് പറയുന്നത്. ജയിലിലെ സെല്ലിലൊക്കെ വരുന്നവനും പോകുന്നവനും യഥേഷ്ടം കയറിയിറങ്ങുകയാണ് എന്നും സന്ദീപ് പറയുന്നു. ഫേസ്ബുക്ക് പോസ്റ്റിലൂടെയാണ് സന്ദീപ് വാര്യരുടെ പ്രതികരണം\n“മാലിക്ക് കണ്ടു. സിനിമയുടെ പൊളിറ്റിക്കല് കറക്ട്‌നസ് സംബന്ധിച്ച് പിന്നീട് പറയാം . സിനിമയുടെ ഓവറാള് മേക്കിംഗ് സംബന്ധിച്ചാണ് എനിക്കു പറയാനുള്ളത് . ആദ്യത്തെ 12 മിനിറ്റ്, സിംഗിള് ഷോട്ട്, എന്താണാവോ ലക്ഷ്യം…?\nഒട്ടും നന്നായില്ല. സിംഗിള് ഷോട്ട് സാഹസികതക്ക് പകരം മുറിച്ച് എടുത്തിരുന്നെങ്കില് കുറച്ചു കൂടി വൃത്തി ഉണ്ടാകുമായിരുന്നു. സംഭാഷണങ്ങള് പലതും വ്യക്തമല്ല.\nസെറ്റാണെന്ന് കൃത്യമായി തോന്നിപ്പിക്കുന്നു. വര്‍ഷങ്ങള്‍ക്ക് മുമ്പ് ഷൂട്ട് ചെയ്ത വിയറ്റ്‌നാം കോളനി ഒക്കെ വച്ചു നോക്കുമ്പോള് പരമ ദയനീയമായ ആര്‍ട്ട് വര്‍ക്ക്. ജയിലിലെ സെല്ലിലൊക്കെ വരുന്നവനും പോകുന്നവനും യഥേഷ്ടം കയറിയിറങ്ങുകയാണ്. ഭയങ്കരമാന റിയലിസം.\nറമദാ പള്ളിക്കാര് മുങ്ങിക്കപ്പല് വരെ സ്വന്തമായി ഉണ്ടാക്കാന് മാത്രം ഇന്നൊവേറ്റീവാണ്. സൈന്യമൊക്കെ ഉപയോഗിക്കുന്ന കടലിലും കരയിലും ഓടിക്കാവുന്ന ബോട്ട് ഒക്കെ ഡിസൈന് ചെയ്യാനറിയാം. പക്ഷേ തൊഴില് കള്ളക്കടത്ത്. ഉണ്ണിയാര്‍ച്ച ചന്തുവിനെ കൊല്ലാന് മകനെ വിടുന്നതിന് സമാനമായ ക്ലൈമാക്‌സ്. ആകെപ്പാടെ പ്രതീക്ഷക്കൊത്ത് കണ്ടത് നായികയുടെ പ്രകടനമാണ്.\nആദ്യ സിനിമ മുതല് ഈ സിനിമ വരെ ബഹുമാനപ്പെട്ട മുഖ്യമന്ത്രിയുടെ മുഖഭാവം ആവാഹിക്കുന്നതില് നായിക നടി വിജയിച്ചിരിക്കുന്നു. ഷേര്‍നി പോലെയുള്ള കിടു പടങ്ങള് കാണാതെ ആദ്യം മാലിക്ക് കണ്ട എന്നെ പറഞ്ഞാല് മതി…”


കുടക്കീഴിലെ പ്രണയം വേണ്ടെന്ന് ശിവസേന, പോലീസ് നോക്കിനില്‍ക്കെ അഴിഞ്ഞാട്ടം | Shiva sena did Moral policing in Kochi marine drive Arabia Newspaper Malayalam\nകുടക്കീഴിലെ പ്രണയം വേണ്ടെന്ന് ശിവസേന, പോലീസ് നോക്കിനില്‍ക്കെ അഴിഞ്ഞാട്ടം\nകൊച്ചി മറൈന് ഡ്രൈവില് കുട ചൂടി ഇരുന്ന് പ്രണയിക്കുന്നവരെ ചൂരലിന് തല്ലി യോടിച്ച് ശിവസേനയുടെ വിളയാട്ടം. കുടയുടെ മറവിലെ കാമക്കൂത്തുകള് വേണ്ടേ വേണ്ട എന്ന മുദ്രാവാക്യം വിളിച്ച് എത്തിയ നാല്‍പതോളം വരുന്ന ശിവസേന പ്രവര്‍ത്തകര് പോലീസിന്റെ സാന്നിദ്ധ്യത്തിലാണ് പെണ്‍കുട്ടികളേയും ആണ്‍കുട്ടികളേയും വിരട്ടി ഓടിച്ചത്.\nകയ്യില് ചൂരല് കരുതിയ ഒരു പ്രവര്‍ത്തകന് ഓടടാ എന്ന് ആക്രോശിച്ചുകൊണ്ടാണ് ഇവരെ വിരട്ടിയത്. പോലീസ് സംഘം നോക്കി നില്‍ക്കെയാണ് സദാചാര പോലീസ് ചമഞ്ഞ് ശിവസേന പ്രവര്‍ത്തകര് അഴിഞ്ഞാടിയത്.\nകുടചൂടി പ്രേമം അനുവദിക്കില്ലെന്ന ബാനറും പിടിച്ചായിരുന്നു ഇവര് എത്തിയത്. പിന്നീട് പോലീസ് ഇവര്‍ക്കെതിരെ കേസ് എടുത്തു.\nകോളേജ് വിദ്യാര്‍ത്ഥികളെ ലക്ഷ്യമിട്ടാണ് ശിവസേന അക്രമം നടത്തിയത്. രണ്ടു പെണ്‍കുട്ടികള് നില്‍ക്കുന്തത് കണ്ട് ഇവരുടേ നേരേയും ശിവസനേ പ്രവര്‍ത്തകര് തട്ടിക്കയറി.\nകൊല്ലം അഴിക്കലില് സമാനമായ സാഹചര്യത്തില് കമിതാക്കളെ നേരിടുകയും ഇവരുടെ ചിത്രം വീഡിയോയില് പകര്‍ത്തി സോഷ്യല് മീഡിയയില് പോസ്റ്റ് ചെയ്യുകയും ഉണ്ടായതിനെ തുടര്‍ന്ന് യുവാവ് ആത്മഹത്യ ചെയ്തിരുന്നു. തിരുവനന്തപുരം കനകക്കുന്നില് കമിതാക്കളെ വിരട്ടിയ പോലീസിന്റെ നടപടി ഫെയ്‌സ്ബുക്കിലൂടെ ലൈവായി ഇവര് സ്ട്രീം ചെയ്തിരുന്നു.\nഇതേ തുടര്‍ന്ന് പോലീസിന് സദാചാരം കാക്കുന്ന പണി ഇല്ലെന്ന് ഡിജിപി ഉത്തരവിറക്കിയിരുന്നു. വനിതാ പോലീസ് ഉള്‍പ്പെടയുള്ളവര് ഇതോടെ സമുഹ മധ്യത്തില് നാണം കെട്ടു. ഇതിനെ തുടര്‍ന്നാണ് ശിവസേനയ്ക്ക് സൗകര്യം ചെയ്തു കൊടുത്ത് പോലീസ് നോക്കുകുത്തിയായി നിന്നതെന്ന് ആരോപണം ഉണ്ട്.\nതിരുവനന്തപുരം യൂണിവേഴ്‌സിറ്റി കോളേജില് പെണ്‍കുട്ടികള്‍ക്കൊപ്പം ആണ്‍കുട്ടി ഇരിക്കുന്നത് കണ്ട് ചോദ്യം ചെയ്ത എസ്എഫ്‌ഐയും സമാനമായ വിവാദത്തില് ഉള്‍പ്പെട്ടിരുന്നു. ഇത്തരം സദാചാര പോലീസിംഗിനെതിരെ ശക്തമായ നടപടി സ്വീകരിക്കുമെന്ന് മുഖ്യമന്ത്രി പറഞ്ഞിരുന്നു. ഇത്തരക്കാര്‍ക്കെതിരെ ശക്തമായ നടപടി സ്വീകരിക്കാന് ഡിജിപിക്ക് മുഖ്യമന്ത്രി നിര്‍ദ്ദേശം നല്‍കിയുരുന്നു.\nഈ സാഹചര്യത്തിലാണ് ശിവസേനയുടെ മോറല് പോലീസിംഗ് അരങ്ങേറിയത്.


കടം വാങ്ങിയ പണം തിരികെനൽകി യുവതി; കീറിയെറിഞ്ഞ് അപമാനിച്ചു; പൊലീസ് അന്വേഷണം | Police | Social Media | Viral Video | Kollam\nകടം വാങ്ങിയ പണം തിരികെനൽകി യുവതി; കീറിയെറിഞ്ഞ് അപമാനിച്ചു; പൊലീസ് അന്വേഷണം\nസ്വന്തം ലേഖകൻ February 13, 2020 04:16 PM IST\nകടം വാങ്ങിയ പണം തിരികെ നൽകാൻ എത്തിയ യുവതി അപമാനിക്കുന്ന വിഡിയോ രണ്ടു ദിവസമായി സമൂഹമാധ്യമങ്ങളിൽ വൈറാണ്. ഇതേ കുറിച്ച് വിശദമായ പൊലീസ് അന്വേഷണം പുരോഗമിക്കുകയാണ്. കൊല്ലം ഉമയനല്ലൂർ സ്വദേശിയായ നിവാസ് എന്ന വ്യക്തിയാണ് യുവതിയെ സാക്ഷിയാക്കി കറൻസി കീറിയെറിഞ്ഞത്. ഭർത്താവ് കടം വാങ്ങിയ പണം തിരികെ നൽകാൻ എത്തിയപ്പോഴായിരുന്നു ഇൗ പ്രതികരണം. വിഡിയോ വൈറലായതോെട വിശദീകരണവുമായി ഇയാൾ രംഗത്തെത്തിയിരുന്നു.\nരണ്ടായിരത്തിന്റെയും അഞ്ഞൂറിന്റെയും നോട്ടുകളാണ് ഉമയനല്ലൂര് സ്വദേശി കീറിയെറിഞ്ഞത്. ഇയാളുടെ ഭാര്യ മൊബൈലില് പകര്‍ത്തിയ ദൃശ്യങ്ങള് സമൂഹമാധ്യമങ്ങളില് വ്യാപകമായി പ്രചരിക്കുകയാണ്. നടപടി വേണമെന്ന ആവശ്യം ശക്തമായതോടെ വിശദീകരണവുമായി യുവാവ് തന്നെ രംഗത്തു വന്നിരുന്നു. കളിനോട്ടുകളാണ് താൻ കീറിയെറിഞ്ഞത് എന്നാണ് ഇയാളുടെ വിശദീകരണം.\nവിഡിയോ വലിയ ചർച്ചയായതോടെ ചാത്തന്നൂർ എസിപിയോട് കൊല്ലം സിറ്റി പൊലീസ് കമ്മിഷണർ വിശദമായ റിപ്പോർട്ട് ആവശ്യപ്പെട്ടിട്ടുണ്ട്. പൊലീസ് സേനയുടെ വാട്സാപ് ഗ്രൂപ്പുകളിലും യുവാവ് നോട്ട് കീറിയെറിയുന്നതിന്റെ ദൃശ്യങ്ങള് ലഭിച്ചിരുന്നു. വസ്തുത അന്വേഷിക്കാന് സിറ്റി പൊലീസ് കമ്മിഷണര് ടി.നാരായണന് ചാത്തന്നൂർ എസിപിയെ ചുമതലപ്പെടുത്തിയത്. അതേസമയം ഇതേ കുറിച്ച് പരാതികൾ ഒന്നും ലഭിച്ചിട്ടില്ലെന്നാണ് കൊട്ടിയം പൊലീസ് വ്യക്തമാക്കുന്നത്.


Indian Cricket to new start in South Africa | കളി ദക്ഷിണാഫ്രിക്കയില് കാണണം - Malayalam Thatscricket\nകളി ദക്ഷിണാഫ്രിക്കയില് കാണണം\nPublished: Thursday, December 5, 2013, 10:22 [IST]\nജോഹന്നസ്ബര്‍ഗ്: സച്ചിന് ടെണ്ടുല്‍ക്കര് വിരമിച്ചതിന് ശേഷം ഇന്ത്യന് ടീമിന്റെ ആദ്യ വിദേശ പര്യടനം എന്ന നിലക്ക് ശ്രദ്ധേയമാണ് ദക്ഷിണാഫ്രിക്കന് മണ്ണിലെ കളി. ശരിക്കുമൊരു പരീക്ഷണ കാലമാണ് ടീം ഇന്ത്യക്ക് മുന്നിലുള്ളത്. ഇതുവരെ പയറ്റിയതൊന്നും ഒരു പയറ്റല്ലെന്നാണ് പലരും പറയുന്നത്. ദക്ഷിണാഫ്രിക്കയിലെ പേസി-ബൗണ്‍സി പിച്ചില് ജയിച്ചാല് സമ്മതിച്ചു തരും ധോണിപ്പടയെ.\nയുവതാരങ്ങളുടെ പുതുനിരയിലാണ് ടീം ഇന്ത്യയുടെ പ്രതീക്ഷ. ശിഖര് ധവാനും രോഹിത് ശര്‍മയും വിരാട് കോഹ്‌ലിയും ചേരുന്ന ടോപ് ഓര്‍ഡര് ബാറ്റിംഗ് നിര മികച്ച ഫോമിലാണ്. മൂന്ന് പേരും കലണ്ടര് വര്‍ഷം ആയിരം ഏകദിന റണ്‍സ് തികച്ചു കഴിഞ്ഞു. ശരാശരിയാകട്ടെ അമ്പതിന് മുകളിലും. ഇന്ത്യ, ഇംഗ്ലണ്ട്, വെസ്റ്റിന്‍ഡീസ്, സിംബാബ്‌വെ എന്നിങ്ങനെ വ്യത്യസ്ത സാഹചര്യങ്ങളിലാണ് ഇവരുടെ സ്‌കോറിംഗ്. അതേ സമയം ബാറ്റിംഗ് ഓര്‍ഡറിലെ മധ്യനിരക്കാരായ സുരേഷ് റെയ്‌നയും യുവരാജ് സിംഗും ഇനിയും മികച്ച ഫോമിലേക്ക് ഉയര്‍ന്നിട്ടില്ല. ഈ വര്‍ഷം 31 മത്സരങ്ങളില് റെയ്‌നയുടെ ശരാശരി 36 ആണ്. യുവരാജ് 21 മത്സരങ്ങള് കളിച്ചപ്പോള് ശരാശരി 21.23 ഉം.\nഇവരുടെ അവസാന ഒമ്പത് മത്സരങ്ങളെടുത്താല് പ്രകടന നിലവാരം ഏറെ താഴെയാണ്. റെയ്‌ന 22.42ഉം യുവരാജ് 19.66ഉം. ധവാനും രോഹിതും കോഹ്‌ലിയും അനായാസം സ്‌കോറിംഗ് നടത്തിയപ്പോഴാണ് ഇവരുടെ പരാജയം. അതേ സമയം ആറാം സ്ഥാനത്തിറങ്ങുന്ന ക്യാപ്റ്റന് മഹേന്ദ്ര സിംഗ് ധോണി തകര്‍പ്പന് ഫോം നിലനിര്‍ത്തുന്നു. 23 മത്സരങ്ങളില് 66.90 ആണ് ധോണിയുടെ ബാറ്റിംഗ് ശരാശരി. എട്ട് മത്സരങ്ങളില് നോട്ടൗട്ട്. നാല് അര്‍ധസെഞ്ച്വറിയും ഒരു സെഞ്ച്വറിയും ധോണി നേടി.\nആദ്യ ആറ് ബാറ്റ്‌സ്മാന്‍മാരുടെ ബലഹീനതകള് മനസ്സിലാക്കി എറിയുന്ന ബൗളര്‍മാര് ദക്ഷിണാഫ്രിക്കന് നിരയിലുണ്ട്. ഡെയില് സ്റ്റെയിന്, മോര്‍നി മോര്‍ക്കല്, വെര്‍നോന് ഫിലാണ്ടര്, ജാക്വസ് കാലിസ് എന്നിവരാണ് ആതിഥേയരുടെ വേഗക്കൂറ്റന്‍മാര്. ദക്ഷിണാഫ്രിക്കന് മണ്ണില് ഇന്നേവരെ ഏകദിന പരമ്പര ജയിച്ചിട്ടില്ലാത്ത ഇന്ത്യക്ക് പാക്കിസ്ഥാന്റെ പരമ്പര ജയം പുത്തന് പ്രതീക്ഷയേകുന്നു. എ ബി ഡിവില്ലേഴ്‌സിന്റെ നേതൃത്വത്തിലുള്ള ആതിഥേയ സംഘം പാക്കിസ്ഥാനോടേറ്റ പരാജയം മായ്ച്ചു കളയാന് ഇന്ത്യക്കെതിരെ മികച്ച വിജയം തന്നെ ലക്ഷ്യമിടുന്നു.\nRead more about: cricket, south africa, dhoni, ധോണി, ക്രിക്കറ്റ്, ഇന്ത്യ\nIndian cricket to getanew start after Sachin era.


ലാവാ പിക്‌സല് V1 വാങ്ങേണ്ടതിന്റെ9കാരണങ്ങള്...! - Malayalam Gizbot\nUpdated: Tuesday, August 11, 2015, 15:51 [IST]\nഇന്ത്യന് സ്മാര്‍ട്ട്‌ഫോണ് കമ്പനിയായ ലാവാ അടുത്തിടെയാണ് അവരുടെ ആന്‍ഡ്രോയിഡ് വണ് സ്മാര്‍ട്ട്‌ഫോണ് ഇന്ത്യന് വിപണിയില് അവതരിപ്പിച്ചത്. കൈയിലൊതുങ്ങുന്ന വിലയില് ആന്‍ഡ്രോയിഡ് സ്മാര്‍ട്ട്‌ഫോണ് വിപണിയിലെത്തിക്കുക എന്ന ലക്ഷ്യത്തോടെയാണ് ഗൂഗിള് ലാവയുമായി സഹകരിച്ച് ആന്‍ഡ്രോയിഡ് വണ്ണിലുളള പിക്‌സല് V1 എത്തിച്ചിരിക്കുന്നത്.\nലാവാ പിക്‌സല് V1 എന്തുകൊണ്ട് നിങ്ങള് വാങ്ങണമെന്നതിനുളള കാരണങ്ങളാണ് ഇവിടെ പട്ടികപ്പെടുത്തുന്നത്. സ്ലൈഡറിലൂടെ നീങ്ങുക.\nഅടുത്തിടെ വിലക്കിഴിവ് പ്രഖ്യാപിച്ച 10 മികച്ച സ്മാര്‍ട്ട്‌ഫോണുകള്...!\n76.3എംഎം വീതിയും, 8.5എംഎം കനവും, 135ഗ്രാം ഭാരവും ഉളള ആകര്‍ഷകമായ രൂപഘടനയാണ് ഫോണിന് നല്‍കിയിരിക്കുന്നത്.\n5.5ഇഞ്ച് തെളിഞ്ഞ ഐപിഎസ്, പൂര്‍ണ ലാമിനേറ്റ് ചെയ്ത എച്ച്ഡി ഡിസ്‌പ്ലേയാണ് ഫോണിനുളളത്.\n1.3ഗിഗാഹെര്‍ട്ട്‌സ് ക്വാഡ് കോര് പ്രൊസസ്സര്, മെയില്-400എംപി2 എന്നിവ 2ജിബി ഡിഡിആര്3 റാമുമായി സമന്വയിപ്പിച്ചിരിക്കുന്നു.\n32ജിബി ഇന്റേണല് മെമ്മറി എസ്ഡി കാര്‍ഡ് വഴി വീണ്ടും 32ജിബി കൂടി വികസിപ്പിക്കാവുന്നതാണ്.\nമികച്ച പ്രധാന ക്യാമറ\nസെന്‍സര് കൊണ്ട് 13എംപി ക്യാമറയുടെ ഗുണനിലവാരത്തിലുളള ചിത്രങ്ങള് എടുക്കാന് സാധിക്കുന്ന 8എംപി ബിഎസ്‌ഐ ക്യാമറയാണ് ഫോണിനുളളത്.\nസെന്‍സറിന്റെ സഹായത്താല് 8എംപി റെസലൂഷനിലുളള ചിത്രങ്ങള് വരെ എടുക്കാന് സാധിക്കുന്ന 5എംപിയുടെ മുന് ക്യാമറയാണ് ഫോണിനുളളത്.\nആന്‍ഡ്രോയിഡിന്റെ ഏറ്റവും പുതിയതും വേഗതയുളളതുമായ ഒഎസ്സായ ആന്‍ഡ്രോയിഡ് വണ്, മുന് പതിപ്പുകളേക്കാള് രണ്ട് മടങ്ങ് പ്രവര്‍ത്തനക്ഷമത ഉറപ്പാക്കുന്നു.\nഏറ്റവും പുതിയ ഒഎസ് അപ്‌ഡേറ്റുകള് രണ്ട് വര്‍ഷം വരെ നല്‍കുമെന്നാണ് ആന്‍ഡ്രോയിഡ് വണ് വാഗ്ദാനം ചെയ്യുന്നത്. അതുകൊണ്ട് ഫോണ് എപ്പോഴും പുതുതായി നിലനില്‍ക്കുന്നു.\nലാവാ പിക്‌സല് V1 2,560 എംഎഎച്ച് ലി-പൊ ബാറ്ററിയില് നിന്നാണ് ഊര്‍ജം സ്വീകരിക്കുന്നത്.\nStory first published: Tuesday, August 11, 2015, 15:42 [IST]\nIntroducing Lava Pixel V1:9Reasons Why Everyone Wants to Buy this Android One Smartphone.


കരസേനയിൽ പ്ലസ്‌ടു എൻട്രി: 90 ഒഴിവ്| Indian army| Jobs| Recruitment\nകരസേനയിൽ പ്ലസ്‌ടു എൻട്രി: 90 ഒഴിവ്\nകരസേനയിൽ പ്ലസ്‌ടു ടെക്‌നിക്കൽ എൻട്രി സ്‌കീം (പെർമനന്റ് കമ്മിഷൻ) 44–ാമത് കോഴ്‌സിലേക്ക് അപേക്ഷ ക്ഷണിച്ചു. അവിവാഹിതരായ പുരുഷൻമാർക്കാണ് അവസരം. 90 ഒഴിവുകളാണുള്ളത്. 2021 ജനുവരിയിൽ കോഴ്‌സ് ആരംഭിക്കും. പരിശീലനം പൂർത്തിയാക്കുന്നവർക്ക് എൻജിനീയറിങ് ബിരുദവും ലഭിക്കും. ഓൺലൈൻ വഴി അപേക്ഷിക്കണം.\nഅപേക്ഷ സ്വീകരിക്കുന്ന അവസാന തീയതി: സെപ്റ്റംബർ 9.\nപ്രായം: പതിനാറരയ്‌ക്കും പത്തൊമ്പതരയ്‌ക്കും മധ്യേ പ്രായമുള്ളവരാകണം. 2001 ജൂലൈ രണ്ടിനു മുൻപും 2004 ജൂലൈ ഒന്നിനു ശേഷവും ജനിച്ചവരായിരിക്കരുത് (രണ്ടു തീയതികളും ഉൾപ്പെടെ).\nയോഗ്യത: ഫിസിക്‌സ്, കെമിസ്‌ട്രി, മാത്തമാറ്റിക്‌സ് (പിസിഎം) എന്നിവ പഠിച്ചു കുറഞ്ഞതു മൊത്തം 70% മാർക്കോടെ പ്ലസ്ടു ജയം/തത്തുല്യം.\nപരിശീലനം: അഞ്ചു വർഷമാണു പരിശീലനം. പരിശീലനം പൂർത്തിയാക്കുന്നവർക്ക് എൻജിനീയറിങ് ബിരുദം ലഭിക്കും. വിജയകരമായ പരിശീലനത്തിനു ശേഷം ലഫ്‌റ്റ്‌നന്റ് റാങ്കിൽ നിയമനം. ഉദ്യോഗക്കയറ്റത്തിനും സാധ്യത. ശാരീരികയോഗ്യത സംബന്ധിച്ച വിവരങ്ങൾക്കു വെബ്‌സൈറ്റിലെ വിജ്‌ഞാപനം കാണുക.\nതിരഞ്ഞെടുപ്പ്: ഷോർട് ലിസ്‌റ്റ് ചെയ്യപ്പെടുന്നവരെ ഭോപാൽ, ബെംഗളൂരു, അലഹാബാദ്, കപുർത്തല എന്നിവിടങ്ങളിൽ നടക്കുന്ന എസ്‌എസ്‌ബി ഇന്റർവ്യൂവിനു ക്ഷണിക്കും. രണ്ടു ഘട്ടങ്ങളായി അഞ്ചു ദിവസമാണ് ഇന്റർവ്യൂ. സൈക്കോളജിക്കൽ ടെസ്‌റ്റ്, ഗ്രൂപ്പ് ടെസ്‌റ്റ് എന്നിവയുമുണ്ടാകും. ആദ്യഘട്ടത്തിൽ വിജയിക്കുന്നവരെ മാത്രമേ തുടർന്നുള്ളവയിൽ പങ്കെടുപ്പിക്കുകയുള്ളൂ. വൈദ്യപരിശോധനയുമുണ്ടാകും.\nഅപേക്ഷിക്കേണ്ട വിധം: www.joinindianarmy.nic.in എന്ന വെബ്‌സൈറ്റ് മുഖേന ഓൺലൈൻ അപേക്ഷ സമർപ്പിക്കണം. ഓൺലൈനിൽ അപേക്ഷിക്കുന്നതിനുള്ള വിശദമായ നിർദേശങ്ങൾ വെബ്‌സൈറ്റിൽ നൽകിയിട്ടുണ്ട്. വിജയകരമായി ഓൺലൈൻ അപേക്ഷ സമർപ്പിച്ചു കഴിഞ്ഞാൽ റോൾ നമ്പർ ലഭിക്കും. ഓൺലൈൻ അപേക്ഷയുടെ രണ്ടു പ്രിന്റ് ഔട്ട് എടുക്കണം. ഇതിൽ ഒരു അപേക്ഷയുടെ പ്രിന്റ് ഔട്ടിൽ നിശ്‌ചിത സ്‌ഥാനത്ത് ഉദ്യോഗാർഥി ഒപ്പിടണം. ഈ പ്രിന്റ് ഔട്ട് എസ്‌എസ്‌ബി ഇന്റർവ്യൂവിനെത്തുമ്പോൾ ഹാജരാക്കണം. എസ്‌എസ്‌എൽസി ബുക്കിന്റെയും (പ്രായം തെളിയിക്കുന്നതിന്) പ്ലസ്ടു സർട്ടിഫിക്കറ്റിന്റെയും മാർക്ക് ലിസ്‌റ്റുകളുടെയും ഐഡി പ്രൂഫിന്റെയും സ്വയം സാക്ഷ്യപ്പെടുത്തിയ രണ്ടു പകർപ്പുകൾ അവയുടെ അസലുകൾ സഹിതം എസ്‌എസ്‌ബി ഇന്റർവ്യൂവിനെത്തുമ്പോൾ ഹാജരാക്കണം. സ്വയം സാക്ഷ്യപ്പെടുത്തിയ 20 പാസ്പോർട്ട് സൈസ് ഫോട്ടോകളും പ്രിന്റൗട്ടിനൊപ്പം കരുതണം.\nഅപേക്ഷാഫോമിന്റെ രണ്ടാമത്തെ പ്രിന്റ് ഔട്ട് ഉദ്യോഗാർഥി പിന്നീടുള്ള ആവശ്യങ്ങൾക്കായി സൂക്ഷിക്കണം.\nവിജ്‌ഞാപനത്തിന്റെ പൂർണവിവരങ്ങൾക്കും ഓൺലൈൻ അപേക്ഷ അയയ്‌ക്കുന്നതിനും www.joinindianarmy.nic.in എന്ന എന്ന വെബ്‌സൈറ്റ് കാണുക.


വിത്തും കൈക്കോട്ടും മെയ് മാസത്തെ കൃഷിപ്പണികള്\nമെയ് മാസത്തെ കൃഷിപ്പണികള്\nവിളകള്‍ക്ക് നടീല് കാലം\nതെങ്ങിന് വളം ചേര്‍ക്കാം\nറബര് കൂമ്പുചീയലിനു സാദ്ധ്യത\nപ്രിന്‍സിപ്പല് ഇന്‍ഫര്‍മേഷന് ഓഫീസര്, (റിട്ട.)\nഫാം ഇന്‍ഫര്‍മേഷന് ബ്യൂറോ, 9446306909\nഏപ്രില് മാസം പൊടിവിത നടത്താന് കഴിയാത്തവര്‍ക്ക് മെയ് ആദ്യവും പൊടിവിത നടത്താം. ഇതിന് വേനല്‍മഴ കിട്ടിക്കഴിഞ്ഞ കണ്ടങ്ങളില് ഏക്കറിന് 120 കി.ഗ്രാം കുമ്മായവും രണ്ടു ടണ് ജൈവവളവും വിതറി കട്ടയുടച്ച് നിലമൊരുക്കണം. ഏക്കറിനു അര കിലോ സ്യൂഡോമോണസ് 20 കി. ഗ്രാം ഉണക്കിപ്പൊടിച്ച ചാണകവുമായി രണ്ടു ദിവസം ചേര്‍ത്തുവച്ച ശേഷം മണ്ണില് ഇളക്കി ചേര്‍ത്തുകൊടുക്കണം. മണ്ണിന്റെ പുളിരസം മാറാന് കുമ്മായപ്രയോഗവും വളപ്പറ്റ് നിലനിര്‍ത്താന് ജൈവവളപ്രയോഗവും അത്യാവശ്യമാണ്. റോട്ടവേറ്റര് എന്ന ഉപകരണം ട്രാക്ടറില് ഘടിപ്പിച്ച് അവസാനത്തെ പൂട്ടിന് ഉപയോഗിക്കുന്നത് കണ്ടം നല്ല പൊടിപ്പരുവമാകാന് ഉപകരിക്കും. വിത്ത് വിതയ്ക്കുകയോ സീഡ് ഡ്രില് അഥവാ വിതയന്ത്രം ഉപയോഗിച്ച് വിത്ത് നുരിയിടുമ്പോള് വിത്ത് വീഴുന്ന ആഴം പ്രധാനമാണ്. വളരെ ആഴത്തില് വീണ വിത്തു മുളയ്ക്കാതെ നശിച്ചു പോകും. വിരിപ്പില് നുരികളുടെ എണ്ണം കുറയാനും പാടില്ല. ഹ്രസ്വകാല ഇനങ്ങള്‍ക്ക് ച.മീറ്ററില് 67 നുരികളെങ്കിലും ഉണ്ടായിരിക്കണം. സ്യൂഡോമോണസ് 10 ഗ്രാം ഒരു കി. ഗ്രാം വിത്തിന് എന്ന തോതില് വിത്തുമായി കൂട്ടിക്കലര്‍ത്തി 12-14 മണിക്കൂറിനുശേഷം വിതച്ചാല് വിത്തു വഴി പകരുന്ന തവിട്ടുപുളളിക്കുത്ത്, ബ്ലാസ്റ്റ് തുടങ്ങിയ രോഗങ്ങള് കാലേകൂട്ടി ചെറുക്കാന് കഴിയും.\nകഴിഞ്ഞ മാസം പൊടിവിതയില് നുരിയിട്ട പാടങ്ങളില് ഇടയിളക്കി കളകള് നീക്കം ചെയ്ത് മേല് വളം വിതറുക. ഒരേക്കറിന് നാടന് ഇനങ്ങള്‍ക്ക് 12 കിലോ, ഉല്‍പാദന ശേഷി കൂടിയ മൂപ്പു കുറഞ്ഞ ഇനങ്ങള്‍ക്ക് 21 കിലോ, ഉല്‍പാദന ശേഷി കൂടിയ ഇടത്തരം മൂപ്പുളള ഇനങ്ങള്‍ക്ക് 26 കിലോ എന്നിങ്ങനെ യൂറിയയും മഷൂരി 17 കിലോയും ചേര്‍ക്കണം.\nവിരിപ്പില് നടുന്നതിന് ഞാറ്റടിയൊരുക്കാം. നല്ല മഴ കിട്ടിക്കഴിഞ്ഞാല് നിലമുഴുത് പൊടിക്കുക. ഞാറ്റടിത്തടങ്ങള് തയാറാക്കണം. ഒരു ച.മീറ്ററിന് ഒരു കിലോ വീതം ചാണകപ്പൊടി ചേര്‍ക്കുന്നു. ഒരേക്കര് നടാന് 32-35 കിലോ വിത്തു വേണം.\nനെല് കൃഷിയെക്കുറിച്ച് കൂടുതല് വിവരങ്ങള് അറിയാന് ഏറ്റവുമടുത്തുളള കാര്‍ഷിക ഗവേഷണകേന്ദ്രവുമായി ബന്ധപ്പെടണം. കാര്‍ഷിക ഗവേഷണകേന്ദ്രം, പീലിക്കോട് (0467-2260632), അമ്പലവയല് (04936-260421), പട്ടാമ്പി (0466-2212275), മണ്ണുത്തി (0487-2370726), ചാലക്കുടി (0480-270216), കൃഷിവിജ്ഞാനകേന്ദ്രം, പന്നിയൂര് (0460-2226087), നെല്ലു ഗവേഷണകേന്ദ്രം, വൈറ്റില (0487-2809963), കാരഷിക ഗവേഷണകേന്ദ്രം, കുമരകം (0481-2524421), കരിമ്പു ഗവേഷണകേന്ദ്രം, തിരുവല്ല (0469-2443192), ഫാമിംഗ് റിസര്‍ച്ച് സ്റ്റേഷന്, കൊട്ടാരക്കര (0474-2343586), ഫാമിംഗ് റിസര്‍ച്ച് സ്റ്റേഷന്, കരമന (0471-2343586), കാര്‍ഷിക കോളേജ്, വെളളായണി (0471-2383573).\nഇനം യൂറിയ(ഗ്രാം) റോക്ക് മ്യൂറിയേറ്റ് ഓഫ്ഫോസ്‌ഫേറ്റ് പൊട്ടാഷ് (ഗ്രാം)\nനനയില്ലാത്ത തെങ്ങുകള് 375 285 350\nകൂടിയതും 550 530 670\nകുട്ടനാടന് തെങ്ങുകള് 275 285 325\nതെങ്ങുകള് 500 385 500\n1. നാടന് 275 400 500\n2. സങ്കരയിനം 550 500 835\nനല്ല മഴ കിട്ടിയാല് തെങ്ങിന് തടം തുറക്കാം. തടത്തിന് രണ്ടു മീറ്റര് ചുറ്റളവ് വേണം. തടം തുറന്ന് ഒരു കിലോ വീതം കുമ്മായം വിതറുക. മണ്ണിന്റെ പുളിരസം കുറയാനും മൂലകങ്ങളുടെ ലഭ്യത വര്‍ദ്ധിപ്പിക്കാനും ഇതുപകരിക്കും. രണ്ടാഴ്ച കഴിഞ്ഞ് ഓരോ തടത്തിലും 20-25 കിലോ ജൈവവളം ചേര്‍ത്ത് കുറച്ചു ദിവസം കഴിഞ്ഞ് ഇനി പറയുന്നതു പ്രകാരം രാസവളം ചേര്‍ത്ത് തടം ഭാഗികമായി മൂടുക.\nഒരു വര്‍ഷം പ്രായമായ തൈയ്ക്ക് മേല്പറഞ്ഞ അളവിന്റെ മൂന്നിലൊന്നും രണ്ടു വര്‍ഷമായതിനു മൂന്നില് രണ്ടും ചേര്‍ക്കാം. മൂന്നാം വര്‍ഷം മുതല് മുഴുവന് അളവിലും വളം ചേര്‍ക്കണം. വളം ചേര്‍ത്തു കഴിഞ്ഞ് തൈക്കുഴിയുടെ വശങ്ങള് 10 സെ. മീ. കനത്തില് അരിഞ്ഞിറക്കുക. മൂന്നു വര്‍ഷം കഴിയുന്നതോടെ കുഴികള് മൂടി തടം രൂപപ്പെടണം. ഓലചീയല്, കൂമ്പുചീയല് രോഗങ്ങള്‍ക്ക് പ്രതിവിധി ഈ മാസം ചെയ്യണം. ബോര്‍ഡോ മിശ്രിതം ഓലകളിലും കൂമ്പോലകളിലും മണ്ടയിലും നന്നായി തളിക്കുക. കൂടാതെ ഡൈത്തേന് എം 45, മൂന്നു ഗ്രാം അല്ലെങ്കില് കോണ്ടാഫ്5ഇ.സി, 300 മില്ലി വെളളത്തില് കലക്കി വിടരാനുളള കൂമ്പോലകളുടെ ചുവട്ടില് ഒഴിക്കുക.\nഈ മാസം വിത്തു തേങ്ങ പാകാം. ഞാറ്റടിക്ക് ഒന്നര മീറ്റര് വീതിയും സൗകര്യം പോലെ നീളവുമാകാം. തടത്തില് 30 സെ.മീ. ഇടയകലത്തില് ചാലു കീറി വിത്തു തേങ്ങ പാകി ഇടയ്ക്കുളള സ്ഥലം മണ്ണിട്ടു മൂടുക. മേല്‍ഭാഗം മണലിട്ടു മൂടണം. തേങ്ങയുടെ മുകള് ഭാഗം മാത്രം മണലിനു വെളിയില് കണ്ടാല് മതി. ഞാറ്റടിയില് നിന്ന് മണ്ണൊലിപ്പു തടയാനും തണല് നല്‍കാനും ഉണങ്ങിയ തെങ്ങോല കൊണ്ട് പുതയിടുക. മഴ കുറവെങ്കില് ഒന്നു രണ്ടു തവണ നനയ്ക്കണം. വിത്തു തേങ്ങ ചരിച്ചോ കുത്തനെയോ പാകാം.\nമെയ് മാസം തെങ്ങിന് തൈ നടാന് യോജിച്ച സമയമാണ്. ഒരു മീറ്റര് നീളം, വീതി, ആഴം. കുഴി കുത്തിയ മണ്ണിട്ട് കുഴിയുടെ ചുറ്റും വരമ്പിടുക. വരമ്പ് ചവിട്ടിയുറപ്പിച്ച് ബലപ്പെടുത്തണം. ഒഴുക്കുവെളളം കുഴിയിലിറങ്ങരുത്. പെയ്ത്തുവെളളം കുഴിയില് വീഴുന്നതില് തകരാറില്ല. കുഴിയുടെ അടിയില് ഒരടി ഘനത്തില് മേല്‍മണ്ണിടുക. ഇത് ചെറു കൂനയാക്കി അതിനു നടുവില് ഒരു കുഴിയെടുത്ത് തൈ നടുക. തൈയ്ക്കു ചുറ്റും മണ്ണു ചവിട്ടിയുറപ്പിക്കണം. തറനിരപ്പില് നിന്ന് 70 സെ.മീ. താഴ്ത്തി തൈ നടണം. തൈകള് 25 അടി അകലത്തിലാണ് നടുക. ഇടവിളകൃഷി ചെയ്യാനാണെങ്കില് അകലം കൂട്ടാം. നട്ട് മൂന്നു മാസമാകുന്നതോടെ ആദ്യത്തെ ഇല വരുമ്പോള് തൈക്കു ചുറ്റും5കിലോ ഉണങ്ങിയ ചാണകപ്പൊടിയും 200 ഗ്രാം കോക്കനട്ട് മിക്‌സ്ച്ചറും മണ്ണില് കൊത്തിച്ചേര്‍ക്കുക.\nമഴയുടെ ലഭ്യതയനുസരിച്ച് നനയും നീര്‍വാര്‍ച്ചയും ക്രമീകരിക്കുക. വെളളക്കെട്ട് മഞ്ഞളിപ്പിന് കാരണമാകാം. കഴിഞ്ഞ വര്‍ഷം കുമ്മായം ചേര്‍ത്തില്ലെങ്കില് ഈ വര്‍ഷം ഓരോ ചുവടിനും 500 ഗ്രാം വീതം കുമ്മായം ചേര്‍ക്കണം. മണല് പ്രദേശങ്ങളില് വേരുതീനിപ്പുഴുവിന്റെ ഉപദ്രവം കമുക് നശിക്കാനും മഞ്ഞളിപ്പിനും കാരണമാകും. മഴ കിട്ടുന്നതോടെ തോട്ടം താഴ്ത്തിക്കിളച്ച് മണ്ണിളക്കിയാല് പുറത്തുവരുന്ന പുഴുക്കളെ കാക്ക കൊത്തിത്തിന്നും. മാഹാളി രോഗത്തിനെതിരെ ഈ മാസം ബോര്‍ഡോ മിശ്രിതം തളിക്കണം. കമുകിന് തൈ നടാനും യോജിച്ച സമയമാണിത്.\nമഴയുടെ തുടക്കത്തോടെ മാവിന് തൈ നടാം. ഒരു മീറ്റര് നീളവും വീതിയും താഴ്ചയുമുളള കുഴികള് തൈ നടുന്നതിന് ഒരു മാസം മുമ്പ് തയ്യാറാക്കണം. വളക്കൂറുളള മേല്‍മണ്ണിട്ട് കുഴി മൂടിയ ശേഷം മദ്ധ്യഭാഗത്തായി ചെറിയ കുഴി കുത്തുക. വേരിനും അതിനെ പൊതിഞ്ഞിരിക്കുന്ന മണ്ണിനും ഉലച്ചില് തട്ടാതെ തൈ മെല്ലെയിളക്കി ഈ കുഴിയില് നടാം. നടുമ്പോള് തൈ ചരിയരുത്. തൈ പോളിത്തീന് കവറില് എത്ര ആഴത്തിലായിരുന്നോ അത്രയും ആഴത്തില് വേണം കുഴിയില് നടാന്. ഒട്ടു സന്ധി മണ്ണിനടിയിലാകരുത്. ഒട്ടുസന്ധിയുടെ മണ്ണില് താഴെ സ്റ്റോക്കില് നിന്ന് ചിലപ്പോള് മുളകള് പൊട്ടി വളരുന്നതു കാണാം. അത് അപ്പപ്പോള് നുളളിക്കളയണം.\nചരിവുളള തോട്ടങ്ങളില് മണ്ണ് അധികം ഇളക്കാതെ ഇടക്കയ്യാലകളും ബണ്ടും കെട്ടി മണ്ണൊലിപ്പു തടയുക. തോട്ടത്തില് 2ഃ0.6ഃ0.6 മീ. വലിപ്പത്തില് നീര്‍ക്കുഴികളെടുക്കുക. മവ കിട്ടുമ്പോഴേക്കും കശുമാവിന് വളം ചേര്‍ക്കണം.\nകൂമ്പുചീയലും അകാല ഇലപൊഴിച്ചിലും പ്രതീക്ഷിക്കാം. ഇതിനെതിരെ നഴ്‌സറിയിലും മരങ്ങളിലും ബോര്‍ഡോമിശ്രിതം തളിക്കണം. കവരകളിലും ശിഖരങ്ങളിലും കറ പൊട്ടി ഒലിക്കുന്ന കുമിള്‍രോഗം കണ്ടാല് കേടായ തൊലി ചീന്തിക്കളഞ്ഞ് ബോര്‍ഡോ മിശ്രിതം തളിക്കണം. കവരങ്ങളിലും ശിഖരങ്ങളിലും കറ പൊട്ടി ഒലിക്കുന്ന കുമിള് രോഗം കണ്ടാല് കേടായ തൊലി ചീന്തിക്കളഞ്ഞ് ബോര്‍ഡോ കുഴമ്പ് തേയ്ക്കണം. റെയിന്‍ഗാര്‍ഡ് ഈ മാസം ഉറപ്പിക്കണം. പുതുകൃഷിക്കും ആവര്‍ത്തനകൃഷിക്കും സ്ഥലമൊരുക്കുക. മേല്‍മണ്ണുമായി കുഴിയൊന്നിന് ഒരു പാട്ട കാലിവളമോ കമ്പോസ്റ്റോ ചേര്‍ത്ത് കുഴി മൂടുക. ഒരു വര്‍ഷം മുതല് നാലു വര്‍ഷം വരെ പ്രായമുളള തൈകള്‍ക്ക് 10:10:4:15 എന്.പി.കെ മഗ്നീഷ്യം മിശ്രിതമാണ് ചേര്‍ക്കുക. ഒന്ന്, രണ്ട്, മൂന്ന്, നാല് വര്‍ഷം പ്രായമുളള തൈകള്‍ക്ക് ഇത് യഥാക്രമം 450, 450, 550, 550 ഗ്രാം വീതം ഈ മാസം ചേര്‍ക്കാം. വളം തണ്ടില് വീഴാതെ ചുറ്റും കനം കുറച്ച് വിതറി മണ്ണില് കൊത്തിച്ചേര്‍ക്കണം. അഞ്ചാം വര്‍ഷം മുതല് വെട്ടു തുടങ്ങുന്നതുവരെ ആവരണവിള ഉണ്ടെങ്കില് 12:12:12 എന്.പി.കെ മിശ്രിതം ഉപയോഗിക്കാം. ഒരു മരത്തിന് മെയ്മാസം 300 ഗ്രാം വീതം. ആവരണവിള ഇല്ലെങ്കില് 15:10:5 എന്.പി.കെ മിശ്രിതമാണ് ചേര്‍ക്കേണ്ടത്. മേയില് ഒരു മരത്തിന് 450 ഗ്രാം വീതം.\nവാഴയെ ആശ്രയിച്ചുളള കൃഷി തുടങ്ങാം. പൂവന്, ചെങ്കദളി, റോബസ്റ്റ, പാളയന്‍കോടന്, ഞാലിപ്പൂവന്, കുന്നന് മുതലായ ഇനങ്ങള് നടാന് സമയമായി. മഴക്കാലത്ത് വാഴ നടുമ്പോള് കുഴി ഉടനെ തന്നെ മൂടണം. വലിയ വാഴകള്‍ക്ക് മഴ ലഭിക്കുന്നതുവരെ ജലസേചനം ക്രമീകരിക്കുക.\nനടീല് കാലം. കനത്ത മഴയത്ത് കന്നുകള് നടരുത്. തനിവിളയായും ഇടവിളയായും മൗറീഷ്യസ് കൃഷി ചെയ്യാം.\nരണ്ടാം ഞാറ്റടിയിലും പോളീബാഗിലും വളര്‍ത്തുന്ന തൈകള് പ്രധാന കൃഷിയിടത്തിലേക്ക് മാറ്റി നടാം. മഴയുടെ ലഭ്യതയനുസരിച്ച് മെയ് അവസാനമോ ജൂണ് ആദ്യമോ പ്രധാന കൃഷി സ്ഥലത്ത് മാറ്റി നടാം. തോട്ടങ്ങളില് തണല് ക്രമീകരിക്കണം.\nപുതുതായി തൈ നടാന് കുഴി തയ്യാറാക്കാം. താങ്ങു കാലിന്റെ വടക്കുഭാഗത്ത് 50 സെ. മീ. നീളവും വീതിയും ആഴവുമുളള കുഴികളെടുക്കണം. മേല് മണ്ണില് നാലു കി.ഗ്രാം കാലിവളം ചേര്‍ത്തു മൂടുക. രണ്ടു വര്‍ഷത്തിലൊരിക്കല് ഒരു ചുവടിന് 500 ഗ്രാം വീതം കുമ്മായം വിതറി മുപ്പല്ലി കൊണ്ട് കൊത്തിച്ചേര്‍ക്കണം. മെയ് പകുതിയോടെ ഇതു ചെയ്യാം. മെയ് അവസാനം മണ്ണിനു നനവുണ്ടെങ്കില് വളവും ചേര്‍ക്കാം. ഒരു കൊടിക്ക് 10 കിലോ ജൈവവളം. കുറച്ച് കഴിഞ്ഞ് 55 ഗ്രാം യൂറിയ, 125 ഗ്രാം റോക്ക് ഫോറസ്റ്റ്, 125 ഗ്രാം പൊട്ടാഷ് വളം എന്നിവ ചേര്‍ക്കാം. വളം ചുറ്റും വിതറി കൊത്തിച്ചേര്‍ത്ത് ചുറ്റും പുതയിടുക.\nജൈവവളങ്ങളും രാസവളങ്ങളും നിര്‍ദ്ദിഷ്ട അളവില് ചേര്‍ക്കേണ്ട മാസമാണിത്. ഒന്നാം കൊല്ലം ചെടി ഒന്നിന് 10 കി. ഗ്രാം കാലിവളമോ കമ്പോസ്റ്റോ ചേര്‍ക്കണം. വളത്തിന്റെ തോത് ക്രമേണ ഉയര്‍ത്തി 15 വര്‍ഷം പ്രായമായ ഒരു മരത്തിന് 15 കി. ഗ്രാം ജൈവവളം ഒരു കൊല്ലം എന്ന തോതില് ലഭ്യമാക്കണം. ഒരു വര്‍ഷം പ്രായമായ തൈക്ക് യൂറിയ, റോക്ക് ഫോസ്‌ഫേറ്റ്, പൊട്ടാഷ് ഇവ യഥാക്രമം 20, 45, 40 ഗ്രാം വീതം. രണ്ടു വര്‍ഷമായതിന് 45, 90, 85 ഗ്രാം വീതം. തുടര്‍ന്നുളള വര്‍ഷങ്ങളില് രാസവളം ക്രമമായി ഉയര്‍ത്തുക. 15 വര്‍ഷമാകുന്നതോടെ 320, 625, 625 ഗ്രാം വീതമാക്കാം. ജാതിക്ക് പൊട്ടാഷ് 835 ഗ്രാം ചേര്‍ക്കണം. തുടര്‍ന്ന് അളവില് മാറ്റമില്ല. മഴക്കാലത്ത് ബോര്‍ഡോ മിശ്രിതം തളിക്കുന്നത് നന്ന്. കുമിള് രോഗങ്ങള് മഴക്കാലത്ത് വരാനിടയുളളതിനാല് ഈ മാസം ഒരു തവണ ബോര്‍ഡോ മിശ്രിതം തളിക്കണം.\nചേമ്പ് നടാന് യോജിച്ച സമയം. ശ്രീരശ്മി, ശ്രീ പല്ലവി, ശ്രീ കിരണ് എന്നിവ കേന്ദ്രകിഴങ്ങു വിള ഗവേഷണ സ്ഥാപനത്തിന്റെ മികച്ച ഇനങ്ങളാണ് (0471-2598551). നടാന് 25-35 ഗ്രാം തൂക്കം വരുന്ന ചേമ്പുവിത്ത് ഉപയോഗിക്കാം. ഒരു സെന്റ് സ്ഥലത്തിന്5ഗ്രാം വിത്തു വേണം. ഒരു സെന്റില് 150 ഗ്രാം ചേമ്പ് നടാം. നിലമൊരുക്കുന്ന സമയത്ത് സെന്റൊന്നിന് 50 കി.ഗ്രാം എന്ന തോതില് കമ്പോസ്റ്റോ കാലിവളമോ ചേര്‍ക്കാം. കൂടാതെ650 ഗ്രാം സൂപ്പര് ഫോസ്‌ഫേറ്റ്, 350 ഗ്രാം വീതം യൂറിയ, മ്യൂറിയേറ്റ് ഓഫ് പൊട്ടാഷ് എന്നിവ മുളച്ച് ഒരാഴ്ചയ്ക്കു ശേഷം നല്‍കണം. ബാക്കി 350 ഗ്രാം യൂറിയയും പൊട്ടാഷും ഒരു മാസം കഴിഞ്ഞ് കള നീക്കിയതിനുശേഷം നല്‍കാം.\nമുളച്ച് ഒരാഴ്ച കഴിയുന്നതോടെ ആദ്യമേല്‍വളം ചേര്‍ക്കണം. സെന്റിന് 50 ഗ്രാം യൂറിയയും 1.2 കി.ഗ്രാം റോക്ക് ഫോസ്‌ഫേറ്റും 250 ഗ്രാം മ്യൂറിയേറ്റ് ഓഫ് പൊട്ടാഷും നല്‍കണം. വളളികള് പിടിച്ചു കയറുന്നതിനു താങ്ങ് നല്‍കുക.\nമരച്ചീനി നടീല് തുടരാം. ആറു മാസം കൊണ്ട് വിളവെടുക്കാവുന്ന ഇനങ്ങളാണ് കേരള കാര്‍ഷിക സര്‍വ്വകലാശാല പുറത്തിറക്കിയ കല്പക, നിധി, വെളളായണി ഹ്രസ്വ തുടങ്ങിയവ. 15-20 സെ.മീ. നീളമുളള മധ്യഭാഗത്തെ കമ്പുകളാണ് നടാനുത്തമം. ഒരു സെന്റില് നടാന് ഇത്തരം 50-80 കമ്പുകള് വേണം. ശാഖകളുളള ഇനങ്ങള് 90ഃ90 സെ.മീ. അകലത്തിലും ശാഖകളില്ലാത്തവ 75ഃ75 സെ.മീ. അകലത്തിലും നടണം.\nതെങ്ങിന് നനച്ചാല് വിളവ് ഇരട്ടിയാകും\nകച്ചോലം; കേരളത്തിന്റെ പരമ്പരാഗത സസ്യം\nഫുഡ് ടെക് 2020


ശിഥിലമാകുന്ന സീറോ മലബാര് സഭയുടെ ഭാവിയും ആരാധനക്രമവും: ഒരു സാമൂഹികശാസ്ത്രപരിപ്രേക്ഷ്യം\nഫെമി മാത്യു പാംപ്ലാനി, ഇന്‍ഫന്റ് ജീസസ് ചര്‍ച്ച്, കണ്ടനാട്\n12 May, 2022, 10:40 pm\nസീറോ മലബാര് സഭയുടെ ചരിത്രം മാര്‍ത്തോമ്മാ ശ്ലീഹായില് നിന്ന് ആരംഭിച്ച് മുന്നോട്ടു നീങ്ങുന്ന സമഗ്രമായ ചലനാത്മകമായ പൈതൃകമാണ്. ആ സമഗ്രത പല സ്രോതസ്സുകളില്‍നിന്ന് വര്‍ഷങ്ങളായി നാം ആര്‍ജ്ജിച്ചതാണ്. അത് ഏകാത്മകമല്ല. പിന്നെയോ ബഹുമുഖമാണ്. ആദ്യകാലത്ത് ഭാരതീയവും, പിന്നീട് കല്‍ദായ പൈതൃകങ്ങളും ലത്തീന്, പോര്‍ച്ചുഗീസ് മധ്യപൂര്‍വ്വേഷ്യന് സ്വാധീനങ്ങളുമൊക്കെ നമുക്കു കാണാം. അങ്ങനെ വളര്‍ന്നു വന്ന ഒരു സഭയുടെ ചൈതന്യമാണ് ഇന്നത്തെ തലമുറ മനസ്സിലാക്കുന്നതും ഉള്‍ക്കൊള്ളുന്നതും. ഏകമായ ഒരു സാംസ്‌കാരിക ബോധം ഒരു സാംസ്‌കാരിക പരിസരം സീറോ മലബാര് സഭയ്ക്ക് ഇല്ല എന്നതാണ് സത്യം. അപ്രകാരമുള്ള ഒരു സാംസ്‌കാരിക ബോധത്തെ സാംസ്‌കാരിക സമുച്ചയം (cultural complex) എന്ന് സാമൂഹിക ശാസ്ത്രത്തില് പറയും. അത് ഏകമാണ് എന്നു പറയുന്നത് കടുത്ത അനീതിയും ചരിത്രത്തിലെ ഏറ്റവും വലിയ വിരോധാഭാസവുമാണ്. ഈ വിരോധാഭാസമാണ് ഇന്ന് സീറോ മലബാര് സഭയില് യുവതലമുറ, ദര്‍ശിക്കുന്നത്.\nജോണ് 23-ാം മാര്‍പാപ്പ വിളിച്ചു ചേര്‍ത്ത രണ്ടാം വത്തിക്കാന് കൗണ്‍സില് സഭയുടെ ആരാധനക്രമത്തെ ജനാധിപത്യ വല്‍ക്കരിച്ച ഒന്നാണ്. ദിവ്യബലി ''കാണുന്ന'' ജനത്തില് നിന്ന് ദിവ്യബലി ''പങ്കുചേരുന്ന'' ജനമായി നമ്മളെ മാറ്റിയതില് നിര്‍ണ്ണായക പങ്കുള്ളത് രണ്ടാം വത്തിക്കാന് കൗണ്‍സിലിനാണ്. ജനങ്ങള്‍ക്ക് അവരുടെ തദ്ദേശീയ ഭാഷയില് ബലിയര്‍പ്പണം സാധ്യമായി എന്നതാണ് ഭാരതസഭയെ സംബന്ധിച്ച ഏറ്റവും പ്രധാനെപ്പട്ട ഒരു അനന്തരഫലം. ഒരു മ്യൂസിയം പീസ് ആയിരുന്ന സഭയെ പുതിയ കാലഘട്ടത്തിനനുസൃതമായി അതിന്റെ രൂപഭാവത്തില് പരിവര്‍ത്തനം വരുത്തി, പുതിയ കാലത്തിനോട് സംഭാഷണം ചെയ്യുന്ന ഒരു ജൈവിക സ്ഥാപനമായി ഉടച്ചുവാര്‍ത്തു.\nസുറിയാനി ബലി എന്നത് കേവലം ഒരു കര്‍ത്തവ്യ നിര്‍വ്വ ഹണം മാത്രമായിരുന്നു ഭൂരിഭാഗം വിശ്വാസികള്‍ക്കും. പ്രാദേശിക ഭാഷയിലുള്ള, ജനാഭിമുഖമായ ബലിയാണ് ഒരു ആധുനികകാലഘട്ടത്തില് ഉചിതമെന്ന നിലപാട് ആഗോള കത്തോലിക്കാ സഭയില് ഉണ്ടായതിന്റെ ആകത്തുകയായിരുന്നു രണ്ടാം വത്തിക്കാന് കൗണ്‍സില്.\nപത്രോസിന്റെ സിംഹാസനത്തില് ഉപവിഷ്ടനായ റോമിന്റെ ബിഷപ്പായ, ആഗോള കത്തോലിക്കാ സഭയുടെ തലവനായ മാര്‍പാപ്പ ജനാഭിമുഖ കുര്‍ബാന അര്‍പ്പിക്കുന്നത് പൗരസ്ത്യ സഭകളെയും ഇത്തരത്തിലുള്ള ചിന്തകളിലേക്കും, സംവാദങ്ങളിലേക്കും തിരിച്ചു. സീറോ മലബര് സഭയില് ജനാഭിമുഖ കുര്‍ബാന അര്‍പ്പിക്കപ്പെട്ടു തുടങ്ങുന്നത് ഈ സാഹചര്യത്തിലാണ്. 52 വര്‍ഷങ്ങള്‍ക്കു മുമ്പ് പൂര്‍ണ്ണമായ മലയാളം കുര്‍ബാനയിലേക്ക്, ജനങ്ങള്‍ക്ക് അഭിമുഖമായി നാം ബലിയര്‍പ്പണം ആരംഭിച്ചു. പിന്നീട് കാലാകാലങ്ങളില് ഈ കൗണ്‍സിലിന്റെ ചൈതന്യത്തെ സ്വാംശീകരിച്ചു കൊണ്ട് നാം നമ്മുടെ 'തക്‌സ'' പരിഷഷ്‌ക്കരിക്കുവാനും, 2-3 മണിക്കൂറുകള് നീണ്ടബലി കുറച്ച് 1.15 മണിക്കൂറുകൊണ്ട് പൂര്‍ത്തിയാക്കുവാനുള്ള നടപടിയും സ്വീകരിച്ചു. സജീവതയുള്ള ജൈവികതയുള്ള ബലിയായി നമ്മുടെ ബലി മാറി.\n80-കളും 90-കളും കടന്ന് ലോകം ആഗോള വല്‍ക്കരണത്തിന്റെയും, ഉത്തരാധുനികതയുടെയും സ്വാധീനത്തില് മുന്നോട്ടു വന്നു. ക്രിസ്തുമതം ഒരു പ്രധാന ആശയവും, മതവുമായി നില്ക്കുമ്പോഴും അതിന്റെ ശക്തി ക്ഷയിക്കുന്നതു നമുക്കു കാണാം. 90 കളില് ജനിച്ച, 2000-ങ്ങളില് വളര്‍ന്ന ഒരു തലമുറ യുക്തിക്കും, ക്രിയാത്മകതയ്ക്കും പ്രാധാന്യം കൊടുക്കുന്ന ഒരു തലമുറ ആണെന്നത് ഇതേ കാലഘട്ടത്തില് ജനിച്ച വ്യക്തിയെന്ന നിലയില് എനിക്ക് അടിവരയിട്ടു പറയാവുന്ന ഒന്നാണ്. കാര്യങ്ങളെ വിമര്‍ശനാത്മകമായി അപഗ്രഥിക്കുവാനും, ചോദ്യങ്ങള് ചോദിക്കുവാനും, പ്രത്യുത്തരിക്കുവാനും ശേഷിയുള്ള ഒരു തലമുറയാണ് ഇന്നത്തെ യുവജനത. കേവലം ആചാരമാണ് എന്നതുകൊണ്ട് ഒന്നിനെയും അംഗീകരിക്കുവാന് അവര് തയ്യാറല്ല. മറിച്ച് യുക്തിയും, ബോധ്യങ്ങളുമാണ് അവരെ നയിക്കുന്നത്. ക്രിസ്തീയ സഭ ഈ തലമുറയെ ഉള്‍ക്കൊള്ളുവാന് പാകത്തിന് നവീകരിക്കപ്പെട്ടില്ല എന്നതിന് ഏറ്റവും നല്ല തെളിവ് വര്‍ദ്ധിച്ചുവരുന്ന വിശ്വാസത്യാഗമാണ്. കത്തോലിക്കാ സഭയുടെ ഈറ്റില്ലമായ അയര്‍ലന്റില് തുടങ്ങി യൂറോപ്യന് രാജ്യങ്ങളില് ഒട്ടാകെ ഈ കൊഴിഞ്ഞുപോക്ക് വ്യക്തമാണ്. ജനങ്ങളെ ചേര്‍ത്തു നിര്‍ത്തിയുള്ള ഒരു വിശ്വാസ യാത്രയല്ലാതെ മറ്റൊരു ഒറ്റമൂലിയും ഇതിനില്ല എന്ന യാഥാര്‍ത്ഥ്യം യാഥാസ്ഥിതികരായ സഭാദ്ധ്യക്ഷന്മാരും, അവരുടെ സ്തുതിപാടകരും മനസ്സിലാക്കേണ്ടതുണ്ട്.\nപുതിയ തലമുറയെ ക്രിയാത്മകമായി ഉള്‍പ്പെടുത്താതെ, അവരെ കേള്‍ക്കാതെ, വൈവിദ്ധ്യത്തെ ഉള്‍ക്കൊള്ളാെത, എതിരഭിപ്രായങ്ങളെ വാദിച്ചു പരാജയപ്പെടുത്തി സര്‍വ്വജ്ഞപീഠം കയറുന്ന സിനഡല് താര്‍ക്കീകത ഹിംസാത്മകമാണ്.\nലോകത്തെ മുഴുവന് തര്‍ക്കിച്ചു തോല്പിക്കുന്ന സംയുക്ത വിജയങ്ങള് നല്കുന്ന ലഹരിയില് സ്വയം മറന്നുപോകുന്ന ഒരു നേതൃനിരയല്ല ഇന്നു സഭയ്ക്ക് ആവശ്യം. സംവാദം ആണ് ആഘോഷിക്കപ്പെടേണ്ട വിനിമയ രീതി. രണ്ടാം വത്തിക്കാന് കൗണ്‍സില് ''ഡയലോഗ്'' എന്ന ആശയത്തെ ആധാരമാക്കിക്കൊണ്ട് അതിന്റെ പ്രമേയങ്ങള് അവതരിപ്പിച്ചച്ചതിന്റെ കാരണവും മറ്റൊന്നുമല്ല. ഏകാധിപതിയായ ദൈവം വിധിക്കുന്നു. കരുതലുള്ള ദൈവം സംവദിക്കുന്നു.\nബുദ്ധമതവും, ജൈനമതവും, ലോകത്തിലെ മറ്റു പൗരാണിക മതങ്ങളും നാഗരികതകളും തകര്‍ന്നുപോയതു പോലെ ക്രൈസ്തവ പാരമ്പര്യം നാമാവശേഷമാകാതിരിക്കണമെങ്കില് കാലത്തിനനുസരിച്ചുള്ള പരിവര്‍ത്തനം ആവശ്യമാണ്. നാം ജീവിക്കുന്ന ഉത്തരാധുനിക കാലം ഉയര്‍ത്തുന്ന പ്രശ്‌നങ്ങളെ പരിഹരിക്കുവാന് ഉതകുന്ന രീതിയിലാകണം ആരാധനക്രമം. വ്യക്തിയുടെ ജീവിതവുമായി യാതൊരു ബന്ധവുമില്ലാതെ അകലങ്ങളില് നടക്കുന്ന ഒരു നാടകമായി മാത്രം ബലി അവശേഷിക്കുന്ന സാഹചര്യമുണ്ടായാല് സഭ തന്നെ കാലക്രമത്തില് കുറ്റിയറ്റു പോകുകയും യുവതലമുറ ദേവാലയങ്ങളില് നിന്ന് അകലുകയും ചെയ്യും.\nഇരുപതാം നൂറ്റാണ്ടിലെ വലിയ ചിന്തകനായ 'ബഖ്തിന്' അടഞ്ഞ ഒരു മുറിയില്, ഒരു മേശയ്ക്കിരുപ്പുറത്തുമായി മുഖാമുഖം ഇരിക്കുന്ന രണ്ടുപേരുടെ കാഴ്ചയിലെ സംവാദാത്മകത്വത്തെക്കുറിച്ച് സൂചിപ്പിക്കുന്നത് ശ്രദ്ധിക്കേണ്ടതാണ്. അവിടെ ഒരാള് മറ്റൊരാളെ കാണുക മാത്രമല്ല ചെയ്യുന്നത്, മറിച്ച്, അയാളിലൂടെ സ്വയം കാണുന്നുമുണ്ട്. ഏറ്റവും പ്രാഥമികമായ കാഴ്ചപോലും ഇത്തരത്തില് സംവാദാത്മകമാണ്. ദിവ്യബലിയില് കാര്‍മ്മികനെ കാണുന്ന ജനവും, ജനത്തെ കാണുന്ന കാര്‍മ്മികനും ഒരര്‍ത്ഥത്തില് ദൈവത്തെയാണു കാണുന്നത്. ''അഹം ബ്രഹ്മാസ്മി'' എന്ന ഭാരതീയ ദര്‍ശനവും, ഒരു മേഖലയ്ക്കു ചുറ്റും ശിഷ്യര്‍ക്ക് ഒപ്പമിരുന്ന് അന്ത്യത്താഴം ഭക്ഷിച്ച യേശുവും ഉയര്‍ത്തിപ്പിടിക്കുന്ന ആശയം ഒന്നാണ്. ഈ ആശയത്തിന്റെ അന്തഃസത്ത ഉള്‍ക്കൊള്ളാനും, അതിലേക്കു വളരുവാനും പുതിയ കാലഘട്ടത്തില് സീറോ മലബാര് സഭയ്ക്കു സാധിച്ചില്ലെങ്കില് അതൊരു സാമൂഹ്യദുരന്തത്തില് കുറഞ്ഞൊന്നുമല്ല.\nFracturing Syro-Malabar Church


ലാവ്‌ലിന് കേസ് ഹരജി നീട്ടുന്നത് സി.പി.എമ്മും ബി.ജെ.പിയും തമ്മിലുള്ള രഹസ്യധാരണയുടെ അടിസ്ഥാനത്തിൽ: മുല്ലപ്പള്ളി | Global Indian News\nHome Keralam ലാവ്‌ലിന് കേസ് ഹരജി നീട്ടുന്നത് സി.പി.എമ്മും ബി.ജെ.പിയും തമ്മിലുള്ള രഹസ്യധാരണയുടെ അടിസ്ഥാനത്തിൽ: മുല്ലപ്പള്ളി\nലാവ്‌ലിന് കേസ് ഹരജി നീട്ടുന്നത് സി.പി.എമ്മും ബി.ജെ.പിയും തമ്മിലുള്ള രഹസ്യധാരണയുടെ അടിസ്ഥാനത്തിൽ: മുല്ലപ്പള്ളി\nസുപ്രീംകോടതിയില് ലാവ്‌ലിന് കേസ് തുടരെത്തുടരെ മാറ്റിവെയ്ക്കുന്നത് സിപിഎമ്മും ബിജെപിയും തമ്മിലുള്ള രഹസ്യധാരണയുടെ അടിസ്ഥാനത്തിലാണെന്ന് കെ.പി.സി.സി പ്രസിഡന്‍റ് മുല്ലപ്പള്ളി രാമചന്ദ്രൻ. പിണറായിയെ കുറ്റവിമുക്തനാക്കിയതിനെതിരെ സി.ബി.ഐ നൽകിയ ഹരജി പരിഗണിക്കുന്നത് സുപ്രീം കോടതി വീണ്ടും മാറ്റിയ സാഹചര്യത്തിലാണ് മുല്ലപ്പള്ളിയുടെ പ്രതികരണം. \nകോടതി ആവശ്യപ്പെട്ടതനുസരിച്ചുള്ള വാദങ്ങളുടെ രേഖാമൂലമുള്ള കുറിപ്പ് സി.ബി.ഐ ഇതുവരെ സമര്‍പ്പിക്കാത്തതും ദുരൂഹത വര്‍ധിപ്പിക്കുന്നതാണെന്ന് അദ്ദേഹം ഫേസ്ബുക്കിൽ കുറിച്ചു. ഈ കേസില് സി.ബി.ഐ തുടര്‍ച്ചയായി മോദി സര്‍ക്കാരിന്‍റെ സമ്മതത്തോടെ ഒത്തുകളി നടത്തുകയാണ്. 2018 ന് ശേഷം സുപ്രീംകോടതിയുടെ പരിഗണനയില് വന്ന ലാവ്‌ലിന് കേസ് ഇതുവരെ 23 തവണയാണ് മാറ്റിവെച്ചത്. മുഖ്യമന്ത്രി പിണറായി ഉള്‍പ്പെട്ട ഈ കേസ് ഇത്രയും തവണ മാറ്റിവയ്ക്കുന്നത് സുപ്രീംകോടതിയുടെ ചരിത്രത്തിലാദ്യമാണ്. ഇതിലൂടെ ഒത്തുതീര്‍പ്പു രാഷ്ട്രീയം കളിക്കുന്നത് ആരാണെന്ന് ഇപ്പോള് പൊതുജനത്തിന് ബോധ്യമായെന്നും മുല്ലപ്പള്ളി കുറിച്ചു.\nകേസ് പരിഗണിച്ചപ്പോള് അടിയന്തര പ്രാധാന്യത്തോടെ വാദം കേള്‍ക്കണമെന്ന് നിലപാടെടുത്ത സി.ബി.ഐയാണ് ഇപ്പോള് വീണ്ടും നാടകീയമായി ചുവടുമാറ്റം നടത്തിയതെന്നും അദ്ദേഹം പറഞ്ഞു. ‘ഇതിന് പിന്നിലെ സി.പി.എം-ബി.ജെ.പി ധാരണ വ്യക്തമാണ്. സി.പി.എമ്മും ബി.ജെ.പിയും തമ്മിലുള്ള അന്തര്‍ധാര സജീവമാണെന്ന് മാസങ്ങളായി താന് ചൂണ്ടിക്കാട്ടിയതാണ്. സി.ബി.ഐയുടെ സംശയാസ്പദമായ പിന്‍മാറ്റം ഇരുവരും തമ്മിലുണ്ടാക്കിയ തെരഞ്ഞെടുപ്പ് ധാരണയുടെ അടിസ്ഥാനത്തിലാണ്. തില്ലങ്കേരി മോഡല് ധാരണ സംസ്ഥാനം മുഴുവന് വ്യാപിക്കാനാണ് സി.പി.എം- ബി.ജെ.പി ശ്രമം. കഴിഞ്ഞ അഞ്ചു വര്‍ഷം പരിശോധിച്ചാല് ബി.ജെ.പിയെ മുഖ്യപ്രതിപക്ഷമായി ഉയര്‍ത്തി കാട്ടാനാണ് മുഖ്യമന്ത്രി ശ്രമിച്ചത്. കേരളത്തില് ബിജെപിക്ക് വളക്കൂറള്ള മണ്ണ് ഒരുക്കുകയായിരുന്നു സിപിഎം. ശബരിമല,എന്‍പിആര് വിഷയത്തില് അത് പ്രകടമായിരുന്നു.’ -മുല്ലപ്പള്ളി കുറിച്ചു.\nഏത് ദുഷ്ടശക്തികളുമായി ചേര്‍ന്നും കോണ്‍ഗ്രസിനെ പരാജയപ്പെടുത്താനാണ് മുഖ്യമന്ത്രി ശ്രമിക്കുന്നതെന്നും എന്നാലത് വിലപ്പോകില്ലെന്നും വിശ്വാസ്യതയ്ക്ക് പേരുകേട്ട സി.ബി.ഐയെ രാഷ്ട്രീയ ലക്ഷ്യം വച്ചുകൊണ്ട് അസ്ഥിരപ്പെടുത്താന് ശ്രമിക്കുന്നത് അംഗീകരിക്കാന് കഴിയില്ലെന്നും മുല്ലപ്പള്ളി കുറിച്ചു.\nPrevious articleപ്രമുഖരെ ലൈംഗിക കെണിയിൽ കുടുക്കി വിലപേശൽ;3പേർ പിടിയിൽ\nNext articleഇമ്രാൻ ഖാന്‍റെ ശ്രീലങ്കൻ യാത്ര: വ്യോമമേഖല ഉപയോഗിക്കാൻ ഇന്ത്യയുടെ അനുമതി\nകോന്നിയില് അടൂര് പ്രകാശിനും റോബിന് പീറ്റര്‍ക്കുമെതിരെ പോസ്റ്റര് പതിച്ചത് കാറിലെത്തിയ സംഘം\nപത്തനംതിട്ട: കോന്നിയില് അടൂര് പ്രകാശിനും റോബിന് പീറ്റര്‍ക്കുമെതിരെ പോസ്റ്റര് പതിച്ചത് കാറിലെത്തിയ സംഘം. പ്രമാടത്ത് ഞായറാഴ്ച രാത്രി സംശയാസ്പദമായി എത്തിയ കാറിന്റെ ദൃശ്യങ്ങള് സിസിടിവിയില് പതിഞ്ഞു. അതേസമയം, പരസ്യ പ്രതിഷേധങ്ങള് അനുവദിക്കില്ലെന്നും ഇപ്പോഴുണ്ടായ...\nകൊച്ചി കാര്യാലയത്തില് ഓര്‍ത്തഡോക്‌സ്-ആര്‍എസ്എസ് കൂടിക്കാഴ്ച\nകൊച്ചി: ഓര്‍ത്തഡോക്‌സ് സഭയുമായി ചര്‍ച്ച നടത്തി ആര്‍എസ്എസ്. ഓര്‍ത്തഡോക്‌സ് ബിഷപ്പുമാര് കൊച്ചിയിലെ ആര്‍എസ്എസ് കാര്യാലയത്തില് എത്തിയാണ് ചര്‍ച്ച നടത്തിയത്. മുതിര്‍ന്ന ആര്‍എസ്എസ് നേതാവും ദേശീയ ജോയിന് സെക്രട്ടറിയുമായ മന്‍മോഹന് വൈദ്യയുമായാണ് കൂടിക്കാഴ്ച. സംസ്ഥാനത്തെ നിലവിലെ...\nവെബ് ഡെസ്ക് തിരുവനന്തപുരം പ്രധാനമന്ത്രി നരേന്ദ്ര മോഡിയുടെ താടിയും രാജ്യത്തിന്‍റെ ജിഡിപിയും തമ്മില് താരമ്യപ്പെടുത്തുന്ന രസകരമായ ചിത്രം പങ്കുവെച്ച് ശശി തരൂർ എം.പി. രാജ്യത്തിന്‍റെ ജി‍ഡിപിയിൽ ഉണ്ടായ തകർച്ചയെ നരേന്ദ്ര മോഡിയുടെ താടിയുമായി...\nരാഷ്ട്രീയം ഉപേക്ഷിച്ച് വി.കെ. ശശികല\nടെക്‌സാസിലെ മാസ്‌ക് മാന്‍ഡേറ്റ് പിന്‍വലിക്കുന്നതായി ഗവര്‍ണര് ഗ്രെഗ് അബോട്ട്


അമേരിക്കയില് തൊഴിലില്ലായ്മ നിരക്ക് ഉയരുന്നു. | USA Malayalam News Paper\nഅമേരിക്കയില് തൊഴിലില്ലായ്മ നിരക്ക് ഉയരുന്നു.\nStory Dated: Saturday, March 08, 2014 04:29 hrs EST\nവാഷിംഗ്ടണ് : അമേരിക്കയില് തൊഴിലില്ലായ്മ നിരക്ക് വര്‍ദ്ധിക്കുന്നതായി റിപ്പോര്‍ട്ട്. 2014 ഫെബ്രുവരി അവസാനിച്ചപ്പോള് തൊഴിലില്ലായ്മ നിരക്ക് 6.7 ശതമാനമായി ഉയര്‍ന്നതായി യു.എസ്. ലേബര് ഡിപ്പാര്‍ട്ട്‌മെന്റ് മാര്‍ച്ച്7വെള്ളിയാഴ്ച പുറത്തുവിട്ട റിപ്പോര്‍ട്ടില് പറയുന്നു.\nലേബര് ഫോഴ്‌സില് റജിസ്റ്റര് ചെയ്യുന്ന തൊഴില് അന്വേഷകരുടെ എണ്ണം ക്രമാതീതമായി വര്‍ദ്ധിച്ചു വരുന്നു. ജനുവരിയിലെ തൊഴിലില്ലായ്മ നിര്കക് 6.6 ശതമാനമായിരുന്നു. 2014 ഫെബ്രുവരിയില് മാത്രം 175, 000 തൊഴിലവസരങ്ങള് സൃഷ്ടിക്കുവാന് സാധിച്ചതായും റിപ്പോര്‍ട്ട് സൂചിപ്പിക്കുന്നു. തൊഴിലില്ലായ്മ നിരക്ക് ഒരു വശത്ത് വര്‍ദ്ധിക്കുമ്പോള് അമേരിക്കന് സാമ്പത്തികരംഗം സാവകാശം ശക്തിപ്രാപിക്കുന്നതായും റിപ്പോര്‍ട്ട് ചൂണ്ടി കാണിക്കുന്നു.\nഉയര്‍ന്ന വിദ്യാഭ്യാസ യോഗതയുള്ള 33, 000 പേര്‍ക്ക് ഫെബ്രുവരിയില് തൊഴില് ലഭിച്ചിട്ടുണ്ട്. അമേരിക്കയിലെ വിവിധ സംസ്ഥാനങ്ങളില് ഉണ്ടായ കനത്ത മഞ്ഞു വീഴ്ച തൊഴില് മേഖലയെ സാരമായി ബാധിച്ചിരുന്നു. തൊഴിലില്ലായ്മ നിരക്ക് വര്‍ദ്ധിക്കുവാന് ഇത് കാരണമായെന്നാണ് ലേബര് ഡിപ്പാര്‍ട്ട്‌മെന്റിന്റെ വിലയിരുത്തല്.


നാടൻ തേങ്ങ വറുത്തരച്ച കിടുക്കാച്ചി പോത്തിറച്ചി റോസ്റ്റ്, വായിൽ കപ്പലോടാൻ ഇത് മാത്രം മതി\nby Web Desk February 12, 2020 April 18, 2020\nനല്ല നാടൻ തേങ്ങാ വറുത്തരച്ച പോത്ത് റോസ്റ്റ് ഉണ്ടാക്കിയാലോ.. വായിൽ വെള്ളമൂറുന്നുണ്ടോ? എന്നും തയ്യാറാക്കുന്നതിൽ നിന്നും വ്യത്യസ്തമായി ബീഫ് തേങ്ങാ വറുത്തരച്ച മിക്സ് ചേർത്ത് തയ്യാറാക്കാം. എളുപ്പത്തിൽ പുതിയ രുചിയിൽ, എല്ലാര്ക്കും ഇഷ്ടപെടുന്ന രുചിയാവും ഇത് തീർച്ച. ബീഫ് മലയാളിയുടെ ഇഷ്ടഭക്ഷണമാണല്ലോ.വറുത്തരച്ച ബീഫ് കറി പോലെ അല്ലെങ്കിൽ അതിനേക്കാൾ രുചികരമായി നമ്മുക് ഈ ബീഫ് റോസ്റ്റ് തയ്യാറാക്കുന്നത്. കേരളത്തിന്റെ തെക്കു ഭാഗങ്ങളിൽ ബീഫ് എന്നാൽ പോത്തു അല്ല. കാളയോ പശുവോ ആണ് ബീഫ് എന്നാൽ പക്ഷെ ഇവിടെ നല്ല പോത്തിറച്ചി വച്ച് ഉണ്ടാക്കിയ റോയ്സ്റ് ആണേ.\nബീഫ് ഉപ്പു കുരുമുളക് മഞ്ഞൾപൊടി ചേർത്ത് വേവിക്കുക. തേങ്ങാ, പെരിംജീരകം, കറിവേപ്പില ,ഉള്ളി നല്ല ഗോൾഡൻ ബ്രൗൺ കളറിൽ വറുത്തെടുക്കുക ശേഷം വെളിച്ചെണ്ണയിൽ ഉള്ളി, സവാള, പച്ചമുളക്, ഇഞ്ചി, വെളുത്തുള്ളി ചതച്ചത് എന്നിവ ചേർക്കുക. തുടർന്ന് മഞ്ഞൾപൊടി, മുളക്പൊടി, ഗരംമസാല, മല്ലിപൊടി, കുരുമുളക്പൊടി ചേർത്ത് ബീഫ് കൂടെ ചേർത്ത് അടച്ചു വച്ച് വേവിക്കുക. തേങ്ങാ വറുത്തത് വെള്ളം ചേർക്കാതെ അരച്ചുഎടുക്കുക. നന്നായി ചൂടായ ശേഷം ചേർത്തിളക്കുക.\nമുട്ട കുരുമുളകിട്ട് വരട്ടിയത് ഉണ്ടെങ്കിൽ ചോറ് കഴിക്കുവാൻ തന്നെ എല്ലാവർക്കും ഉത്സാഹമാണ്


സ്ത്രീകളുടെ വിവാഹപ്രായം 21ലേക്ക് ഉയര്‍ത്തും, തീരുമാനം കേന്ദ്ര സര്‍ക്കാരിന്റേത് - RoundupKerala.com\nHome Current Affairs സ്ത്രീകളുടെ വിവാഹപ്രായം 21ലേക്ക് ഉയര്‍ത്തും, തീരുമാനം കേന്ദ്ര സര്‍ക്കാരിന്റേത്\nസ്ത്രീകളുടെ വിവാഹപ്രായം 21ലേക്ക് ഉയര്‍ത്തും, തീരുമാനം കേന്ദ്ര സര്‍ക്കാരിന്റേത്\nന്യൂഡല്‍ഹി: വിവാഹത്തിന് സ്ത്രീകളുടെ കുറഞ്ഞ പ്രായപരിധി 18 വയസ്സില്‍നിന്ന് 21 വയസ്സ് ആക്കും. സ്ത്രീകളുടെയും കുഞ്ഞുങ്ങളുടെയും ആരോഗ്യം, ജനസംഖ്യാ നിയന്ത്രണം, സ്ത്രീ-പുരുഷ സമത്വം തുടങ്ങിയവ ഉദ്ദേശിച്ച് ഇത്തരമൊരു നടപടി സ്വീകരിക്കാന് കേന്ദ്ര മന്ത്രിസഭാ യോഗം തീരുമാനിച്ചു. 23നു അവസാനിക്കുന്ന, പാര്‍ലമെന്റിന്റെ നടപ്പു സമ്മേളനത്തില്‍തന്നെ നിയമഭേദഗതി അവതരിപ്പിക്കാനാണ് ശ്രമമെന്നു സര്‍ക്കാര് വൃത്തങ്ങള് പറഞ്ഞു.\nപ്രായപരിധി ഉയര്‍ത്താന് ബാല വിവാഹ നിരോധന നിയമത്തിലാവും പ്രധാന ഭേദഗതി വരുത്തുക. ഒപ്പം ചില വ്യക്തിനിയമങ്ങളിലും ഉചിതമായ വ്യവസ്ഥകള് ഉള്‍പ്പെടുത്തിയേക്കും. സ്ത്രീകളുടെ വിവാഹപ്രായപരിധി പരിഷ്‌കരിക്കാനും സ്ത്രീശാക്തീകരണത്തിനും ജയ ജയ്റ്റ്‌ലി അധ്യക്ഷയായ കര്‍മ സമിതി നല്‍കിയ ശുപാര്‍ശ പ്രകാരമാണ് തീരുമാനം.\nബ്രിട്ടിഷ് ഭരണകാലത്ത് 1929 സെപ്റ്റംബര് 28നു പാസാക്കിയ, ശാരദ നിയമമെന്ന് അറിയപ്പെടുന്ന, ബാല വിവാഹ നിയന്ത്രണ നിയമപ്രകാരം പെണ്‍കുട്ടികള്‍ക്കു 14 വയസ്സ്, ആണ്‍കുട്ടികള്‍ക്ക് 18 എന്നിങ്ങനെയായിരുന്നു വിവാഹപ്രായം. സെന്‍ട്രല് ലെജിസ്ലേറ്റിവ് അസംബ്ലിയില് ബില് അവതരിപ്പിച്ചത് മുന് ജഡ്ജി ഹര് ബിലാസ് ശാരദയായിരുന്നു. 1978 ല് ശാരദ നിയമം ഭേദഗതി ചെയ്തു. പെണ്‍കുട്ടികള്‍ക്ക് 18 വയസ്സ്, പുരുഷന്‍മാര്‍ക്ക് 21 എന്നിങ്ങനെയാക്കി. ശാരദ നിയമത്തിനു പകരമായി ബാല വിവാഹ നിരോധന നിയമം 2006 ല് കൊണ്ടുവന്നെങ്കിലും പ്രായപരിധിയില് മാറ്റം വരുത്തിയിരുന്നില്ല.\nPrevious articleസര്‍ക്കാര് ഗവര്‍ണര് പോരു തുടരുന്നതിനിടെ, കണ്ണൂര് വി.സി പുനര്‍നിയമനം ഹൈക്കോടതി ശരിവച്ചു\nNext articleതുടര്‍ച്ചയായ പരാജയങ്ങള്… എ.ടി.കെ മോഹന്‍ബഗാന് പരിശീലകന് ആന്റോണിയോ ലോപസ് ഹബാസിനെ പുറത്താക്കി


transit Archives - Samanwayam\nഅയോദ്ധ്യ വിധി; രാജ്യത്ത് ഭീകരാക്രമണ സാധ്യത; മുന്നറിയിപ്പ്...\nNews Samanwayam - November 10, 2019 0\nഅയോദ്ധ്യ വിധി പുറത്തുവന്ന പശ്ചാത്തലത്തില് രാജ്യത്ത് ഭീകരാക്രമണം നടത്താന് ജെയ്‌ഷെ ഇ മുഹമ്മദ് പദ്ധതിയിടുന്നതായി റിപ്പോര്‍ട്ട്. രഹസ്യാന്വേഷണ ഏജന്‍സികളായ മിലിട്ടറി ഇന്റലിജന്‍സും റോയും ഐബിയുമാണ് മുന്നറിയിപ്പ് നല്‍കിയിരിക്കുന്നത്. ഡല്‍ഹി, ഉത്തര്‍പ്രദേശ്, ഹിമാചല് പ്രദേശ്...\nകര്‍ണാടകയില് ദളിതനായ ബിജെപി എംപിയെ തടഞ്ഞ് ഗ്രാമവാസികള്\nPolitics Samanwayam - September 17, 2019 0\nദളിത് വിഭാഗത്തില്‍പ്പെട്ട പാര്‍ലമെന്റംഗത്തിന് ഗ്രാമത്തില് പ്രവേശനം നിഷേധിച്ചു. കര്‍ണാടകയിലെ ചിത്രദുര്‍ഗ മണ്ഡലത്തില് നിന്നുള്ള പാര്‍ലമെന്റംഗവും ബിജെപി നേതാവുമായ എ നാരായണസ്വാമിയെ ആണ് ഗ്രാമവാസികള് തടഞ്ഞത്. തുമകൂരു (തുംകൂര്) ജില്ലയിലെ ഗൊല്ലറഹട്ടി ഗ്രാമത്തിലാണ് സംഭവം. നാരായണ...\n‘ഒരു പൊളിറ്റിക്കല് നിര്‍വികാര്യത’ കേന്ദ്രസര്‍ക്കാരിന്റെ നേട്ടങ്ങള് എണ്ണിഎണ്ണി...\nഉപതിഞ്ഞടുപ്പ് ചൂട് തിളച്ചി മറിയുകാണ് കേരളത്തിന്റെ ഏറ്റവും വടക്കേ അറ്റത്തെ മണ്ഡലമായ മഞ്ചേശ്വരത്ത്. 2016ലെ തിരഞ്ഞെടുപ്പില് കഷ്ടിച്ച് 89 വോട്ടിന് കൈവിട്ടുപോയ മണ്ഡലം പിടിക്കാന് എന്.ഡി.എയും നിലനിറുത്താന് യു.ഡി.എഫും മൂന്നാം സ്ഥാനത്ത് നിന്നും...


ks chithra Archives - BIGNEWSLIVE | Latest Malayalam News\nHome Tag ks chithra\nTag: ks chithra\nഞങ്ങളെയും അങ്ങോട്ട് വിളിച്ചുകഴിയുമ്പോള് ഞങ്ങള് മൂന്നു പേരും വീണ്ടും ഒരുമിച്ചു ചേരും; മകള് നന്ദനയുടെ ജന്മദിനത്തില് ചിത്ര\nമകള് നന്ദനയുടെ പിറന്നാള് ദിനത്തില് ഹൃദയം നുറുങ്ങുന്ന വാക്കുകളുമായി കേരളത്തിന്റെ സ്വന്തം വാനമ്പാടി. ഫേസ്ബുക്കിലൂടെയാണ് ചിത്ര മകള് നന്ദനയുടെ പിറന്നാള് ദിനത്തില് കുറിപ്പ് പങ്കുവെച്ചത്. ഒരു ദിവസം ...\nചിത്രയെ പ്രതിശ്രുത വരൻ അടിച്ചുകൊലപ്പെടുത്തി കെട്ടിത്തൂക്കി; ആത്മഹത്യയല്ല കൊലപാതകമെന്ന് ബന്ധുക്കൾ; അന്വേഷിക്കുമെന്ന് പോലീസ്\nചെന്നൈ: പ്രശസ്ത തമിഴ് സീരിയൽ താരവും അവതാരകയുമായ ചിത്ര വിജെയുടെ മരണം തൂങ്ങിമരണമെന്ന് പോലീസിന്റെ പ്രാഥമിക നിഗമനം. പോലീസിന്റെ റിപ്പോർട്ടിനെ സാധൂകരിക്കുന്നതാണ് പോസ്റ്റ്‌മോർട്ടം ചെയ്ത ചെന്നൈ കിൽപോക് ...\n‘പ്രപഞ്ചാവസാനം വരെ അങ്ങയുടെ നിലയ്ക്കാത്ത മാസ്മരനാദവര്‍ഷത്താല് ഞങ്ങളെ ധന്യരാക്കിയാലും’; പിറന്നാള് ആശംസകള് നേര്‍ന്ന് കെഎസ് ചിത്ര\nഎണ്‍പതാം പിറന്നാള് ആഘോഷിക്കുന്ന ഗാനഗന്ധര്‍വന് കെജെ യേശുദാസിന് പിറന്നാള് ആശംസകള് നേര്‍ന്ന് മലയാളികളുടെ പ്രിയപ്പെട്ട വാനമ്പാടി കെഎസ് ചിത്ര. ഫേസ്ബുക്ക് പോസ്റ്റിലൂടെയാണ് ചിത്ര ഗാനഗന്ധര്‍വന് ആശംസകള് നേര്‍ന്നിരിക്കുന്നത്. ...\nകെഎസ് ചിത്രയ്‌ക്കൊപ്പം ‘ഒരു മുറൈ വന്ത് പാര്‍ത്തായാ’ പാടി ഞെട്ടിച്ച് അറബി; സോഷ്യല് മീഡിയയില് വൈറലായി വീഡിയോ\nമലയാളികളുടെ പ്രിയ ഗായിക കെഎസ് ചിത്രയ്‌ക്കൊപ്പം മലയാളത്തിന്റെ എവര്‍ഗ്രീന് ചിത്രമായ മണിച്ചിത്രത്താഴിലെ 'ഒരു മുറൈ വന്ത് പാര്‍ത്തായാ' എന്ന ഗാനം ആലപിച്ച അറബിയാണ് ഇപ്പോള് സോഷ്യല് മീഡിയയിലെ ...\n‘സ്വര്‍ഗത്തില് നിന്നും വന്ന ഈ മാലാഖ ഞങ്ങളുടെ ജീവിതത്തെ ഒരു മുത്തശ്ശിക്കഥയാക്കി മാറ്റി, നീയാണ് ഞങ്ങളുടെ നിധി, ഞങ്ങളുടെ ജീവിതത്തില് സംഭവിച്ച ഏറ്റവും ശുഭകാര്യം…’വിടരും മുമ്പ് കൊഴിഞ്ഞുപോയ തന്റെ പൊന്നോമനയ്ക്ക് പിറന്നാളാശംസയുമായി ചിത്ര\nനന്ദന എന്ന മകള് ചിത്രയ്ക്ക് ഇന്നും ഒരു കണ്ണീരോര്‍മ്മയാണ്. ഇന്ന് നന്ദനയുയെ പിറന്നാളാണ്. മകള്‍ക്ക് തന്റെ ഔദ്യോഗിക ഫേസ്ബുക്ക് അക്കൗണ്ടിലൂടെ പിറന്നാള് ആശംസ നേര്‍ന്നിരിക്കുകയാണ് മലയാളത്തിന്റെ വാനമ്പാടി. ...


അപകടങ്ങള് വരുത്തുന്ന വാഹനത്തിന്‍റെ പെര്‍മിറ്റും ഡ്രൈവിംഗ് ലൈസന്‍സും റദ്ദാക്കും: ഋഷിരാജ് സിംഗ്\nJune 14, 2013 കേരളം\nകോഴിക്കോട്: കഴിഞ്ഞ ദിവസം പയ്യോളിയില് ഉണ്ടായതുപോലുളള അപകടങ്ങള് വരുത്തുന്ന ഡ്രൈവര്‍മാരുടെ ലൈസന്‍സും വാഹനത്തിന്റെ പെര്‍മിറ്റും യാതൊരു ദയാദാക്ഷിണ്യവും കൂടാതെ റദ്ദാക്കാന് കര്‍ശ്ശന നിര്‍ദ്ദേശം നല്‍കിയതായി പുതുതായി ചുമതലയേറ്റ ട്രാന്‍സ്പോര്‍ട്ട് കമ്മീഷണര് ഋഷിരാജ് സിംഗ്.\nരണ്ട് അപകടങ്ങളിലായി ഏഴ് പേര് മരിച്ച പയ്യോളിയിലെ അപകട സ്ഥലങ്ങള് അദ്ദേഹം സന്ദര്‍ശിക്കുകയും വാഹനങ്ങള് പരിശോധിക്കുകയും ചെയ്തു. സുപ്രീംകോടതി നിര്‍ദ്ദേശപ്രകാരം നടപ്പാക്കിയ സ്പീഡ് ഗവേണര് അഴിച്ചുമാറ്റുകയോ കേടുവരുത്തുകയോ ചെയ്താല് വാഹനത്തിന്റെ ഫിറ്റ്നസ് സര്‍ട്ടിഫിക്കറ്റ് റദ്ദാക്കും. ലൈന് ട്രാഫിക് ഉളള സ്ഥലങ്ങളില് ജൂണ് 17 മുതല് ഒരു മാസം ഈ സംവിധാനം പാലിക്കാന് മോട്ടോര് വാഹന വകുപ്പ് ബോധവത്കരണം നടത്തും. ഇതിനുശേഷവും നിയമം ലംഘിച്ചാല് വാഹനങ്ങള്‍ക്കെതിരെ കര്‍ശ്ശന നടപടി സ്വീകരിക്കും.\nചേര്‍ത്തല മുതല് മഞ്ചേശ്വരം വരെയുളള ദേശീയപാതയില് 90 ഓളം സ്ഥലങ്ങളില് ഓവര്‍സ്പീഡ് കണ്ടെത്തുതിനും ജംഗ്ഷനുകളിലെ റെഡ് സിഗ്നല് ജമ്പ് ചെയ്യുന്ന വാഹങ്ങള് കണ്ടുപിടിക്കുതിനും സര്‍വലന്‍സ് ക്യാമറകള് സ്ഥാപിക്കാന് നടപടി തുടങ്ങിയതായി ഋഷിരാജ് സിംഗ് പറഞ്ഞു. പോലീസുമായി ചേര്‍ന്ന് മോട്ടോര് വാഹ വകുപ്പ് കോഴിക്കോട്, കണ്ണൂര് മേഖലകളില് പരിശോധന ശക്തമാക്കും. ഇന്റര്‍സെപ്റ്റര് ഉപയോഗിച്ച് അമിത വേഗത തടയും.\nവടകര, കൊയിലാണ്ടി, കോഴിക്കോട് എന്നിവിടങ്ങളിലെ മോട്ടോര് വാഹന വകുപ്പ് ഓഫീസുകള് കമ്മീഷണര് സന്ദര്‍ശിച്ചു. ബന്ധപ്പെട്ട ഉദ്യോഗസ്ഥര്‍ക്ക് അപകടം കുറക്കുന്നതിനാവശ്യമായ നടപടി സ്വീകരിക്കുതനിന് നിര്‍ദ്ദേശം നല്‍കി. ജൂലൈ ഏഴ് മുതല് കണ്ണൂരിലും ഡ്രൈവിംഗ് ടെസ്റും വാഹന പരിശോധയും കമ്പ്യൂട്ടര്‍വല്‍ക്കരിക്കും. കോഴിക്കോട്ട് ഇതിനകംതന്നെ കമ്പ്യൂട്ടറൈസ്ഡ് മോട്ടോര് ഡ്രൈവിംഗ് ടെസ്റ്റ് തുടങ്ങിയിട്ടുണ്ട്.


ചിമ്പുവിന്റെ പ്രവർത്തി തെറ്റെങ്കിൽ വിലക്ക് ഉറപ്പ്\nFriday 24 November 2017 12:11 pm IST\nചെന്നൈ: തമിഴ് യുവ നടന് ചിമ്പുവിനെ തമിഴ് സിനിമയില് നിന്ന് വിലക്കിയെന്ന് റിപ്പോര്‍ട്ടുകള്. തമിഴ് സിനിമയിലെ നിര്‍മാതാക്കളുടെ സംഘടനയായ പ്രൊഡ്യൂസേഴ്സ് കൗണ്‍സിലാണ് ചിമ്പുവിനെതിരെ നടപടിയെടുത്തിരിക്കുന്നത്.\nപ്രശ്നം ഒത്തു തീര്‍പ്പാകുന്നതുവരെ സിനിമയില് അഭിനയിക്കാന് സാധിക്കുകയില്ലെന്നും ചില തമിഴ് മാധ്യമങ്ങള് റിപ്പോര്‍ട്ട് ചെയ്തു. മാധ്യമങ്ങളോട് സംസാരിക്കുന്നതിനിടെ ചിമ്പുവിന്റെ പേരെടുത്ത് പരാമര്‍ശിക്കാതെ നിര്‍മാതാവ് ജ്ഞാനവേല് രാജ കടുത്ത ഭാഷയില് വിമര്‍ശിച്ചു.\n‘അയാള് ഒരു സിനിമയുടെ 30% മാത്രംമേ പൂര്‍ത്തിയാക്കിയിട്ടുള്ളൂ. ആകെ 29 ദിവസം മാത്രമേ സെറ്റിലെത്തിയിട്ടുള്ളൂ. എന്നിട്ടിപ്പോള് നിര്‍മാതാക്കളോട് എടുത്ത രംഗങ്ങള് വച്ച് സിനിമ ഇറക്കാന് ആവശ്യപ്പെടുകയാണ്. അതെങ്ങനെ സാധിക്കും. അയാള്‍ക്കെതിരെ നടപടി എടുത്തേ മതിയാകൂ.’എന്നാൽ സംഘടനയുടെ ഭാഗത്ത് നിന്നും ഇതുവരെ ഔദ്യോഗികമായ പ്രഖ്യാപനങ്ങള് ഒന്നും പുറത്ത് വന്നിട്ടില്ല.\nപ്രൊഡൂസേഴ്സ് കൗണ്‍സില് ചിമ്പുവിനെ വിലക്കിയത് സത്യം തന്നെയാണോ എന്ന സംശയത്തിലാണ് ആരാധകര്.


ഒരു അഡാർ ലൗ - സംവിധായകനും നിർമാതാവും തെറ്റിപ്പിരിയാൻ കാരണം പണവും പ്രിയ വാര്യരും - സംവിധായകൻ പറയുന്നത് കേൾക്കു ....EXCLUSIVE INTERVIEW !!! - metromatinee.com Lifestyle Entertainment & Sports\nഒരു അഡാർ ലൗ – സംവിധായകനും നിർമാതാവും തെറ്റിപ്പിരിയാൻ കാരണം പണവും പ്രിയ വാര്യരും – സംവിധായകൻ പറയുന്നത് കേൾക്കു ….EXCLUSIVE INTERVIEW !!!\nമലയാള സിനിമയിൽ റിലീസിന് മുൻപ് ചരിത്രം രചിച്ച സിനിമയാണ് ഒരു അഡാർ ലൗ . ഒറ്റ രാത്രികൊണ്ട് സെക്കൻഡുകൾ മാത്രമുള്ള പ്രിയ വാര്യരുടെ കണ്ണിറുക്കലിലൂടെയാണ് ചിത്രം ലോക ശ്രദ്ധ നേടിയത്. പിന്നീടങ്ങോട്ട് ലോകമെമ്പാടുമുള്ള പ്രേക്ഷകർ കാത്തിരിക്കുകയാണ് , ചിത്രത്തിന്റെ റിലീസിനായി. എന്നാൽ അപ്രതീക്ഷിതമായാണ് 30 ലക്ഷം രൂപ തന്നില് നിന്നും കൈപ്പറ്റിയിട്ടും സിനിമയുടെ ചിത്രീകരണം പൂര്‍ത്തിയാക്കാന് സംവിധായകന് ഒമർ ലുലു തയ്യാറായിട്ടില്ലെന്നു പരാതിയുമായി പ്രൊഡ്യൂസർ ഔസേപ്പച്ചൻ രംഗത്തെത്തിയത് . പ്രൊഡ്യൂസഴ്സ് അസോസിയേഷനിൽ അദ്ദേഹം പരാതിയും നൽകി. സംഭവത്തിൽ തനിക്ക് പറയാനുള്ളത് മെട്രോമാറ്റിനിയോട് സംവിധായകൻ ഒമർ ലുലു പങ്കു വയ്ക്കുന്നു .\nലോകം മുഴുവൻ കാത്തിരിക്കുന്ന ചിത്രമാണ് ഒരു അഡാർ ലൗ . എന്നാൽ ചിത്രീകരണം തുടരുന്നില്ലന്ന ആരോപണവുമായി താങ്കൾക്കെതിരെ നിർമാതാവ് തന്നെ രംഗത്ത് വന്നിരിക്കുകയാണ് . എന്താണ് ഇതിനുള്ള കാരണം ?\nസിനിമ ഇപ്പോൾ ഒരു പ്രശ്നത്തിലാണ്. നിർമാതാവ് ഔസേപ്പച്ചൻ എനിക്കെതിരെ അസോസിയേഷനിൽ ഒരു പരാതി നൽകിയിരിക്കുകയാണ്. ആദ്യ ചർച്ച 22 നു കഴിഞ്ഞു .അടുത്തത് ജൂലൈ 15 നാണ് . ചിത്രീകരണം തല്‌കാലം ഷെഡ്യൂൾ ചെയ്തിരിക്കുകയാണ്. പ്രിയ വാര്യരുടെ പ്രാധാന്യമാണ് പ്രധാന പ്രശ്നം . ബഡ്ജറ്റും കാരണമാണ്.\nബഡ്ജറ്റ് കൂടിയത് പ്രശ്നമായി ..\nസിനിമ ഇത്രയധികം ഹിറ്റായതോടെ ബഡ്‌ജറ്റ് കൂട്ടി നല്ല ക്വാളിറ്റിയിൽ ചിത്രം എടുക്കാനായിരുന്നു തീരുമാനിച്ചിരുന്നത്. ഇതൊക്കെ മുൻപ് തന്നെ പറഞ്ഞിരുന്നതാണ്. അതുപോലെ സിനിമയുടെ പ്രോഫിറ്റ് ഷെയറിനെ ചൊല്ലിയുള്ള തർക്കമാണ് ,മറ്റൊന്ന്. മുൻപ് തരാമെന്നു പറഞ്ഞിരുന്ന ഷെയർ ഇപ്പോൾ തരില്ലെന്നാണ് ഔസേപ്പച്ചൻ ഇപ്പോൾ പറയുന്നത്. പ്രൊഡ്യൂസർ അസോസിയേഷൻ പറയുന്നത് പ്രോഫിറ് ഷെയർ എന്ന സംവിധാനം ഇപ്പോൾ നിലവിലില്ലെന്നും അല്ലെങ്കിൽ എഗ്രിമെന്റ് വൈക്കണമായിരുന്നു എന്നുമാണ്. ബാക്കി കാര്യങ്ങൾ അടുത്ത മീറ്റിംഗിന് ശേഷം തീരുമാനിക്കും.\nപ്രിയ വാര്യരുടെ പ്രാധാന്യം\nസിനിമ തുടങ്ങിയ സമയത്ത് പ്രിയ വാര്യർ നായികയുടെ കൂട്ടുകാരിയായാണ് എത്തിയത്. പാട്ട് വൈറലാകും മുൻപ് പ്രിയയും റോഷനും നന്നായി ചെയ്യുന്നത് കണ്ടപ്പോൾ ആദ്യ ഷെഡ്യൂളിന് മുൻപ് തന്നെ ഇരുവർക്കും കുറച്ചും കൂടി പ്രാധാന്യം കൊടുത്തു. വൈറലായപ്പോളും അങ്ങനെയാണ് ചിന്തിച്ചത്. എന്നാൽ പ്രിയ വാര്യർക്ക് മാത്രം പ്രാധാന്യം കൊടുക്കണമെന്ന ആവശ്യം വന്നപ്പോൾ ഞാനത് പറ്റില്ലെന്ന് തീർത്തു പറഞ്ഞു.\nനായികക്കല്ല .കഥക്കാണ് മുൻ‌തൂക്കം\nസിനിമയിലെ താരങ്ങൾക്കല്ല, കഥക്കാണ് പ്രാധാന്യമെന്നു ചിന്തിക്കുന്നയാളാണ് ഞാൻ. രജനികാന്ത് അഭിനയിച്ച സിനിമയാണെങ്കിലും നല്ല കഥയാണെങ്കിലേ അത് വിജയിക്കു .കഥക്കാണ് പ്രാധാന്യം കൊടുക്കേണ്ടത്. നിലവിൽ ചർച്ചകൾ പുരോഗമിക്കുകയാണ് . അത്കൊണ്ട് സിനിമയുടെ ഷൂട്ടിങ് തത്കാലം നിർത്തി വച്ചിരിക്കുകയാണ്.\ndirector omar lulu about issue with ouseppachan valakuzhy\nസത്യങ്ങള് ഞാന് പറയാന് തുടങ്ങിയാല് ചിലരൊക്കെ വെള്ളം കുടിക്കും: തുറന്നടിച്ച് പ്രിയ വാര്യര്\nപ്രിയ വാര്യരുടെ വാക്കുകൾ കേട്ട് വിതുമ്പി കരഞ്ഞു ഒമർ ലുലു ; റോഷൻ പറഞ്ഞ കാര്യങ്ങൾ വേദനിപ്പിച്ചെന്നു നൂറിൻ !\nഅഡാര് ലവ്വിന് ശേഷം പുതിയ സിനിമയുമായി ഒമര് ലുലു എത്തുന്നു.. ചിത്രം പാത്തു വെഡ്‌സ് ഫ്രീക്കന്….\nRelated Topics:director, Omar Lulu, oru adar love, Priya Prakash Varrier, producer ousepachan valakuzhy\nരണ്ടാമൂഴത്തിന് വേണ്ടി പാലക്കാട് – കോയമ്പത്തൂര് റൂട്ടില് 1000 ഏക്കറില് ബ്രഹ്മാണ്ഡ സെറ്റൊരുങ്ങുന്നു.\nചേട്ടനും അനിയനുമൊപ്പം വീണ്ടും ഗോലി സോഡ 2വിൽ – വിജയ് മിൽട്ടൺ ,ഭരത് സീനി ,സുഭിക്ഷ കൂട്ടുകെട്ട് ഹിറ്റിലേക്ക് …


ധോണി വിരമിച്ചുവെന്ന് അഭ്യൂഹം; വാര്‍ത്തകകളോട് രൂക്ഷമായി പ്രതികരിച്ച് സാക്ഷി | sakshi dhoni replays to dhoni retired news\nRanchi, First Published 28, May 2020, 3:47 PM\nവെറ്ററന് വിക്കറ്റ് കീപ്പര് എം എസ് ധോണി വിരമിച്ചുവെന്ന വാര്‍ത്തകളോട് രൂക്ഷമായി പ്രതികരിച്ച് ഭാര്യ സാക്ഷി. കഴിഞ്ഞ ദിവസം ട്വിറ്ററിലാണ് ധോണി റിട്ടയേഴ്സ് എന്ന ഹാഷ് ടാഗ് വൈറലായി മാറിയിരുന്നു.\nറാഞ്ചി: വെറ്ററന് വിക്കറ്റ് കീപ്പര് എം എസ് ധോണി വിരമിച്ചുവെന്ന വാര്‍ത്തകളോട് രൂക്ഷമായി പ്രതികരിച്ച് ഭാര്യ സാക്ഷി. കഴിഞ്ഞ ദിവസം ട്വിറ്ററിലാണ് ധോണി റിട്ടയേഴ്സ് എന്ന ഹാഷ് ടാഗ് വൈറലായി മാറിയിരുന്നു. പത്ത് മാസമായി ക്രിക്കറ്റില് നിന്ന് വിട്ടുനില്‍ക്കുകയാണ് ധോണി. പലരും ഈ ഹാഷ് ടാഗ് വിശ്വസിക്കുകയും ചെയ്തു.\nഇതിന് പിന്നാലെയാണ് സാക്ഷി രൂക്ഷമായ ഭാഷയില് പ്രതികരിച്ചത്. ലോക്ക്ഡൗണ് ആളുകളുടെ മനോനില തെറ്റിച്ചിരിക്കുന്നുവെന്നാണ് സാക്ഷി പറഞ്ഞത്. പിന്നാലെ ആ ട്വീറ്റ് ഒഴിവാക്കുകയും ചെയ്തു. സാക്ഷിയുടെ ട്വീറ്റ് ഇങ്ങനെ... ''ഇവയെല്ലാം അഭ്യൂഹങ്ങള് മാത്രമാണ് ! ലോക്ക്ഡൗണ് ആളുകളുടെ മനോനില തെറ്റിച്ചിരിക്കുന്നു എനിക്കു മനസ്സിലാക്കാന് കഴിയും!'' സാക്ഷി കുറിച്ചിട്ടു.\nഐപിഎല്ലില് ചെന്നൈ സൂപ്പര് കിങ്സിനൊപ്പം കളിക്കളത്തിലേക്കു മടങ്ങിവരാന് അദ്ദേഹം തയ്യാറെടുക്കവെയാണ് കൊറോണവൈറസ് മഹാമാരിയെ തുടര്‍ന്ന് ടൂര്‍ണമെന്റ് അനിശ്ചിതമായി മാറ്റിയത്. ധോണിയുടെ അന്താരാഷ്ട്ര ക്രിക്കറ്റിലെ ഭാവിയെക്കുറിച്ച് ഐപിഎല്ലില് ചെന്നൈ സൂപ്പര് കിങ്സിലെ സഹതാരമായ ഹര്‍ഭജന് സിങ് നേരത്തേ പ്രതികരിച്ചിരുന്നു.\nഇന്ത്യക്കു വേണ്ടി ഒരുപാട് കളിച്ചു കഴിഞ്ഞു. അതിനാല് തന്നെ വീണ്ടും ദേശീയ ടീമിനായി കളിക്കാന് ധോണി ആഗ്രഹിക്കുന്നുണ്ടാവില്ലെന്നാണ് തനിക്കു തോന്നുന്നതെന്നും ഹര്‍ഭജന് പറഞ്ഞിരുന്നു.\nLast Updated 28, May 2020, 3:49 PM


സൈന്യത്തിലെ പീഡനം വെളിപ്പെടുത്തിയ മലയാളി ജവാന്റെ മൃതദേഹം നാട്ടിലെത്തിച്ചു | Kairali News | kairalinewsonline.com\nസൈന്യത്തിലെ പീഡനം വെളിപ്പെടുത്തിയ മലയാളി ജവാന്റെ മൃതദേഹം നാട്ടിലെത്തിച്ചു; മൃതദേഹം വീണ്ടും പോസ്റ്റ്‌മോർട്ടം ചെയ്യാൻ ഉത്തരവ്; നടപടി ബന്ധുക്കളുടെ ആവശ്യത്തെ തുടർന്ന്\nതിരുവനന്തപുരം: സൈന്യത്തിലെ പീഡനം ആരോപിച്ച് പിന്നീട് കാണാതാകുകയും മരിച്ച നിലയിൽ നാസിക്കിൽ കണ്ടെത്തുകയും ചെയ്ത മലയാളി ജവാന്റെ മൃതദേഹം നാട്ടിൽ എത്തിച്ചു. അൽപസമയം മുമ്പ് നാവികസേനയുടെ വിമാനത്താവളത്തിലാണ് മൃതദേഹം എത്തിച്ചത്. ബന്ധുക്കൾ തിരുവനന്തപുരത്തെത്തി മൃതദേഹം ഏറ്റുവാങ്ങി. മൃതദേഹം വീണ്ടും പോസ്റ്റ്‌മോർട്ടം ചെയ്യാൻ ഉത്തരവിട്ടിട്ടുണ്ട്. തിരുവനന്തപുരം മെഡിക്കൽ കോളജിലാണ് റീ പോസ്റ്റ്‌മോർട്ടം നടക്കുക. ബന്ധുക്കളുടെ ആവശ്യപ്രകാരമാണ് റീ പോസ്റ്റുമോർട്ടത്തിനു ജില്ലാ കളക്ടർ ഉത്തരവിട്ടത്. കഴിഞ്ഞ ദിവസമാണ് മലയാളി ജവാൻ റോയ് മാത്യുവിന്റെ മൃതദേഹം നാസിക്കിൽ കണ്ടെത്തിയത്.\nറോയ് മാത്യുവിന്റെ ഡയറി നാസിക്കിൽ നിന്നു കണ്ടെത്തിയിരുന്നു. കോർട്ട് മാർഷ്യലിനു വിധേയനാകുന്നതിനേക്കാൾ ഭേദം മരണമാണെന്നാണ് ഡയറിയിൽ കുറിച്ചിരുന്നത്. ഭാര്യയോടും മറ്റു കുടുംബാംഗങ്ങളോടും മാപ്പപേക്ഷിക്കുകയും ചെയ്തിട്ടുണ്ട് ഡയറിയിലെ കുറിപ്പിൽ. സൈനികന്റെ ആത്മഹത്യാകുറിപ്പാണ് ഇതെന്നാണ് പൊലീസ് കരുതുന്നത്. റോയ് മാത്യുവിന്റെ മരണവുമായി ബന്ധപ്പെട്ട് നാസിക്കിലെ അദ്ദേഹത്തിന്റെ യൂണിറ്റിലുണ്ടായിരുന്ന മറ്റു സൈനികരെ പൊലീസ് ചോദ്യം ചെയ്യുന്നുണ്ട്. ഒളികാമറ ഓപ്പറേഷനിലൂടെ റോയ് മാത്യുവിന്റെ വാക്കുകൾ വെളിച്ചത്ത് കൊണ്ടുവന്ന മാധ്യമപ്രവർത്തകനെയും പൊലീസ് ചോദ്യം ചെയ്‌തേക്കും. റോയിയുടെ ഭാര്യ ഫിനിയുടെ മൊഴിയും പൊലീസ് രേഖപ്പെടുത്തും.\nഅവസാനമായി റോയ് ഫോൺ ചെയ്തപ്പോൾ എന്താണ് പറഞ്ഞതെന്നാണ് ഫിനിയിൽ നിന്നു വിവരം തേടുക. അവസാനമായി ഭാര്യ ഫിനിയെ വിളിച്ച റോയ് കരയുകയായിരുന്നെന്നു റിപ്പോർട്ടുണ്ട്. ഇതോടൊപ്പം ക്ഷമ ചോദിച്ച് കേണലിന് ഒരു സന്ദേശവും റോയ് അയച്ചിരുന്നു. റോയിയുടെ ശരീരത്തിൽ പുറമേ മുറിവുകൾ ഒന്നും ഇല്ലെന്നാണ് പോസ്റ്റ്‌മോർട്ടം റിപ്പോർട്ടിൽ പറയുന്നത്. എന്നാൽ, മരണത്തിൽ അസ്വാഭാവികതയുണ്ടെന്നു ആരോപിച്ച് ബന്ധുക്കൾ രംഗത്തെത്തി. ആത്മഹത്യ സംബന്ധിച്ച് പൊലീസ് അന്വേഷണം ആരംഭിച്ചിട്ടുണ്ട്. ഒപ്പം, നിലവിലെ ആരോപണങ്ങളുടെ അടിസ്ഥാനത്തിൽ മറ്റു കേസ് എടുക്കുന്നത് സംബന്ധിച്ച് നിയമോപദേശം തേടുന്നുമുണ്ട്.\nകരസേനയിൽ തൊഴിൽ പീഡനമുണ്ടെന്ന് ആരോപിച്ച റോയ് മാത്യുവിനെ കഴിഞ്ഞ ദിവസമാണ് മരിച്ച നിലയിൽ കണ്ടെത്തിയത്. നാസിക്കിന് സമീപത്തെ ഒരു തീർത്ഥാടന കേന്ദ്രത്തിൽ നിന്നാണ് റോയ് മാത്യുവിന്റെ മൃതദേഹം കണ്ടെത്തിയത്. മേലുദ്യോഗസ്ഥർ സൈനികരെ പീഡിപ്പിക്കുന്നെന്ന ആരോപണം ഉന്നയിച്ചതിന് പിന്നാലെ റോയ് മാത്യുവിനെ കാണാതായിരുന്നു. ഉദ്യോഗസ്ഥർ സൈനികരെ പീഡിപ്പിക്കുന്നെന്ന വാർത്തകൾ പ്രദേശിക ചാനൽ വഴിയാണ് പുറത്തുവന്നത്. ആ റിപ്പോർട്ടിൽ റോയ് മാത്യുവും സംസാരിക്കുന്ന ദൃശ്യങ്ങളുണ്ടായിരുന്നു.\nവീടുപണിക്ക് മുതൽ ഷൂ പോളിഷ് ചെയ്യാൻ വരെ ഉയർന്ന ഉദ്ദ്യോഗസ്ഥർ സൈനികരെയാണ് ഉപയോഗിക്കുന്നതെന്ന് റിപ്പോർട്ടിൽ പറഞ്ഞിരുന്നു. ഇതിന് ശേഷം സൈനികർക്ക് നേരെ ഉദ്യോഗസ്ഥർ പ്രതികാരനടപടികൾ സ്വീകരിക്കുകയായിരുന്നെന്നാണ് ആരോപണം. റോയിയുടെ വിവരങ്ങളൊന്നും ലഭിക്കാതെയായതോടെ ബന്ധുക്കൾ സൈനിക ഉദ്യോഗസ്ഥരിലൂടെ ബന്ധപ്പെടാൻ ശ്രമിച്ചെങ്കിലും നടന്നില്ല. തുടർന്ന് റോയ് മാത്യുവിനെ മേലുദ്യോഗസ്ഥർ തടവിലാക്കിയെന്നാരോപിച്ച് ബന്ധുക്കൾ മുഖ്യമന്ത്രി അടക്കമുള്ളവർക്ക് പരാതി നൽകിയിരുന്നു.\nTags: Army JawanDeadbodydeathkollamMalayali JawanNashikRe PostmortemWork Space Assualt


കൊല്ലത്ത് ആരോഗ്യ പ്രവര്‍ത്തകക്ക് കോവിഡ്: ജയലാല് എം.എൽ.എ ഉള്‍പ്പെടെ നിരീക്ഷണത്തില്\n130 പേരെ നിരീക്ഷണത്തിലാക്കി.\n18 May, 2020 at 04:31 AM\nകൊല്ലത്തെ ആരോഗ്യ പ്രവര്‍ത്തകക്ക് കോവിഡ് ബാധിച്ചതിന്റെ ഉറവിടം കണ്ടെത്താനാകാതെ ആരോഗ്യ വകുപ്പ്. ചാത്തന്നൂർ എം.എൽ.എ ജി.എസ് ജയലാല് അടക്കമുളള ജനപ്രതിനിധികള് നിരീക്ഷണത്തിലാണ്. ആരോഗ്യ പ്രവര്‍ത്തകയുമായി സമ്പര്‍ക്കം പുലര്‍ത്തിയ ഡോക്ടർമാര് അടക്കമുള്ള ആരോഗ്യ പ്രവർത്തകരെയും നിരീക്ഷണത്തിലാക്കി.\nകല്ലുവാതുക്കൽ സ്വദേശിനിയായ ആരോഗ്യ പ്രവർത്തകയ്ക്കാണ് രോഗബാധയുണ്ടായത്. ഇവരുമായി സമ്പർക്കത്തിലേർപ്പെട്ട 130 പേരെ നിരീക്ഷണത്തിലാക്കി. ആരോഗ്യപ്രവർത്തകയും ഇത്തിക്കര ബ്ലോക്ക് പഞ്ചായത്ത് അംഗവുമാണ് യുവതി. പ്രാഥമിക സമ്പർക്ക പട്ടികയിലുള്ള 40 പേരുടെ സ്രവം പരിശോധനക്കയച്ചു.\nഈ മാസം ഒന്നാം തിയ്യതി മുതൽ കോവിഡ് പ്രതിരോധ പ്രവർത്തനങ്ങളുടെ ഭാഗമായി ഇവർ വിവിധ വീടുകൾ സന്ദർശിച്ചിരുന്നു. രോഗബാധ അവിടെ നിന്നാകാമെന്നാണ് സംശയം. ഇവരുടെ റൂട്ട്മാപ്പ് ജില്ലാഭരണകൂടം പുറത്തിറക്കി.\nആരോഗ്യപ്രവർത്തകയ്ക്ക് രോഗം ബാധിച്ചതോടെ ചാത്തന്നൂർ, കല്ലുവാതുക്കൽ പ്രദേശങ്ങളിൽ ജില്ലാഭരണകൂടം അതീവ ജാഗ്രതാ നിർദേശം നൽകിയിട്ടുണ്ട്. ഇത്തിക്കര ബ്ലോക്ക് പഞ്ചായത്ത് ഓഫീസും പാരിപ്പളളി പ്രാഥമിക ആരോഗ്യകേന്ദ്രവും അടച്ചു.\nകൊല്ലം ജില്ലക്കാരായ രണ്ട് പേരാണ് നിലവിൽ രോഗം ബാധിച്ച് ചികിത്സയിലുള്ളത്. വിദേശത്ത് നിന്ന് എത്തിയ ഒരാൾ എറണാകുളത്ത് ചികിത്സയിലാണ്. ജില്ലയിൽ ഇതുവരെ 20 പേർക്കാണ് രോഗം ബാധിച്ചത്.


Malappuram covid updates | മലപ്പുറത്ത് കോവിഡ് കേസുകൾ ആയിരം കടന്നു; ഇന്ന് രണ്ടുമരണം കൂടി; 1040 പേർക്ക് രോഗം സ്ഥിരീകരിച്ചതിൽ 970 പേർക്കും നേരിട്ടുള്ള സമ്പർക്കത്തിലൂടെ ; ജില്ലയിൽ സ്ഥിതി ആശങ്കാജനകമെന്നും ആരോഗ്യജാഗ്രത പാലിക്കുന്നതിൽ അലംഭാവം അരുതെന്നും കളക്ടറും ഡിഎംഒയും - MarunadanMalayalee.com\nSeptember 29, 202009:51 PM IST Permalink\nമലപ്പുറം: മലപ്പുറം തീരദേശമായ താനൂർ മേഖലയിൽ ഇന്ന് രണ്ടുപേർ കോവിഡ് ബാധിച്ചു മരിച്ചു.ഇന്ന് മാത്രം മലപ്പുറത്ത് കോവിഡ് റിപ്പോർട്ട്ചെയ്തത് 1,040 പേർക്കും. മലപ്പുറം ജില്ലയിൽ സ്ഥിതി ആശങ്കാജനകമെന്ന് കലക്ടറും ഡി.എം.ഒയും. താനൂർ പുതിയ കടപ്പുറത്തെ മത്സ്യ ത്തൊഴിലാളിയായ കാമ്പ്രത്ത് മൊയ്തീൻകോയ(71), താനാളൂർ എസ്.വൈ.എസ് യൂണിറ്റ് പ്രസിഡന്റ് വി ടി.എം- അഷ്റഫി തങ്ങൾ (50) എന്നിവരാണ് കോവിഡ് ബാധിച്ചു മരിച്ചത്.\nകോഴിക്കോട് മെഡി.കോളജ് ആശുപത്രിയിൽവച്ചാണ് മൊയ്തീൻകോയ മരിച്ചത്.ഭാര്യ. കുഞ്ഞിമോൾ. മക്കൾ. സെയ്തലവി, റഷീദ്, സൽമ, ജബ്ബാർ, സാബിറ, സക്കീന, ഉബൈദ്, ബുഷറ. മരുമക്കൾ. ആലിക്കോയ, സലാം ,അസ്‌കർ, സെയ്ഫർ ,നസീറ, ആരിഫ, സുഹാന, ഉദൈഫ . ഖബറടക്കം കോവിഡ് മാനദണ്ഡ പ്രകാരം കാളാട് ജുമാഅത്ത് പള്ളിയിൽ നടന്നു.\nഎസ്.വൈ.എസ് താനാളൂർ യൂണിറ്റ് പ്രസിഡന്റും എസ്.എം.എ താനാളൂർ റീജ്യണൽ പ്രസിഡന്റും ബയാനുൽ ഹുദാ സുന്നി മദ്രസ ശാന്തിനഗർ പ്രസിഡന്റുമായിരുന്നു മരച്ച സയ്യിദ് വി ടി.എം- അഷ്റഫി തങ്ങൾ? ഭാര്യ ശരീഫബീവി, മക്കൾ :സയ്യിദ് ഹാമിദ് അദ്നാൻ (മഴവിൽ ക്ലബ് പ്രസിഡന്റ്, എം.ഇ.ടി.തിരൂർ സെൻട്രൽ സ്‌കൂൾ), സയ്യിദ് മുഹമ്മദ് ഇഹ്സാൻ ,പിതാവ് ആറ്റകോയ തങ്ങൾ മാതാവ് സൈനബ ബീവി,\n1040 പേർക്ക് രോഗബാധ\n1,040 പേർക്കാണ് ഇന്ന് രോഗബാധ സ്ഥിരീകരിച്ചതെന്ന് ജില്ലാ കലക്ടർ കെ. ഗോപാലകൃഷ്ണൻ അറിയിച്ചു. ഇക്കഴിഞ്ഞ ദിവസങ്ങളിൽ രോഗബാധിതരുടെ എണ്ണത്തിലുണ്ടായ ക്രമാതീതമായ വർധനവിന് തുടർച്ചയായാണ് പ്രതിദിന രോഗബാധിതർ 1,000 കവിഞ്ഞത്. ആശങ്കാജനകമായ സ്ഥിതിവിശേഷമാണ് ജില്ലയിലേത്. ജില്ലാ ഭരണകൂടത്തിന്റെ നേതൃത്വത്തിൽ ആരോഗ്യ വകുപ്പും ഇതര സർക്കാർ വകുപ്പുകളും ചേർന്ന് നടത്തുന്ന രോഗ പ്രതിരോധ പ്രവർത്തനങ്ങളുമായി പൊതുജനങ്ങൾ പൂർണ്ണമായും സഹകരിക്കണമെന്നും ജില്ലാ കലക്ടർ അഭ്യർത്ഥിച്ചു.\nഇന്നും രോഗം സ്ഥിരീകരിച്ചവരിൽ സമ്പർക്കത്തിലൂടെ വൈറസ് ബാധിതരാണ് കൂടുതൽ. 970 പേർക്കാണ് നേരിട്ടുള്ള സമ്പർക്കത്തിലൂടെ വൈറസ് ബാധുണ്ടായത്. ഉറവിടമറിയാതെ 54 പേർക്കും നാല് ആരോഗ്യ പ്രവർത്തകർക്കും കോവിഡ് 19 സ്ഥിരീകരിച്ചു. രോഗബാധിതരായവരിൽ അഞ്ച് പേർ ഇതര സംസ്ഥാനങ്ങളിൽ നിന്നെത്തിയവരും ഏഴ് പേർ വിദേശ രാജ്യങ്ങളിൽ നിന്നെത്തിയവരുമാണ്. അതേസമയം 525 പേർ വിദഗ്ധ ചികിത്സക്ക് ശേഷം ജില്ലയിൽ ഇന്ന് രോഗമുക്തരായി. ഇതുവരെ 16,006 പേരാണ് വിദഗ്ധ ചികിത്സക്ക് ശേഷം ജില്ലയിൽ രോഗമുക്തരായി വീടുകളിലേക്ക് മടങ്ങിയത്.\nആരോഗ്യജാഗ്രതാ നിർദ്ദേശം കർശനമായി പാലിക്കണം\nകോവിഡ് 19 ബാധിതരുടെ എണ്ണം അനുദിനം വർധിക്കുന്ന സാഹചര്യത്തിൽ ആരോഗ്യ ജാഗ്രതാ നിർദ്ദേശങ്ങൾ കർശനമായി പാലിക്കണമെന്ന് ആവർത്തിച്ച് അഭ്യർത്ഥിച്ച് ജില്ലാ കലക്ടർ കെ. ഗോപാലകൃഷ്ണൻ. വൈറസ് ബാധിതരുടെ എണ്ണത്തിൽ ക്രമാതീതമായ വർധനവാണ് കഴിഞ്ഞ ദിവസങ്ങളിൽ ഉണ്ടായിരുന്നത്. സെപ്റ്റംബർ 28ന് രോഗബാധിതരുടെ എണ്ണം അൽപം കുറഞ്ഞെങ്കിലും ഇന്ന് പ്രതിദിന രോഗബാധിതരുടെ എണ്ണം ആയിരം കവിയുകയായിരുന്നു. 1,040 പേർക്ക് ഒരു ദിവസം രോഗബാധ സ്ഥിരീകരിക്കുന്നു എന്നത് ആശങ്കാജനകമായ സ്ഥിതിയാണ്. കോവിഡ് പ്രതിരോധ പ്രവർത്തനങ്ങളിൽ പൊതുജന സഹകരണം കൂടുതൽ ഉറപ്പാക്കേണ്ട സാഹചര്യമാണ് നിലവിലുള്ളത്.\nജില്ലയിൽ ആദ്യമായാണ് രോഗബാധിതരുടെ എണ്ണം ആയിരം കടക്കുന്നത്. സർക്കാർ നിർദ്ദേശ പ്രകാരം ജില്ലാ ഭരണകൂടവും ആരോഗ്യ വകുപ്പും ഇതര വകുപ്പുകളുമായി ചേർന്ന് നടത്തുന്ന പ്രതിരോധ പ്രവർത്തനങ്ങൾ ഊർജിതമായി നടക്കുമ്പോഴും ആരോഗ്യ ജാഗ്രത പാലിക്കുന്നതിലെ അലംഭാവമാണ് രോഗബാധിതർ വൻതോതിൽ വർധിക്കാൻ കാരണമായിരിക്കുന്നതെന്നാണ് വിലയിരുത്തുന്നത്. ഈ സാഹചര്യത്തിൽ രോഗപ്രതിരോധത്തിനായുള്ള നിർദ്ദേശങ്ങൾ പാലിക്കുന്നതിൽ യാതൊരു വിട്ടുവീഴ്ചകളും അനുവദിക്കില്ല. കോവിഡ് പ്രതിരോധ പ്രവർത്തനങ്ങൾ ശക്തമായി തുടരുന്നതിനിടെ നിയന്ത്രണങ്ങളിൽ നൽകുന്ന ഇളവുകൾ യാതൊരു കാരണവശാലും ദുരുപയോഗം ചെയ്യാൻ പാടില്ല.\nപൊതുജനാരോഗ്യ സംരക്ഷണം സാമൂഹ്യ ഉത്തരവാദിത്തമാണെന്ന് തിരിച്ചറിഞ്ഞുള്ള ജനകീയ ഇടപെടലാണ് ആവശ്യം. വിവാഹം, മരണാനന്തര ചടങ്ങുകൾ, മറ്റ് പൊതു പരിപാടികൾ തുടങ്ങിയവയിൽ നിശ്ചിത എണ്ണത്തിൽ കൂടുതൽ പേർ പങ്കെടുക്കുന്നത് അനുവദിക്കില്ല. ഇക്കാര്യത്തിൽ നിരീക്ഷണം ശക്തമാക്കിയിട്ടുണ്ട്. ജനപങ്കാളിത്തത്തോടെ കോവിഡ് വ്യാപനം കുറക്കാനാകുമെന്നും ജില്ലാ ഭരണകൂടത്തിന്റെ നേതൃത്വത്തിൽ ആരോഗ്യ വകുപ്പും ഇതര സർക്കാർ വകുപ്പുകളും ചേർന്ന് നടത്തുന്ന രോഗ പ്രതിരോധ പ്രവർത്തനങ്ങളുമായി പൊതുജനങ്ങൾ പൂർണ്ണമായും സഹകരിക്കണമെന്നും ജില്ലാ കലക്ടർ അഭ്യർത്ഥിച്ചു.\nകോവിഡ് 19 വ്യാപനം ക്രമാതീതമായി വർധിക്കുമ്പോൾ സ്വയമുള്ള പ്രതിരോധമാണ് ഉറപ്പാക്കേണ്ടതെന്ന് ജില്ലാ മെഡിക്കൽ ഓഫീസർ ഡോ. കെ. സക്കീന. ആരോഗ്യ ജാഗ്രത ഉറപ്പാക്കി മാത്രമെ നിലവിലെ അവസ്ഥ മറികടക്കാനാകൂ. ഇക്കാര്യങ്ങൾ പൊതുജനങ്ങൾ തിരിച്ചറിയണം. പ്രതിദിന രോഗികളുടെ എണ്ണം ആയിരം പിന്നിടുന്ന സാഹചര്യത്തിൽ അതീവ ശ്രദ്ധയാണ് വേണ്ടത്. ചെറിയ വീഴ്ചകൾ പോലും വലിയ വിപത്തിന് കാരണമാകുമെന്ന് തിരിച്ചറിയണമെന്നും ജില്ലാ മെഡിക്കൽ ഓഫീസർ ഓർമ്മിപ്പിച്ചു.\nപൊതു സമ്പർക്കത്തിലൂടെയുള്ള രോഗബാധ തടയാൻ ജനകീയമായ ഇടപെടലാണ് വേണ്ടത്. വീടുകളിലുൾപ്പെടെ നേരിട്ട് ഇടപഴകുന്നവരുടെ ആരോഗ്യ സുരക്ഷ ഉറപ്പാക്കേണ്ട ഉത്തരവാദിത്തം സ്വയം ഏറ്റെടുക്കേണ്ട സാഹചര്യമാണ് ഇപ്പോഴുള്ളത്. അത്യാവശ്യങ്ങൾക്ക് മാത്രമാണ് വീടുകളിൽ നിന്ന് പുറത്തിറങ്ങേണ്ടത്. പുറത്തിറങ്ങുന്നവർ കൃത്യമായ സാമൂഹ്യ അകലവും ശരിയായ രീതിയിലുള്ള മാസ്‌കിന്റെ ഉപയോഗവും ഉറപ്പാക്കണം. കൈകൾ സോപ്പും വെള്ളവും ഉപയോഗിച്ചോ, സാനിറ്റൈസർ ഉപയോഗിച്ചോ ശാസ്ത്രീയമായ രീതിയിൽ ഇടക്കിടെ വൃത്തിയാക്കണം. വീട്ടിൽ തിരിച്ചെത്തിയ ശേഷം ശാരീരിക ശുചിത്വവും ഉറപ്പാക്കണം.\nമുതിർന്ന പൗരന്മാർ, കുട്ടികൾ, ഗർഭിണികൾ, മാറാരോഗികൾ എന്നിവർ വൈറസ് ബാധിതരാകുകയാണെങ്കിൽ ആരോഗ്യസ്ഥിതി ഗുരുതരമാകാനുള്ള സാധ്യത കൂടുകലാണ്. ഈ വിഭാഗത്തിലുള്ളവരുമായി പുറത്തുനിന്നുള്ളവരാരും നേരിട്ട് സമ്പർക്കം പുലർത്തരുത്. വീടുകളിൽ നിരീക്ഷണത്തിലുള്ളവർ യാതൊരു കാരണവശാലും പൊതുസമ്പർക്കത്തിലേർപ്പെടാതെ റൂം ക്വാറന്റൈൻ നിർദ്ദേശങ്ങൾ പൂർണ്ണമായും പാലിക്കണം. ഏതെങ്കിലും വിധത്തിലുള്ള ആരോഗ്യ പ്രശ്‌നങ്ങളുണ്ടായാൽ അടുത്തുള്ള ആരോഗ്യ കേന്ദ്രം, ജില്ലാതല കൺട്രോൾ സെൽ, ആരോഗ്യ പ്രവർത്തകർ എന്നിവരുമായി ഫോണിൽ ബന്ധപ്പെടണം. ലഭിക്കുന്ന നിർദ്ദേശങ്ങൾ പൂർണ്ണമായി പാലിക്കുകയും വേണം.\nരോഗം സ്ഥിരീകരിച്ചവരുമായി ഏതെങ്കിലും വിധത്തിൽ സമ്പർക്കമുണ്ടായിട്ടുള്ളവർ വീടുകളിൽ പ്രത്യേക മുറികളിൽ നിരീക്ഷണത്തിൽ കഴിയണമെന്നും ജില്ലാ മെഡിക്കൽ ഓഫീസർ അറിയിച്ചു. ഈ വിവരം ആരോഗ്യ പ്രവർത്തകരെ അറിയിക്കണം. ആരോഗ്യ പ്രശ്‌നങ്ങളുണ്ടായാൽ ഒരു കാരണവശാലും നേരിട്ട് ആശുപത്രികളിൽ പോകരുത്. ജില്ലാതല കൺട്രോൾ സെല്ലിൽ വിളിച്ച് ലഭിക്കുന്ന നിർദ്ദേശങ്ങൾ പൂർണമായും പാലിക്കണമെന്നും ജില്ലാ മെഡിക്കൽ ഓഫീസർ ആവർത്തിച്ച് അഭ്യർത്ഥിച്ചു. ജില്ലാതല കൺട്രോൾ സെൽ നമ്പറുകൾ: 0483 2737858, 2737857, 2733251, 2733252, 2733253.


സുചിത്ര സെന് അന്തരിച്ചു - India News 24\nകൊല്‍ക്കത്ത:പ്രശസ്ത ബംഗാളി നടി സുചിത്ര സെന് അന്തരിച്ചു. ഹൃദയാഘാതത്തെ തുടര്‍ന്ന് കൊല്‍ക്കത്തയിലെ സ്വകാര്യ നഴ്‌സിങ് ഹോമില് ചികിത്സയില് കഴിയവേ ആയിരുന്നു അന്ത്യം. ഏറെ നാളായി ഗുരുതരാവസ്ഥയില് കഴിയുകയായിരുന്ന സുചിത്ര സെന് വെന്റിലേറ്ററിന്റെ സഹായത്തോടെയായിരുന്നു ജീവന് നിലനിര്‍ത്തിയിരുന്നത്.\n1963 ല് മോസ്‌കോ ഫിലിം ഫെസ്റ്റിവലില് അന്താരാഷ്ട്രതലത്തില് മികച്ച നടിക്കുള്ള അവാര്‍ഡ് സപ്തതി എന്ന ചിത്രത്തിനു കരസ്ഥമാക്കി. ദേവദാസ് എന്ന വിഖ്യാത ഹിന്ദി ചിത്രത്തിലൂടെയാണ് സുചിത്ര സെന് അഖിലേന്ത്യ പ്രശസ്തി നേടിയത്.ശാപ്മോചന്, ആനന്ദി, സാത് പാകെ ബാന്ദ, അഗ്നി പരീക്ഷ, സപ്തതി, ദീപ് ജലേ ജെയ് ,ഹരാനോ സുര് എന്നിവ വിശ്രുത ചിത്രങ്ങളാണ്. പ്രശസ്ത ചലച്ചിത്ര താരം മൂണ് മൂണ് സെന് മകളാണ്. റിയാ സെന്, റെയ്മ സെന് എന്നിവര് പേരക്കുട്ടികളാണ്. 1931 ഏപ്രില്6നു ജനിച്ച സുചിത്രസെന് ചലച്ചിത്ര ജീവിതം ആരംഭിച്ചത് 1953 ലാണ്. 1979 വരെ സജീവ സിനിമാ ജീവിതം തുടര്‍ന്നു. 1972 ല് രാഷ്ട്രം പത്മശ്രീ പുരസ്കാരം നല്‍കി സുചിത്ര സെന്നിനെ ആദരിച്ചു. 2012 ല് ബംഗ ബിബൂഷണ് പുരസ്‌കാരം നേടി.


ചൈനീസ് പ്രസിഡന്റിനെതിരെ ആഞ്ഞടിച്ചു നിക്കിഹേലി | Citi news live\nHome International ചൈനീസ് പ്രസിഡന്റിനെതിരെ ആഞ്ഞടിച്ചു നിക്കിഹേലി\nചൈനീസ് പ്രസിഡന്റിനെതിരെ ആഞ്ഞടിച്ചു നിക്കിഹേലി\nവാഷിംഗ്ടണ്: ചൈനീസ് പ്രസിഡന്റ് ഷീ ജിന്‍പിങിനെതിരെ ഐക്യരാഷ്ട്രസഭയിലെ മുന് യുഎസ് അംബാസഡര് നിക്കി ഹേലി..ജൂലൈ 28 ചൊവാഴ്ച ഫോക്സ് ന്യൂസിന് നൽകിയ ഒരു അഭിമുഖത്തിലാണ് നിക്കി ഹേലി.പ്രസിഡന്റിനെതിരെ ആഞ്ഞടിച്ചത്\nപ്രസിഡന്റ് ഷീ ജിന്‍പിങ്ങിന്റെ നേതൃത്വത്തിലുള്ള ചൈന കൂടുതല് ആക്രമണാത്മകവും വിഡ്ഢികളെപ്പോലെയും ആയിത്തീര്‍ന്നിട്ടുണ്ടെന്ന് നിക്കി ഹേലി പറഞ്ഞു.\nഅത്തരമൊരു പെരുമാറ്റം ദീര്‍ഘകാലം നീണ്ടുനില്‍ക്കാന് സാധ്യതയില്ലെന്നും അവര് പറഞ്ഞു.\n‘ഒരിക്കല് പ്രസിഡന്റ് ഷീ സ്വയം രാജാവെന്ന് വിശേഷിപ്പിച്ചപ്പോള്, അവര് വളരെ ആക്രമണകാരികളായിത്തീര്‍ന്നു. അവര് വളരെ വിഡ്ഢികളായിത്തീര്‍ന്നു. രാജ്യങ്ങളുടെ മുഖത്തേക്കവര് വിരല് ചൂണ്ടാന് തുടങ്ങി. നിങ്ങള് ഞങ്ങള്‍ക്ക് വോട്ട് ചെയ്യുന്നതായിരിക്കും നല്ലതെന്ന് പറയാന് തുടങ്ങി. സ്ഥാനമാനങ്ങള്‍ക്ക് വേണ്ടി അവര് യു.എന്നില് ആക്രമണ സ്വഭാവം കാണിച്ചു തുടങ്ങി,” ഐക്യരാഷ്ട്രസഭയിലെ മുന് യു.എസ് അംബാസഡറായിരുന്ന നിക്കി ആരോപിച്ചു.\nചൈന കൂടുതല് ആക്രമണാത്മകമായി വളരുകയാണെന്നും നിക്കി പറഞ്ഞു.”എന്നാല് ഇത് നിലനില്‍ക്കില്ല. നിങ്ങള്‍ക്കറിയാമോ, ഏതൊരു രാജ്യമാണോ തങ്ങളുടെ ജനങ്ങളെ സ്വതന്ത്രരാക്കാന് അനുവദിക്കാത്തത്, അവിടെ വിപ്ലവും ഉണ്ടാകുന്ന ഒരു കാലമുണ്ടാകും,” അവര് പറഞ്ഞു.\nഅമേരിക്ക സൈനീക ശക്തി കെട്ടിപ്പടുക്കുന്ന കാര്യം ചൈന അറിയേണ്ടതുണ്ടെന്നും അതുവഴി അമേരിക്കയോട് പ്രശ്‌നങ്ങള് ഉണ്ടാക്കരുതെന്ന് ചൈന മനസ്സിലാക്കണമെന്നും അവര് പറഞ്ഞു.\nചാരപ്രവര്‍ത്തനം തടത്തുന്ന കേന്ദ്രമാണ് ഹൂസ്റ്റണിലെ ചൈനീസ് എംബസി എന്ന് ആരോപിച്ച് അമേരിക്ക ചൈനയുടെ എംബസി പൂട്ടിച്ചിരുന്നു.\nഇതിന് പിന്നാലെ ഇരുരാജ്യങ്ങളും തമ്മിലുള്ള സംഘര്‍ഷം കൂടുതല് സങ്കീര്‍ണതയിലേക്ക് നീങ്ങുകയും ചെയ്തു. നേരത്തെ ചൈനീസ് കമ്പനിക്ക് അമേരിക്ക നിരോധനം ഏര്‍പ്പെടുത്തുകയും ചെയ്തിരുന്നു.\nPrevious articleപത്തനംതിട്ട ജില്ലയില് ഇന്ന്(ജൂലൈ 29) 54 പേര്‍ക്ക് കോവിഡ്-19 സ്ഥിരീകരിച്ചു\nNext articleപമ്പാ നദിയിലെ മത്സ്യവിത്ത് നിക്ഷേപണ ഉദ്ഘാടനം റാന്നി ഉപാസനക്കടവില് രാജു എബ്രഹാം എം.എല്.എ നിര്‍വഹിക്കുന്നു.


സംസ്ഥാനത്ത് 80-100 സീറ്റുകള് നേടുമെന്ന് സിപിഎം വിലയിരുത്തല് - IBC Live\nസംസ്ഥാനത്ത് 80-100 സീറ്റുകള് നേടുമെന്ന് സിപിഎം വിലയിരുത്തല്\nPosted By: Editoron: April 16, 2021 In: KERALA, LATEST, NEWS, TOP NEWS, Uncategorized\nതിരുവനന്തപുരം: സംസ്ഥാനത്ത് തുടര്‍ഭരണ സാധ്യതയെന്ന് സിപിഎം സംസ്ഥാന സെക്രട്ടേറിയറ്റിന്റെ വിലയിരുത്തല്. എല്‍ഡിഎഫിന് 80-100 സീറ്റുകള് ലഭിക്കും. കഴിഞ്ഞ തവണത്തേക്കാള് 15-20 സീറ്റുകള് അധികമായി ലഭിക്കും. ശക്തമായ മത്സരം നടന്ന പല മണ്ഡലങ്ങളിലും ഫലം ഇടതിനൊപ്പം നില്‍ക്കുമെന്നും സെക്രട്ടേറിയറ്റ് വിലയിരുത്തി.\nയുഡിഎഫിലേക്ക് ബിജെപി വോട്ടുകള് പോകാനുള്ള സാധ്യതയുണ്ട്. എന്നാല് പലയിടത്തും ബിജെപി നിശ്ചലമായെന്നും വിലയിരുത്തലുണ്ടായി. നിയമസഭാ തെരഞ്ഞെടുപ്പിന് ശേഷം ഇതാദ്യമായാണ് സമ്പൂര്‍ണ നേതൃയോഗം ചേരുന്നത്. തെരഞ്ഞെടുപ്പ് പ്രവര്‍ത്തനങ്ങളും മണ്ഡലങ്ങളിലെ സാധ്യതകളും യോഗം വിലയിരുത്തി. ഒരോ മണ്ഡലങ്ങളിലെയും നിലവിലെ സാഹചര്യം പരിശോധിച്ചാണ് വിലയിരുത്തല്.\nഅവസാന ഘട്ടത്തില് രാഹുല് ഗാന്ധിയുടെയും പ്രിയങ്കാ ഗാന്ധിയുടെയും റാലികള് യുഡിഎഫിന് ഗുണം ചെയ്‌തെന്നും എന്നാല് ഇത് യുഡിഎഫിന് അധികാരത്തില് വരാന് കഴിയുന്ന രീതിയില് നേട്ടം ഉണ്ടാക്കിയില്ലെന്നും വിലയിരുത്തലുണ്ടായി.\nഅഭിമന്യുവിന്റെ മൃതദേഹം സംസ്‌കരിച്ചു; വധക്കേസില് ഒരു പ്രതി കൂടി പിടിയില്\nഒരു കിടക്കയില് രണ്ട് കൊവിഡ് രോഗികള്, മൃതദേഹങ്ങള് വരാന്തയില്; വടക്കേ ഇന്ത്യയില് പ്രതിസന്ധി രൂക്ഷം


Chris Pratt shares first wedding pic with wife Katherine Schwarzenegger - Malayalam Filmibeat\n| Updated: Monday, June 10, 2019, 18:35 [IST]\nഹോളിവുഡ് താരം ക്രിസ് പ്രാറ്റ് വിവാഹിതനായി. നടൻ അർണോൾഡ് ഷ്വാസ് നഗറിന്റെ മകൾ കാതറീൻ ഷ്വാസ്നാഗറാണ വധു. കാലിഫോർണിയയിലെ ഒരു പള്ളിയിൽ വെച്ച് ക്രൈസ്തവാചാര വിധി പ്രകാരമായിരുന്നു വിവാഹം. വിവാഹ ചിത്രങ്ങൾ ക്രിസ് തന്നെയാണ് ആരാധകർക്കായി പങ്കുവെച്ചത്.\nജുറാസിക് വേൾഡ്, അവഞ്ചഴ്സ് , ഗാർഡിയൻസ് ഓഫ് ദ ഗാലക്സ് തുടങ്ങിയ ചിത്രങ്ങളിലൂടെ പ്രേക്ഷക ശ്രദ്ധ നേടിയെടുത്ത താരമാണ് ക്രിസ്. എഴുത്തുകാരിയും രാഷ്ട്രീയ പ്രവർത്തകയുമാണ് കാതറിൻ. കുറച്ചു നാളുകൾക്ക് മുൻപ് കാതറിൻ- ക്രിസ് പ്രണയത്തെ കുറിച്ച് വാർത്തകർ പ്രചരിച്ചിരുന്നു. ആദ്യ വാർത്തകൾക്കെതിരെ പ്രതികരിച്ചിരുന്നില്ലെങ്കിലും 2018 ജൂലൈയിൽ ക്രിസ് നടിയുമായിട്ടുള്ള പ്രണയം സ്ഥിരീകരിച്ചിരുന്നു.\nക്രിസ്സിന്റെ രണ്ടാം വിവാഹമാണിത്. നടി അന്ന ഫാരിസാണ് ആദ്യ ഭാര്യ. ഇവർ ബന്ധം വേർപ്പെടുത്തിയതിനു ശേഷമാണ് കാതീറീൻ വിവാഹം കഴിച്ചത്. ഈ ബന്ധത്തിൽ ക്രിസിനൊരു മകനുണ്ട്.\nRead more about: hollywood movie സിനിമ\nChris Pratt shares first wedding pic with wife Katherine Schwarzenegger


വില കൂടി! ബി‌എസ്-VI ഹീറോ സ്പ്ലെൻഡർ ഐസ്‌മാർട്ടിന് ഇനി 67,100 രൂപ മുടക്കണം - Malayalam DriveSpark\nവില കൂടി! ബി‌എസ്-VI ഹീറോ സ്പ്ലെൻഡർ ഐസ്‌മാർട്ടിന് ഇനി 67,100 രൂപ മുടക്കണം\nPublished: Thursday, April 16, 2020, 13:46 [IST]\nബി‌എസ്-VI സ്പ്ലെൻഡർ ഐസ്‌മാർട്ടിന്റെ വില വർധിപ്പിച്ച് ഹീറോ മോട്ടോകോർപ്. ഇന്ത്യയിലെ ആദ്യത്തെ ബി‌എസ്-VI കംപ്ലയിന്റ് മോട്ടോർ‌സൈക്കിളിന് ഇപ്പോൾ 67,100 രൂപയാണ് എക്‌സ്ഷോറൂം വില.\nഅതായത് ബൈക്കിന് ഇപ്പോൾ 2,200 രൂപയുടെ വർധനവാണ് ലഭിച്ചിരിക്കുന്നത്. ഹീറോ സ്പ്ലെൻഡർ ഐസ്‌മാർട്ടിന്റെ ബിഎസ്-IV മോഡലിന് 57,430 രൂപയായിരുന്നു എക്സ്ഷോറൂം വില. കഴിഞ്ഞ നവംബറിലാണ് പുതിയ മലിനീകരണ ചട്ടങ്ങൾക്ക് അനുസൃതമായി പരിഷ്ക്കരിച്ച ബൈക്കിനെ പുറത്തിറക്കുന്നത്.\nഅവതരണ വേളയിൽ വില പ്രഖ്യാപിച്ചതനുസരിച്ച് ബി‌എസ്-VI കംപ്ലയിന്റിന് 64,900 രൂപയാണ്. ഇത് പഴയ മോഡലിനേക്കാൾ 7,470 രൂപയുടെ വർധനവാണ് ലഭിച്ചത്.\nരാജസ്ഥാനിലെ ഹീറോ മോട്ടോകോർപിന്റെ സെന്റർ ഓഫ് ഇന്നൊവേഷൻ ആൻഡ് ടെക്നോളജിയിൽ രൂപകൽപ്പന ചെയ്‌ത് വികസിപ്പിച്ചെടുത്ത ബി‌എസ്-VI ഹീറോ സ്പ്ലെൻഡർ ഐസ്‌മാർട്ട് 113.2 സിസി സിംഗിൾ സിലിണ്ടർ, എയർ-കൂൾഡ് എഞ്ചിനാണ് ഉപയോഗിക്കുന്നത്.\nഫ്യുവൽ ഇഞ്ചക്ഷൻ സാങ്കേതികവിദ്യയുള്ള ഈ യൂണിറ്റ്9bhp കരുത്തിൽ 9.89 Nm torque ആണ് ഉത്പാദിപ്പിക്കുന്നത്. പുതിയ എഞ്ചിൻ 10 ശതമാനത്തോളം കൂടുതൽ ടോർഖ് സൃഷ്ടിക്കുന്നുവെന്നും അതോടൊപ്പം പഴയ മോഡലിനേക്കാൾ 45 ശതമാനം കുറവ് കാർബൺ മോണോക്സൈഡ് (CO), 88 ശതമാനം കുറവ് നൈട്രജൻ ഓക്സൈഡ് (NOx) എന്നിവയാണ് പുറന്തള്ളുന്നതെന്നും ഹീറോ മോട്ടോകോർപ് അവകാശപ്പെടുന്നു.\nകൂടുതതെ നിലിവിലുള്ള മോഡലിനേക്കാൾ ഇന്ധനക്ഷമതയും ബിഎസ്-VI പതിപ്പ് നൽകുന്നുവെന്നാണ് കമ്പനിയുടെ അവകാശവാദം. ഹീറോ മോട്ടോകോർപ് പഴയ മോഡലിൽ നിന്ന് പുതിയ ബൈക്കിലേക്ക് ഐഡിൽ സ്റ്റോപ്പ് ആൻഡ് സ്റ്റാർട്ട് സിസ്റ്റം (i3S) മുന്നോട്ട് കൊണ്ടുപോകുന്നു.\nഇന്ധനം ലാഭിക്കുന്നതിന് ഈ സവിശേഷത എഞ്ചിനെ സഹായിക്കുന്നു. മെച്ചപ്പെട്ട റൈഡിംഗ് ഗുണനിലവാരത്തിനും മികച്ച സ്ഥിരതയ്ക്കുമായി ഒരു ഡയമണ്ട് ഫ്രെയിമാണ് പുതിയ സ്പ്ലെൻഡർ ഐസ്മാർട്ട് ഉപയോഗിക്കുന്നത്. 18 ഇഞ്ച് വീലുകളും ഇതിലുണ്ട്. സസ്‌പെൻഷൻ സജ്ജീകരണത്തിൽ മുൻവശത്ത് ഒരു ജോഡി പരമ്പരാഗത ടെലിസ്ക്കോപിക് ഫോർക്കുകളും ഉൾപ്പെടുന്നു.\nMOST READ: രൂപം മാറി യമഹ FZ25 വിപണിയിലേക്ക്, എത്തുന്നത് രണ്ട് മോഡലുകളിൽ\nമുന്നിൽ 120 മില്ലീമീറ്റർ ട്രാവലും പിന്നിൽ ഇരട്ട ഷോക്ക് അബ്സോർബറുകളുമാണ് ലഭ്യമാക്കുന്നത്. മോട്ടോർസൈക്കിളിന്റെ ഗ്രൗണ്ട് ക്ലിയറൻസ് 180 മില്ലിമീറ്ററാണ്. ഇത് ബിഎസ്-IV മോഡലിനേക്കാൾ 15 mm കൂടുതലാണ്. വീൽബേസ് 36 മില്ലീമീറ്ററുമാണ്.\n116 കിലോഗ്രാം ഭാരം വഹിക്കുന്ന സ്പ്ലെൻഡർ ഐസ്മാർട്ട് ബിഎസ്-VI വകഭേദത്തിന് 9.5 ലിറ്റർ ശേഷിയുള്ള ഇന്ധന ടാങ്കാണ് ലഭിക്കുന്നത്. ഇത് മൊത്തത്തിലുള്ള മികച്ച ശ്രേണി വാഗ്‌ദാനം ചെയ്യുന്നു.നീല, ചുവപ്പ്, ഗ്രേ എന്നീ മൂന്ന് കളർ ഓപ്ഷനുകളിൽ ബി‌എസ്-VI ഹീറോ സ്പ്ലെൻഡർ ഐസ്മാർട്ട് ലഭ്യമാണ്.\nHero Splendor iSmart BS6 getsaprice hike. Read in Malayalam\nStory first published: Thursday, April 16, 2020, 13:46 [IST]